Delivery Kuraa Meehun Amalu Kuran Jehey Usoolthah Anmu Koffi - Vaguthu\nޑެލީވަރީ ކުރާ މީހުން އަމަލުކުރަންޖެހޭ އުސޫލުތައް އާއްމުކޮށްފި\nޑެލިވަރީ ކުރާ މީހުން އަމަލުކުރާނެ އުސޫލުތައް އާއްމުކޮށްފިއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އާ ޔޫތު މިނިސްޓްރީ ގުޅިގެެން އާއްމު ކޮށްފައިވާ އެ އުސޫލުގައި 10 ކަމެއް ފާހަގަކޮށްފައިވެއެވެ. އޭގެ ތެރޭގައި ހިމެނޭ ކަންކަމަށް ބަލާއިރު، ރައްކާތެރިކަމުގެ ފިޔަވަޅެއްގެ ގޮތުން މާސްކާއި އަންގި މަސައްކަތް ކުރާ ހުރިހާ ވަގުތެއްގައިވެސް ބޭނުން ކުރުމާއި މަސައްކަތް ނިންމުމަަށްފަހު ރައްކާތެރިކަމާއެެކު މާސްކާއި އަންގި ނައްތާލުމާއި، ޑެލިވަރީ ކޮށްދޭނީ ކޮންމެ ގެއެއްގެވެސް ގްރައުންޑް ފްލޯއާ ހަމައަށް ފޯރުކޮށްދިނުމަށް އެންގުމުގެ އިތުރުން ޑެލިވަރީ ކުރާ މުދާ އަތުން އަތަށް ދިނުމުގެ ބަދަލުގައި ގްރައުންޑް ފްލޯގައި ބެހެއްޓުން އަދި ޑެލިވަރީ ކުރުމަށްފަހު މަޑުނުކުރުމަށެވެ.\nއެ އުސޫލުގައި ބުނެފައި ވަނީ ޑެލިވަރީ ކުރުމުގައި މަސައްކަތް ކުރަންޖެހޭނީ އެކަނި ކަމަށާ ޑަބަލް ޝީޓްކޮށްގެން ޑެލިވަރީ ނުކުރެވޭނެ ކަމަށެވެ. ހަމައެހެންމެ މަސައްކަތް ކުރުމުގައި އިޖްތިމާއީ ގައިދުރުކަމަށް ކޮންމެހެންވެސް އިސްކަން ދިނުން ލާޒިމް ކަމާއި ވޮލެންޓިއަރުން ނުވަތަ ކޮންޓެކްޓްވާ އެއްވެސް މީހެއްގެ ހުމާއި ރޯގާގެ އަލާމާތެއް ހުރެއްޖެނަމަ މަސައްކަތަށް ނުނިކުމެ ރިޕޯޓް ކުރުމަށް އިރުޝާދު ދީފައިވެއެވެ.\nއަދި ކޮންޓެކްޓް ޓްރޭސިން ހަދަމުންދާއިރު އެއިން އެއްވެސް ފަރާތަކާއި ކޮންޓެކްޓްވެފައިވާނަމަ މަސައްކަތަށް ނުނިކުމެ ރިޕޯޓް ކުުރުމުގެ އިތުރުން، މޮނިޓަރިން ނުވަތަ ކަރަންޓީނުގެ ހާލަތުގައިވާ އެއްވެސް ގެއަކަށް ނުވަތަ މީހަކަށް ޑެލިވަރީ ނުކުރުމަށް ވަނީ އަންގާފައެވެ.\nހަމައެހެންމެ އަމިއްލަ ގޭގައި އެއްވެސް މީހެއްގެ ފަރާތުން ރޯގާގެ އަލާމާތެއް ހުރިނަމަ އަދި ރޯގާ ޖެހި ބަލިވެ އުޅޭނަމަ މަސައްކަތަށް ނުނިކުތުމަށް އިލްތިމާސްކޮށްފައިވެއެވެ.\nފުލުހުން މިހާރު ވަނީ ޑެލިވަރީއަށް ހުއްދަ ދީފައިވާ ފިހާރަތަކަށް 24 ގަޑިއިރު ޑެލިވަރީ ކުރުމުގެ ހިދުމަތް ދީފައެވެ. އަދި ކެފޭ، ރެސްޓޯރަންޓްތަކަށް ހެނދުނު 08:00 ފެށިގެން ރޭގަނޑު 23:00 ނިޔަލަށް ފުރުސަތު ދީފައެވެ.\nމާލެއިން ކޮވިޑް-19 އަށް ފައްސިވާ މީހުން ފެނުމާއި ގުޅިގެން، މާލެ ސިޓީ ފުރަބަންދު ކޮށްފައި ވާތީ އާންމުން ބޭނުންވާ މުދާތައް އެ ގެތަކަށް ޑެލިވާ ކޮށްދޭނެ ވޮލިންޓިއަރުން ހޯދަން ޔޫތު މިނިސްޓްރީން ހުޅުވާލުމާއި ގުޅިގެން، 300 ވުރެ ގިނަ ވޮލަންޓިއަރުން ވަނީ ކުރިމަތިލާފައެވެ.\nއޭޕްރީލް 18, 2020 20:10\nސައިކަލްގާ ޑަބަލް ސީޓް ނުކުރުން ވަރައް ރަގަޅު ފިޔަ ވަޅެއް ކަން ފާހަގަ ކޮއްލަން.މެލޭގަ ކާއަ ކައްވެސް އެރެނީ އެމްމެ މީހަކައް ކަން ބުނެލަން.މެލޭގަ އަޅާފަވާ ހަރު ކަސި ފިޔަވަޅު ތަކުގެ ސަބަބުން އެގައުމް ގަ ޕޮޒިޓިވް ވާ މިންވަރު ވަރައް ދައް ވަމުން އަންނަނީ.\nއޭޕްރީލް 18, 2020 23:49\nތިގޮތަށް އަމަލެއް ނުކުރޭ... މިރޭ ވެސް ޑެލިވަރީ ކުރި މީހުން ސިއްހީ ގޮތުން އަޅަން ޖެހޭ ފިޔަވަޅުތަކަށް އަދި ސޯޝިއަލް ޑިސްޓެންސިން އަކަށް ކަމޭނުހިތާ.... ވަރަށް ހިތާމަހުރި.. ޑެލިވަރީ ކުރާ ފަރާތްތަކަށް ވިސްނަވައިދީ....


Male ge2miskitheh thalhaalai 12 bureege imaaraatheh hadhanee | Mihaaru\nބިހުރޯޒު މިސްކިތް. - ފޮޓޯ: މިހާރު\nމާލޭގެ ދެ މިސްކިތެއް ތަޅާލައި 12 ބުރީގެ އިމާރާތެއް ހަދަނީ\n16 ނޮވެމްބަރ 2017 - 18:07 29 comments\nމާލޭގައި ހުންނަ ބިހުރޯޒް މިސްކިތާއި މަސްޖިދުލް އިމާމް އާދިލް ތަޅާލައި އެ ދެ މިސްކިތް ހުރި ބިމުގައި 12 ބުރީގެ މަލްޓިޕާޕަސް ދެ އިމާރާތް އެޅުމަށް އަންނަ އަހަރުގެ ބަޖެޓުގައި ހިމަނައިފި އެވެ.\nފިނޭންސް މިނިސްޓްރީން އިއްޔެ ހުށަހެޅި 27.9 ބިލިއަން ރުފިޔާގެ ބަޖެޓުގައިވާ ގޮތުން މި އިން ކޮންމެ ތަނެއް ތަރައްގީ ކުރަނީ ފަސް މިލިއަން ރުފިޔާ ހަރަދު ކޮށްގެންނެވެ. ނަމަވެސް މި ދެ މިސްކިތް ތަޅާލުމަށްފަހު، ހަދާ އިމާރާތުގައި މިސްކިތް ހިމެނޭ ކަމެއް ބަޖެޓުގައި ބުނެފައެއް ނެތެވެ.\nއަންނަ އަހަރަށް ލަފާކުރާ ބަޖެޓުގައިވާ ގޮތުން މި ދެ މަޝްރޫއު ހިންގަނީ އޭޝިއަން ޑިވެލޮޕްމަންޓް ބޭންކް (އޭޑީބީ)ގެ ހިލޭ އެހީގެ ދަށުންނެވެ. މީގެ އިތުރުން އަންނަ އަހަރުގެ ބަޖެޓުގައި ސައޫދީ އަރަބިއްޔާ ސަރުކާރުގެ ހިލޭ އެހީގެ ދަށުން 17 ރަށެއްގައި މިސްކިތް އެޅުމަށް ވެސް ހިމަނާފައިވެ އެވެ.\nމި އަހަރުގެ ބަޖެޓެކޭ އެއްގޮތަށް އަންނަ އަހަރުގެ ބަޖެޓުގައި ޒިކުރާ މިސްކިތް ތިން ބުރިއަށް އިމާރާތް ކުރުމަށާއި މަސްޖިދު ބަހާއުއްދީން ފަސް ބުރި އަށް އިމާރާތް ކުރަން ބަޖެޓުގައި ހިމަނާފައިވެ އެވެ. ސަރުކާރުން ނިންމާފައިވަނީ ޒިކުރާ މިސްކިތް ތަޅާލުމަށްފަހު 10 ބުރިއަށް އިމާރާތް ކުރުމަށެވެ.\nނަމަވެސް ބަޖެޓުގައި މިފަހަރު ހަމައެކަނި އޮތީ ޒިކުރާ މިސްކިތް ތަޅާލުމަށް ފަހު، އެ ތަނުގެ ފައުންޑޭޝަންގެ މަސައްކަތާއި ތިން ބުރިއަށް ހެދުމާއި ޕާކް ކުރެވޭނެ އިންތިޒާމު ގާއިމު ކުރުމެވެ.\nމި ދެ މަޝްރޫއަށް ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) ގެ ތެރެއިން 32 މިލިއަނަށްވުރެ ގިނަ ރުފިޔާ ހަރަދު ކުރެ އެވެ.\nރަށްދެބައި މަގުގައި ސީއެޗްއެސްއީ ކައިރީގައި ހުންނަ ބިހުރޯޒް މިސްކިތު ގޯތި ތެރެއިން ގަބުރު ފެނިގެން އެ ތަނުގެ ގޯތި ތެރޭގައި ނަމާދު ކުރުން އިސްލާމިކް މިނިސްޓްރީން ވަނީ މަނާކޮށްފަ އެވެ. މަޖީދީ މަގުން ގަލޮޅު ދަނޑު ކައިރީގައި ހުންނަ މަސްޖިދުލް އިމާމް އާދިލްގައި މިހާރު ވެސް ނަމާދު ކުރެ އެވެ.\nއިތުރު ލިޔުންތައް ފިނޭންސް މިނިސްޓްރީ ދައުލަތުގެ ބަޖެޓް މިސްކިތްތައް އިސްލާމިކް މިނިސްޓްރީ މިސްކިތްތައް މަރާމާތުކުރުން ދައުލަތުގެ ބަޖެޓް 2018\nޒިކުރާ މިސްކިތް 10 ބުރިއަށް އިމާރާތް ކުރަނީ


ސައުތް އިންޑިއާއަށް ކުރާ ވިއްސާރައިގައި ފެންބޮޑުވެ ބައެއް މީހުން މަރުވެއްޖެ – DhiDaily\nސައުތް އިންޑިއާއަށް ކުރާ ވިއްސާރައިގައި ފެންބޮޑުވެ ބައެއް މީހުން މަރުވެއްޖެ\nކެރެލާގެ އިޑުއްކީ ސަރަހައްދަށް ބިންގަނޑު ކަނޑައިގެންގޮސް 12 މީހުން މަރުވެ އެތައް ބަޔަކު ތާށިވެފައި އެބަތިއްބެވެ. މި ވިއްސާރައިގެ ސަބަބުން ކަރްނާޓަކާ ސްޓޭޓް އަށް ވެސް ބޮޑެތި ގެއްލުންތަކެއް ވެ އެތަކެއް ބަޔަކު ވަނީ މަރުވެފައެވެ. މިއީ އެ ސަރަހައްދަށް ކުރަމުން އަންނަ ވިއްސާރައިގެ ސަބަބުން ބިންގަނޑު ކަނޑައިގެން ގޮސް ފެންބޮޑުވުމުގެ ސަބަބުން ދިމާވެފައިވާ ކާރިސާއެކެވެ.\nއެގައުމުގެ ސަރުކާރުން ބުނީ ހާއްސަ ތަމްރީންތަކެއް ދެވިފައިވާ ޓީމްތައް މިހާރުވާނީ އެސަރަހައްދަށް ފޮނުވާފައިކަމަށެވެ. އަދި މީ ޓީމް ތަކުން ރެއާއި ދުވާލު މަސައްކަތް ކުރާނެ ކަމަށް ވެސް އެ ގައުމުގެ ސަރުކާރުން ވަނީ ހާމަކޮށްފައެވެ. މީގެ އިތުރުން އެ ގައުމުގެ ފުލުހުންނާއި ސިފައިން އަދި ރެވެނިއު އޮފިޝަލުން ވެސް މި ޓީމާއި އެކު ހަރަކާތްތެރިވާނެކަމަށް ވެސް ވެއެވެ. އަދި އިތުރު ޓީމް ތައް އިޑުއްކީ އަށް ފޮނުވުމަށް ހަމަޖައްސަވާފައިވާނެކަމަށް ވެސް އެ ގައުމުގެ ސަރުކާރުން މައުލޫމާތު ދެއްވައެވެ. މީގެ އިތުރުން 50 މީހުންގެ ހާއްސަ ޓާސްކް ފޯސް އެއް ރަޖަމަލާއިން އިޑުއްކީ އަށް ފޮނުވާފައިވާނެކަމަށް ވެސް ސަރުކާރުން ވަނީ ހާމަކޮށްފައެވެ.\nއިންޑިއާގައި ހިނގާ މިފަދަ ހާދިސާ ތަކުގައި އެތައް ބަޔަކު މަރުވެ ގެދޮރުތަކަށް ބޮޑެތި ގެއްލުންވެއެވެ. އަދި ދަނޑު ތަކަށް ގެއްލުންވެ ކާތަކެއްޗާއި ބޯފެން ލިބުމުގެ ދަތިކަން ކުރިމަތިވެއެވެ. މިފަދަ ހާލަތެއްގައި މިހެން ދިމާވާ ގުދުރަތީ ހާދިސާ ތަކުގައި ގެއްލުން ލިބޭ ފަރާތްތަކަށް އަޅުގަނޑުމެން އެންމެންގެވެސް އެހީތެރިކަން ބޭނުންވާނެއެވެ.\nމައްކާގެ މަގަކުން ފެނުނު ފޮއްޓެއްގެތެރޭގައި ޒުވާން ކަނބަލެއްގެ ހަށިގަނޑު\nއިންޑިޔާއިން ކޯވިޑް ވެކްސިންގެ އެމަޖެންސީ ހުއްދައަށް އެދެނީ\nޓްރަމްޕުގެ މުޒާހަރާއަކުން ފެނުނީ ނަސްލީ ތަފާތުކުރުން


އެމްޑަބްލިއުއެސްސީގެ އައިސް – މަސްވެރިންނަށް ފަސޭހަ\nއެމްޑަބްލިއުއެސްސީން އައިސް ޑެލިވަރީގެ ހިދުމަތްވެސް ދޭނެ\nމަސްވެރިންނަށް އެންމެ ބޭނުންވާ އެއް ހިދުމަތަކީ އައިސް އެވެ. ފަސޭހަ ކަމާއެކު އައިސް ލިބެން ހުރުމެވެ. މަހުގެ ތާޒާކަން ދެމެހެއްޓޭނީ އައިސް ލިބިގެނެވެ.\nމަސްވެރިންނަށް ބޭނުންވާ މި ހިދުމަތް ފޯރު ކޮށްދިނުމަށްޓަކައި އާންމުކޮށް ހުރިހާ ފަރާތްތަކަށް ހުޅުވާލައިގެން، އަދި ވަކިން ހާއްސަކޮށް މަސްވެރިންނަށް ލުއި ފަސޭހަ ކޮށްދިނުމުގެ ގޮތުން ރާއްޖޭގެ ގައުމީ ފެން ކުންފުނި، އެމްޑަބްލިއިއެސްސީން އަންނަނީ 2013 ވަނަ އަހަރުން ފެށިގެން ރ. ދުވާފަރުގައި އައިސް ޕްލާންޓެއް ގާއިމުކޮށް އެސަރަހައްދުގެ މަސްވެރިންނަށް އައިސް ފޯރު ކޮށްދެމުންނެވެ.\nއެ ކުންފުނިން ދޭ މި ހިދުމަތް މަސްދޯނިތަކުގެ އޯޑަރަށް ދުވާފަރުގެ އައިސް ޕްލާންޓުން ދުވާފަރު ބަނދަރު ސަރަހައްދަށް އައިސް ގެންގޮސްދޭނެ އެވެ.\nއައިސް ޑެލިވަރީގެ ހިދުމަތް ހޯދަން ބޭނުންވާ ފަރާތްތަކުން ރަސްމީ ކޮންމެ ދުވަހެއްގެ ހެދުނު 8:00 އާއި ރޭގަނޑު 22:00 އާއި ދެމެދު ދުވާފަރު ކަސްޓަމާ ސާވިސް މެދުވެރިކޮށް އައިސް އަށް އޯޑަރު ކުރެވޭނެ އެވެ. އަދި އެމްޑަބްލިއުއެސްސީގެ އައިސް ހޮޓްލައިން ނަމްބަރު 7999151 އަށް ގުޅައިގެން ވެސް އައިސްއަށް އޯޑަރު ދެވޭނެ އެވެ. ޖީއެސްޓީ އާއި އެކު މިހާރު އެމްޑަބްލިއުއެސްސީން އައިސް ޓަނެއް ވިއްކަމުން އަންނަނީ 1،050 ރުފިޔާ އަށެވެ.\nއެލްޖީއޭއަށް ޖަވާބުދާރީވާން ޝުޖާއުއަށް އަންގައިފި\nޑެލިވަރީގެ ހިދުމަތާއި އެކު ދުވާފަރުން އައިސް ގަންނަ ފަރާތްތަކަށް ވަރަށް ބޮޑުތަން ފަސޭހަ ވެގެންދާނެ ކަމަށް ބެލެވެ އެވެ. އަދި ގުޅައިގެން ކުރީބައިގައި އޯޑަރު ދެވުމުގެ ސަބަބުން ވަގުތު ސަލާމަތް ވެގެންދާނެ އެވެ.


ފުވައްމުލައް ސިޓީގެ ހޯމް ކަރަންޓީނަށް ފުރަތަމަ ގުރޫޕް މިރޭ ރަށަށް – Mikal News\n26 މެއި 2020 ފްލައިޓުން ކަރަންޓީނަށް ދިޔަ ބައެއް މީހުން - ހުޅުލޭ އެއަރޕޯރޓުގައި\nކޮވިޑް-19 އާއި ގުޅިގެން ހޯމް ކަރަންޓީނަށް ފުރަތަމަ ފުވައްމުލައް ސިޓީއަށް އަންނަ ގުރޫޕް މިރޭ އަންނަން ހަމަޖެހިފައިވާ ކަމުގެ މައުލޫމާތު ލިބެއެވެ. ކުރިން އެންއީއޯސީ ނިއުސް ކޮންފަރެންސްގައި އިއުލާން ކުރި ގޮތުން މި 50 މީހުން ރަށްރަށަށް ފޮނުވުމަށް ހަމަޖެހިފައި އޮތީ އިއްޔެވެ. މި މީހުން ރަށަށް ފޮނުވަނީ ދައުލަތުގެ ޚަރަދުގައި ކަމަށް މައުލޫމާތު ލިބެވެ.\nފުވައްމުލަކަށް ދަތުރު ކުރާ ފަރާތްތަކުން ކަރަންޓީން ކުރުމަށްނހަމަޖެހިފައިވަނީ ދަތުރު ކުރާ ފަރާތުން އަމިއްލަޔަށް ހަމަޖައްސާ ގެތައް އެޗްޕީއޭގެ މިންގަޑަށް ފެތޭ ކަމަށް ކައުންސިލުން ޗެކުކުރުމަށް ފަހުއެވެ.\nމިކަލް ނޫހަށް މައުލޫމާތު ލިބިފައިވާ ގޮތުގައި އެމީހުން ކޮވިޑް-19 އަށް ކުރީ އެންޓިބޮޑީ ޓެސްޓެވެ. އެއީ ލޭ ނަގައިގެން ކުރާ ވަރަށް ފަސޭހަ ޓެސްޓެއް ކަމަށްވެއެވެ. އެންޓިބޮޑީސް ޓެސްޓަކީ ކުރިން ބަލިޖެހިފައި ވޭތޯ ނުވަތަ ބަލި ހުރިތޯ ބަލާން ހަދާ ޓެސްޓެކެވެ. 24 ދުވަހަށް ކަރަންޓީނު ކުރަން ހަމަޖެއްސީ އެންޓިބޮޑީ ޓެސްޓް ހަދަން ބޭނުންވާ އެންޓިބޮޑީސް ހަށިގަނޑުގައި އުފެދެނީ ބަލި ފެތުރުން ހުއްޓޭތާ 10 ވަރަކަށް ދުވަހުން ކަމަށްވާތީ ކަމަށް ވެއެވެ.\nރަށު ކަރަންޓީނަށް މީހުން ފޮނުވުމުގެ އުސޫލުގައި ވާގޮތުން އެމީހުން ކަނޑައެޅޭ ގެއްގައި 24 ދުވަހު ހޯމް ކަރަންޓީން ވާން ޖެހެއެވެ. އެ 24 ދުވަހު އެގެއަކަށް އެހެން މީހުން ދިއުން މަނަލެވެ. އަދި އެގޭގެ އެހެން މީހުން ވެސް ގެއިން ބޭރަށް ދިއުން މަނަލެވެ. އެގޭގެ މީހުންނަށް ބޭރަށް ނުދެވޭތީ އަދި ބޭރުން މީހުންނަށް އެގެއަށް ނާދެވޭތީ އެމީހުންގެ ކެއުން ބުއިމާއި އަސާސީ ކަންކަން ހަމަޖައްސައި ދިނުމަށް އެހެން ގެއެއްގައި އުޅޭ އާއިލާ މީހަކު ނުވަތަ ރައްޓެއްސަކު ހަމަޖެއްސިދާނެއެވެ. ނޫންނަމަ ރަށުގައި ގާއިމުކުރެވިފައިވާ ސޯޝަލް ސަޕޯޓް ގްރޫޕުގެ އެހީ ހޯދިދާނެ ކަމަށް އުސޫލުގައި ވެއެވެ.\nކަރަންޓީނު ކުރެވޭ ގޭގެ ޝަރުތުތައް ހަމަވޭތޯ ސިޓީ ކައުންސިލުންނެވެ. ކަރަންޓީނުގެ މުއްދަތުގައި އެގެއިން މީހުން ބޭރަށްދޭތޯ ބަލާ މޮނިޓަރ ކުރާނީ ރަށުގެ ކޮވިޑް-19 ޓާސްކް ފޯހާއި ރަށުގައި ގާއިމުކުރެވިފައިވާ އެހެން މުއައްސަސާތަކުންނެވެ.\nކުރިން 14 ދުވަހަށް ކަރަންޓީން ކުރީ ޕީސީއާރު ޓެސްޓް ހަދަން ހަމަޖެހިފައި އޮތް ދުވަސްވަރުގައެވެ. ކަރަންޓީނުގެ މުއްދަތު އިތުރު ވުމަކީ ކަރަންޓީނަށް އަންނަ ފަރާތްތަކަށް ދިމާވާ އިތުރު ދައްޗެކެވެ. ނަމަވެސް ރަށަށް އާދެވެނީ 24 ދުވަހުގެ ކަރަންޓީނަށް އެއްބަސްވެ އިގުރާރެއްގައި ސޮއިކޮށްގެންނެވެ.\nގުޅުންހުރި މައުލޫތައް:ހޯމް ކަރަންޓީން, ކަރަންޓިން ކުރުން, ކޯވިޑް19\nހެރެތެރެ ކަރަންޓީން ނިންމި ދެވަނަ ގުރޫޕް މިއަދު ފުވައްމުލައް ސިޓީއަށް އަންނަނީ


މުއުތަސިމް އާއި ސުއޫދުގެ ނަން މަޖިލީހަށް ފޮނުވައިފި – Haftha\nFri,5June, 2020, 11:19 am\nމުއުތަސިމް އާއި ސުއޫދުގެ ނަން މަޖިލީހަށް ފޮނުވައިފި\nއުއްތަމަ ފަނޑިޔާރު ކަމަށް ސުޕްރީމް ކޯޓުގެ ކުރީގެ ފަނޑިޔާރު މުއުތަސިމް އަދުނާން އަދި ސުޕްރީމް ކޯޓުގެ ފަނޑިޔާރު ކަމަށް ކުރީގެ ބަންޑާރަ ނައިބު ހުސްނުއްސުއޫދު އައްޔަން ކުރުމަށް ރައްޔިތުންގެ މަޖިލީހުގެ ރުހުން ހޯދުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އެ ދެބޭފުޅުންގެ ނަންފުޅު މިއަދު ފޮނުވައިފިއެވެ.\nމުއުތަސިމް އަދި ސުއޫދުގެ ނަން ޖޭއެސްސީގެ މަޝްވަރާއަށް ފޮނުއްވިކަން ރައީސް ހާމަކުރެއްވީ މިދިޔަ ބުރާސްފަތި ދުވަހުއެވެ.\nޖޭއެސްސީގެ ރައީސް ހިސާން ހުސެއިން ރިޔާސަތު ބެލެހެއްޓެވި ކޮމިޝަންގެ މިއަދުގެ ބައްދަލުވުމުގައި ނިންމި ކަންތައް ހާމަކޮށް ޖޭއެސްސީން ނެރުނު ނޫސް ބަޔާނެއްގައި ސުޕްރީމް ކޯޓުގެ ފަނޑިޔާރުކަމަށް ކުރިމަތިލި ފަރާތްތަކާއި ރައީސް ފޮނުއްވި ނަންފުޅުތަކާއެކު އުއްތަމަ ފަނޑިޔާރާއި ސުޕްރީމް ކޯޓުގެ ފަނޑިޔާރުކަމުގެ މަގާމަށް ޝަރުތު ފުރިހަމަވެ، ޝޯޓްލިސްޓު ކުރެވުނު ބޭފުޅުންނާއި އިންޓަވިއު ކުރުމަށް އެކުލަވާލި ކޮމިޓީން ތައްޔާރުކުރި ރިޕޯޓް ކޮމިޝަނަށް ބަލައިގަތުމަށާއި އެ ރިޕޯޓުގެ އަލީގައި ކޮމިޝަނުން ރައީސްއަށް މަޝްވަރާ ދިނުމަށް ނިންމި ކަމަށެވެ.\nއެގޮތުން އުއްތަމަ ފަނޑިޔާރުގެ މަގާމަށް މުއުތަސިމް އަދި ސުޕްރީމް ކޯޓުގެ ފަނޑިޔާރުކަމަށް ހުސްނުސުއޫދަކީ “ހައިލީ ރިކޮމެންޑަޑް” ބޭފުޅުންކަން ރައީސަށް މަޝްވަރާ ދިނުމަށް މިއަދުގެ ބައްދަލުވުމުގައި ނިންމާފައިވާ ކަމަށް ޖޭއެސްސީން ބުނެއެވެ.\nމުތުތަސިމްއަކީ ރައީސް މުހައްމަދު ނަޝީދުގެ ވެރިކަމުގައި 2010 ވަނަ އަހަރު ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރެއްވި ބޭފުޅެކެވެ. ނަމަވެސް ކޯޓުތަކުގެ ގާނޫނަށް ޑިސެމްބަރު، 2014 ގައި ގެނައި އިސްލާހާއެކު މުއުތަސިމް ފަނޑިޔާރުކަމުން ވަކިކުރިއެވެ.\nސުއޫދަކީ ރައީސް ނަޝީދުގެ ވެރިކަމުގައި ބަންޑާރަނައިބު ކަމުގެ މަގާމަށް އައްޔަންކުރެއްވި ބޭފުޅެކެވެ. އޭނާ މިވަގުތު ހުންނެވީ ރައީސް ސޯލިހު އުފެއްދެވި މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ރިޔާސީ ކޮމިޝަންގެ ރައީސްކަމުގެ މަގާމުގައެވެ.\nޖޭއެސްސީން މިއަދު ބުނީ، ސުޕްރީމް ކޯޓުގެ ފަނޑިޔާރުކަމަށް އައްޔަން ކުރުމަށް ރައީސް ފޮނުއްވި ނަންފުޅުތަކުގެ ތެރެއިން އަބްދުއްރައޫފް އިބްރާހިމްއާ ގުޅޭގޮތުން ތިން ޝަކުވާއެއް މިއަދު ކޮމިޝަނަށް ލިބިފައިވާ ކަމަށެވެ. އަދި އެ ޝަކުވާތަކާމެދު ބަލަންޖެހޭ ބެލުންތައް ބެލުމަށްފަހު އެ ނަންފުޅާމެދު ރައީސްއަށް މަޝްވަރާދިނުމަށް ކޮމިޝަނުގެ މިއަދުގެ ބައްދަލުވުމުގައި ނިންމި ކަމަށެވެ.


Bangladesh 200 meehaku fonuvaalaifi, jumla adhadhu 2,600 ah | Mihaaru\n09 ޖޫން 2020 - 15:47 16 comments\nކޮވިޑް-19 އާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ސަރުކާރުން އަންނަނީ ރާއްޖޭގަައި މަސައްކަތްކުރާ ބިދޭސީން އެ މީހުން ގައުމަށް ފޮނުވުމުގެ މަސައްކަތް ކުރަމުންނެވެ. ގައުމީ އެއާލައިން، މޯލްޑިވިއަން އިން ކުރި ޓްވީޓެއްގައި ބުނީ ބަންގްލަދޭޝްގެ ޑާކާއަށް ބިދޭސީން ގޮވައިގެން 10 ވަނަ ފްލައިޓު ގޮސްފައިވާ ކަމަށެވެ. މިއާއެކު ރާއްޖެއިން ފޮނުވާލި ބިދޭސީންގެ ޖުމްލަ އަދަދު ވަނީ 2،600 އަށް އަރައިފަ އެވެ.\nފޮރިން މިނިސްޓްރީން ބުނީ، ސައްހަ ލިޔެކިޔުން އޮތް 700 މީހުން އަދި އެފަދަ ލިޔުމެއްނެތި ގަވާއިދާ ހިލާފަށް އުޅެމުން ދިޔަ 1،900 މީހުން ފޮނުވާލާފައިވާ ކަމަށެވެ.\nEvacuation process update:\nBangladeshis - 200 pic.twitter.com/tsxBc3ue9M\n— Maldives Immigration (@ImmigrationMV) June 9, 2020\nރާއްޖެއަށް އެހީ ހިފައިގެން އައި ބަންގްލަދޭޝްގެ މިލިޓަރީ އެއާކްރާފްޓުގައި ދެ ބުރެއްގެ މަތިން އަދި އެ ގައުމުގެ ގައުމީ އެއާލައިން، ބިމަން އިން ދެ ފަހަރެއްގެ މަތިން ރާއްޖެއިން ބިދޭސީން ގެންގޮސްފައި ވެ އެވެ.\nކޮވިޑް-19 އަށް ރާއްޖެއިން 1،916 މީހުން ޕޮޒިޓިވްވިއިރު އޭގެ ތެރެއިން ހާހަކަށް ވުރެ ގިނަ ބިދޭސީން ހިމެނެ އެވެ. އެ ބަލި ޖެހުނު ދިވެހިންގެ އަދަދު އުޅެނީ 646 ގަ އެވެ. ދެން ގިނައީ އިންޑިއާއަށް ނިސްބަތްވާ މީހުންނެވެ.\nއަދި ފަރުވާއެއް ހޯދިފައިނުވާ ބަލީގައި އަށް މީހަކު މަރުވެފައިވާއިރު އޭގައި ބަންގްލަދޭޝްގެ ހަތަރު ފިރިހެނަކު ވެސް ހިމެނެ އެވެ.\nއިތުރު ލިޔުންތައް އިމިގްރޭޝަން ބަންގްލަދޭޝް ރާއްޖެ-ބަންގްލަދޭޝް މޯލްޑިވިއަން އެއާލައިން


ހަފްތާ ނަޞޭޙަތް -55 (ޙަޤީޤީ އީމާންކަން)\n13-03-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 55 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް އާދަމް ނިޝާން ބިން ޢަލީ އާދަމް އެވެ. މިހަފްތާގެ މައުޟޫއަކީ "ޙަޤީޤީ އީމާންކަން" މިއެވެ... އިތުރަށް\nހަފްތާ ނަޞޭޙަތް -54 (އާޔަތުލް ކުރުސި)\n06-03-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 54 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް ޢަޡްމަތު ޖަމީލު އެވެ. މިހަފްތާގެ މައުޟޫއަކީ "އާޔަތުލް ކުރުސި" މިއެވެ... އިތުރަށް\nހަފްތާ ނަޞޭޙަތް -53 (ﷲ ގެ އާޔަތްތަކާމެދު ފިކުރު ކުރުން)\n27-02-2014 - ޖަމްޢިއްޔަތުއްސަލަފް މީޑިއާ: މިއީ ޖަމްޢިއްޔަތުއްސަލަފުގެ 53 ވަނަ ހަފްތާ ނަޞޭޙަތެވެ. މި ހަފްތާގައި ވާހަކަފުޅު ދެއްކެވީ އައްޝައިޚް ނިމާލް މުޙައްމަދު އެވެ. މައުޟޫއަކީ "ﷲ ގެ އާޔަތްތަކާމެދު ފިކުރު ކުރުން" މިއެވެ... އިތުރަށް


Ooredoo gavaaidhu islaahu kuran EGM eh baahvanee\nއުރީދޫ މޯލްޑިވްސް އަސާސީ ގަވައިދާއި ހިންގާ ގަވައިދު އިސްލާހު ކުރަން، ހާއްސަ ގޮތުން ބާއްވާ އާންމު ޖަލްސާއެއް ނުވަތަ އެކްސްޓްރާއޯޑިނަރީ ޖެނެރަލް މީޓިން (އީޖީއެމް) އެއް ބާއްވަން ނިންމައިފި އެވެ.\nއުރީދޫ މޯލްޑިވްސް އިން ނެރެފައިވާ ނޫސް ބަޔާނެއްގައި ބުނީ އެ ކުންފުނީގެ ހިއްސާދާރުންނާއެކު ހާއްސަ ގޮތުން ބާއްވާ މި ބައްދަލުވުން އޮންނާނީ މިމަހުގެ 16 ވަނަ ދުވަހުގެ ރޭ 8:30 ގައި ހޮޓެލް ޖެންގައި ކަމަށެވެ.\nއެ ޖަލްސާގައި މައިގަނޑު ގޮތެއްގައި އޮންނާނީ އެ ކުންފުނީގެ އަސާސީ ގަވައިދާއި ހިންގާ ގަވާއިދަށް އިސްލާހު ތަކެއް ހުށަހެޅުމާއި، އެ އިސްލާހުތަކާ ގުޅޭ ގޮތުން ހިއްސާދާރުންގެ މެދުގައި މަޝްވަރާކުރުމާއި އަދި އެ އިސްލާހުތަކަށް ވޯޓަށް އަހައި، ފާސް ކުރުމެވެ. އެ ޖަލްސާގައި އުރީދޫ މޯލްޑިވްސްގެ ޗެއާޕާސަން ޑޭމިއަން ފިލިޕް އާއި މެނޭޖިންގް ޑިރެކްޓަރު ނަޖީބު ޚާން ވާހަކަފުޅު ދައްކަވާނެ އެވެ.\nއުރީދޫ ވަނީ އެ ކުންފުނީގެ ހިންގާ ގަވާއިދާއި އަސާސީ ގަވާއިދަށް ހުށަހަޅަން ނިންމާފައިވާ އިސްލާހުތައް އާއްމުކޮށްފަ އެވެ. މި އިސްލާހުތަކުގައި އެ ކުންފުނީގެ ބޯޑުގައި އާއްމު ހިއްސާދާރުން ތަމްސީލް ކުރާ ޑިރެކްޓަރު ކަމުގެ މުއްދަތު ސާފުކޮށް ބަޔާން ކުރާ އިސްލާހެއް ވެސް ހިމަނާފައި ވެއެވެ.\nމި އިސްލާހަކީ މި އަހަރުގެ މާޗު މަހު އޮތް އެ ކުންފުނީގެ އަހަރީ އާންމު ޖަލްސާގައި ހިއްސާދާރުން ހުށަހެޅި އިސްލާހެކެވެ. މިހާރު އެ ކުންފުނީގެ ޑިރެކްޓަރުންގެ ބޯޑުގައި އާންމު ހިއްސާދާރުން ތަމްސީލު ކުރައްވަނީ ކުރީގެ ސްޓެލޯގެ އެމްޑީ އަހްމަދު ޒުހޫރެވެ.\nއުރީދޫ އިން ބުނީ މި ހާއްސަ ޖަލްސާގައި މިމަހުގެ 11 ވަނަ ދުވަހުގެ ކުރިން ރަޖިސްޓްރީވެފައިވާ ފަރާތްތަކަށް ބައިވެރިވެވޭނެ ކަމަށެވެ.


Yemenge Yasir Yahya maruvejje\nޔަމަންގެ ރައްޔިތެއް ކަމަށްވާ ޔާސިރު ޔަހުޔާ --\nދިވެހި އަންހެނަކާ އިނދެގެން ރާއްޖޭގައި ދިރިއުޅެމުން ދަނިކޮށް ޓެރަރިޒަމާ ގުޅުންއޮތްކަމަށް ތުހުމަތުކޮށް ހައްޔަރުކޮށްފައިވާ ޔަމަންގެ ރައްޔިތެއް ކަމަށްވާ ޔާސިރު ޔަހުޔާ މަރުވެއްޖެ އެވެ.\nނަމަވެސް އެއްވެސް ދައުވާއެއް ކޮށްފައެއް ނުވެ އެވެ. އޭނާ ހައްޔަރު ކުރީ ސައުދީ ރަސްގެފާނު ސަލްމާން ބިން އަބުދުލް އަޒީޒް ރާއްޖެ ވަޑައިގަންނަވަން ހަމަޖެހުނު ދުވަސްވަރެވެ.\nޔާސިރު މަރުވީ ހާލު ސީރިއަސް ވެގެން ފަރުވާ ދެމުން ދަނިކޮށެވެ. އޭނާގެ އާއިލާއިންވެސް ވަނީ އެކަން ޔަގީން ކޮށްދީފައެވެ.\nމިދިޔަ އަހަރުގެ އޮކްޓޫބަރު މަހު ހޯމް މިނިސްޓަރު އިމްރާން އަބްދުﷲ ވިދާޅުވީ، ޔާސިރު އަކީ ޓެރަރިޒަމާއި ގުޅުން ހުރި މީހެއް ކަމަށާއި، ރާއްޖެއިން ފުރައިގެން ދިއުމަށް އޭނާ އަށް އަންގާފައިވާ ކަމަށެވެ.\nއިމްރާން ވިދާޅުވީ ބައިނަލްއަގްވާމީ އެކިއެކި އިދާރާތަކުންވެސް ޔާސިރާ ގުޅުންހުރި ތަފާތު މައުލޫމާތުތައް ހިއްސާކޮށްފައިވާނެކަމަށެވެ.\nއޭނާ ރާއްޖޭގެ ޖަލުގައި ހުރީ އަމިއްލަ އިހުތިޔާރުގައިކަމަށާ އެންމެ ފުރަތަމަވެސް ރާއްޖެއިން ފުރައިގެން ދިއުމަށް އެދުމުން އޭނާ އެކަންކުރުމަށް ދެކޮޅު ހަދާފައިވާކަމަށެވެ. މިނިސްޓަރު ވިދާޅުވީ މީގެ ދެމަހެއްހާ ދުވަސްކުރިން ރާއްޖެއިން ފުރައިގެންދާން ބޭނުންވާކަމަށް އޭނާ ބުނެފައިވާކަމަށެވެ. އެހެންކަމުން އޭނާ ފޮނުވާލުމަށް ކުރަންޖެހޭ މަސައްކަތްތައް ކަމާގުޅޭ އިދާރާތަކުން ހަމަޖެއްސިކަމަށެވެ.\n"ހުރިހާކަމެއް ހަމަޖައްސާފައިވަނިކޮށް އޭނާ ބުނަނީ ޕާސްޕޯޓެއްނެތޭ. ދެން ކިހިނެތްތޯ ހަދާނީ..ހަގީގަތުގައި އަޅުގަނޑު ދަންނަވާލަން ބޭނުން ރާއްޖެއިން އޭނާގެ އެއްވެސް ހައްގަކަށް އަރައިގެންފައެއް ނުވާނެ." މިނިސްޓަރު އިމްރާން ވިދާޅުވިއެވެ.\nއިމްރާން ވިދާޅުވީ ޔާސިރު ރާއްޖެއިން ފޮނުވާލުމަށް ހުރަސްތަކެއް އެބަހުރިކަމަށާ އޭނާއާއި ގުޅޭ އެއްވެސް ލިޔުމެއް ނެތްކަމަށެވެ.\nޔާސިރަކީ ރާއްޖެއަށް ހުރި ނުރައްކަލެއްކަމަށް ގަބޫލުކޮށް އޭރުގެ ސަރުކާރުން އޭނާ ހައްޔަރުކޮށްފައިވާއިރު، ޔާސިރުގެ ވަރަށް ގިނަ މައުލޫމާތުތައް ދުނިޔޭގެ އެކި އިދާރާތަކުން ހާމަކޮށްފައިވާކަމަށެވެ. އޭނާއަކީ ދުނިޔެއިން ބޮޑު ޓެރަރިސްޓެއްކަމަށް ބަލާ މީހެއްކަމަށްވެސް އިމްރާން ވިދާޅުވިއެވެ.\n2017 ވަނަ އަހަރުން ފެށިގެން ހުޅުމާލެ ޑިޓެންޝަން ސެންޓަރުގައި ބަންދުކޮށްފައިވާ ޔާސިރު ވަނީ މީގެ ކުރިންވެސް ބަނޑުހައިހޫނުކަމުގެ ހަޅުތާލެއް ކޮށްފަ އެވެ.\nމޯލްޑިވްސް ކަރެކްޝަނަލް ސާވިސް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + ޔަމަން\nޔަމަނު މީހާގެ ހާލު ދެރަވެގެން ފަރުވާދެނީ


Salman miskiy hulhuvaane thaareeh kanda alhan shaahee beyfulhaku vadaigannavanee\nސަލްމާން މިސްކިތް: އެ މިސްކިތް ހުޅުވާނެ ތާރީހު ދޭން އަންނަ ވަފްދު އައުން ވަނީ ލަސްވެފައި --- ފޮޓޯ: އަވަސް\nކިންގް ސަލްމާން މިސްކިތް ހުޅުވާނެ ތާރީހު ކަނޑައަޅަން ސައުދީ އަރަބިއްޔާއިން ރާއްޖެ އައުމަށް ހަމަޖެހިފައިވާ ވަފުދުގައި ޝާހީ އާއިލާގެ ބޭފުޅަކު ހިމެނޭ ކަމަށް ރައީސް އޮފީހުން ބުނެފި އެވެ.\nރައީސް އޮފީހުގެ ތަރްޖަމާނު މަބްރޫކް އަޒީޒް މިއަދު އަވަސް އަށް ވިދާޅުވީ ޖޫން މަހުގައި ރާއްޖެ އަންނަން ހަމަޖެހުނު ސައުދީ ވަފްދު އައުން ލަސްވެފައިވާ ކަމަށެވެ. އެ ވަފްދު އަންނަން ހަމަޖެހުނީ ޖޫން މަހުގެ ފަހު ހަފްތާގަ އެވެ. ވަފްދު އައުން ސައުދީން ލަސްކޮށްފައި ވަނީ ސައުދީގެ ޝާހީ އާއިލާގެ ބޭފުޅަކު ވެސް ވަފްދާ އެއްކޮށް ރާއްޖެ ވަޑައިގަންނަވަން ބޭނުންވާތީ ކަމަށް ވިދާޅުވި އެވެ.\nރާއްޖެ އަންނަން ހަމަޖެހުނު ތިން ބޭފުޅުންގެ މައްޗަށް ހިމެނޭ އެ ވަފްދުގެ މައިގަނޑު މަސައްކަތަކަށް ވާނީ ކިންގް ސަލްމާން މިސްކިތް ހުޅުވާނެ ތާރީހެއް ކަނޑައެޅުމާއި މިސްކިތް ހުޅުވުމަށް ކުރަންޖެހޭ މަސައްކަތްތަކުގެ އިންތިޒާމުތައް ހަމަޖެއްސުމެވެ.\nވަފްދު އައުން ލަސްވެފައިވާތީ އެ ބޭފުޅުން ދެން ރާއްޖެ ވަޑައިގަންނަވާނެ ތާރީހެއް އަދި ކަނޑައަޅާފައި ނުވާ ކަމަށް ވެސް މަބްރޫކް ވިދާޅުވި އެވެ.\nސަލްމާން މިސްކިތް އިމާރާތް ކޮށްފައި ވަނީ ތުރުކީގެ ޓާމެކްސް ކުންފުނިންނެވެ. ސަރުކާރުން އެ ކުންފުންޏާއެކު އެއްބަސްވުމުގައި ސޮއިކުރީ ފެބްރުއަރީ 28، 2017 ގަ އެވެ. މި ކުންފުނިން ރާއްޖޭގައި ހިންގި އެންމެ ބޮޑު މަޝްރޫއަކީ ހުޅުމާލެ ޓްރީޓޮޕް ހޮސްޕިޓަލުގެ މަޝްރޫ އެވެ. މިސްކިތުގެ މަޝްރޫއަށް 24.95 މިލިއަން ޑޮލަރު ހަރަދުވި ކަމަށް ސަރުކާރުން ކުރިން ބުނެފައިވެ އެވެ.\nރައީސް އޮފީސް ސައުދީ އަަރަބިއްޔާ މިސްކިތް + އިސްލާމިކް މިނިސްޓްރީ ސަލްމާން ރަސްގެފާނު މިސްކިތް މިނިސްޓްރީ އޮފް ނެޝަނަލް ޕްލޭނިން މުހައްމަދު މަބްރޫކް އަޒީޒް ސަލްމާން ރަސްގެފާނު\nމިސްކިތް ހުޅުވާ ތާރީހު ދޭން ސައުދީ ވަފުދެއް


REPORT: E cigarette, aa hoadhun thakaai kanboduvun thah adhi hallu thah!\nއީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ސިއްހަތަށް ލިބޭ ގެއްލުން އެތައް ގުނައެއް ކުޑަ އެއްޗެއް--\n7 ޖެނުއަރީ 20200ކޮމެންޓް\nއީ-ސިނގިރޭޓް: އާ ހޯދުންތަކާއި، ކަންބޮޑުވުންތައް އަދި ހައްލުތައް!\nއީ-ސިނގިރޭޓަކީ ކޮބައިކަން މީގެ ކުރީގެ ލިޔުންތަކުގައި ވަރަށް ބޮޑަށް ތަފްސީލުކޮށްދީފައި ވާނެ އެވެ؛ އަލުން ކިޔާލަން ބޭނުންނަމަ [މި ލިންކް ބައްލަވާށެވެ.] އީ-ސިނގިރޭޓާއި ގުޅޭ އާ ހޯދުންތަކުގެ ވާހަކަ ފަށަމާ ހިނގާށެވެ. ދުނިޔޭގެ އެންމެ ބޮޑެތި ޔުނިވާސިޓީތަކުން ހަދާފައިވާ ދިރާރާސާތަކުގެ ނަތީޖާ ވަރަށް ސާފެވެ؛ އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ސިއްހަތަށް ލިބޭ ގެއްލުން އެތައް ގުނައެއް ކުޑަ އެއްޗެއް ކަމެވެ.\nދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން މިހާތަނަށް އީ-ސިނގިރޭޓަށް މާ ބޮޑު ތާއީދެއް ނުކުރި ނަމަވެސް، އެ ޖަމިއްޔާ އިން ވެސް އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ގެއްލުން ބޮޑު އެއްޗެއް ކަމަށް މިހާތަނަށް ބުނެފައެއް ނުވެ އެވެ. އަދި ޔުނިވާސިޓީ އޮފް ނޮޓިންހަމް، ކުއިން މޭރީ ޔުނިވާސިޓީ، ޔުނިވާސިޓީ އޮފް އެޑިންބާގް، ޔުނިވާސިޓީ ކޮލެޖް އޮފް ލަންޑަން، ޔުނިވާސިޓީ އޮފް މެލްބަން، ކާޑިފް ޔުނިވާސިޓީ އާއި ޔުނިވާސިޓީ އޮފް ޕެޓްރާޒް ފަދަ އިތުބާރުލިބިފައިވާ ބޮޑެތި އެތައް ޔުނިވާސިޓީތަކަކުން ހޯދާފައިވާ ހޯދުންތަކުން ވެސް އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ސިއްހަތަށް ގެއްލުން ކުޑަ އެއްޗެއް ކަން ޔަގީންކުރެވޭ ކަމަށް ތަޖުރިބާކާރުން ވިދާޅުވެ އެވެ.\nދުންފަތުގެ އިސްތިއުމާލު ކުރުމާ ދެކޮޅަށް އެންމެ ފުޅާކޮށް މަސައްކަތް ކުރާ އެކްޝަން އޮން ސްމޯކިން އެންޑް ހެލްތު (އޭޝް) ފަދަ ޖަމިއްޔާތައް، އީ-ސިނގިރޭޓަކީ އާންމުކޮށް ބޭނުންކުރާ ސިނގިރޭޓަށް ވުރެ ގެއްލުން ކުޑަ އެއްޗެއް ކަމަށް ގަބޫލުކުރެ އެވެ. އޭގެ އިތުރުން ޕަބްލިކް ހެލްތް އިންގްލޭންޑް އާއި ޖަޕާނުގެ ކަމާބެހޭ ފަރާތްތަކުން ވެސް އާންމުކޮށް ސިނގިރޭޓްބޯ މީހުން އީ-ސިނގިރޭޓަށް ބަދަލުވުމަށް ބާރު އަޅަ އެވެ؛ އީ-ސިނގިރޭޓުގެ ގެއްލުން ކުޑަ ކަމަށް އެ ގައުމުތަކުން ގަބޫލު ކުރެ އެވެ.\nއީ-ސިނގިރޭޓާއި ގުޅޭގޮތުން މިހާރު ދުނިޔޭގެ ސަމާލުކަން ހުއްޓިފައިވަނީ އެމެރިކާ އަށެވެ. އެ ގައުމުގައި އީ-ސިނގިރޭޓް ބޭނުންކުރާ މީހުންގެ މެދުގައި ފުއްޕާމޭގެ މައްސަލަތަކެއް ޖެހި، އޭގެ ތެރެއިން ބަޔަކު މަރުވުމުންނެވެ. އެއީ ކިހިނެއް ދިމާވި ކަމެއް ކަމަށާއި، އެފަދަ ކަންކަން ތަކުރާރު ނުވާނެ ގޮތަކަށް ހެދުމަކީ ވަރަށް މުހިންމު ކަމެކެވެ. ނުވަތަ އެފަދަ ހާދިސާތަކުގެ ބޭނުން ހިފައި އީ-ސިނގިރޭޓްގެ ހަގީގަތް އޮޅުވާލުމުގެ ބިރު އޮތުމެވެ.\nއެމެރިކާގައި ދިމާވެފައިވާ މައްސަލަތަކާއި ގުޅިގެން މިހާތަނަށް ހޯދާފައިވާ ހޯދުންތައް ދައްކާ ގޮތުގައި އެ ކަން ހިނގަން އެންމެ ބޮޑަށް މެދުވެރިވީ ޓެޓްރޯހައިޑްރޯކެނެބިނޮލް (ޓީއެޗްސީ) ކިހާ ކޮންޕައުންޑެކެވެ. ޓީއެޗްސީ އަކީ ކެނެބިހުގައި އެކުލެވޭ އެއްޗެކެޗެ؛ އެހެންކަމުން އެ މައްސަލަތައް ދިމާވި ކެނަބިހާއި ގުޅޭ ފްލޭވާތައް ބޭނުންކޮށްގެން ވޭޕް ކުރާ މީހުންނަށެވެ.\nމިއީ އާ ކަންބޮޑުވުންތަކަކަށް ވެސް ހުޅުވުނު ދޮރެކެވެ. އެގޮތުން ގައުމުތަކުން އީ-ސިނގިރޭޓް ރެގިއުލޭޓް ކުރުމުގެ މުހިންމުކަން އެމެރިކާގައި ދިމާވި ހާދިސާއިން ދައްކުވައިދެ އެވެ. އެގޮތުން ވޭޕް ފްލޭވާތަކާއި، ޓޭންކްތަކުގެ އިތުރުން އެއާ ގުޅޭ އެހެނިހެން ގަވާއިދުތައް އެކުލަވާލާ، ރެގިއުލޭޓް ކުރަން ޖެހެ އެވެ؛ އާ ގަވާއިދުތަކަކީ ފަހުގެ ދިރާސާތަކުގެ ނަތީޖާ އަށް ބިނާވެގެން، ތަޖުރިބާކާރުންގެ ލަފާގެ މަތިން ހެދޭ ގަވާއިދުތަކަކަށް ވުމަކީ ވެސް އިންތިހާ އަށް މުހިންމު ކަމެކެވެ. އެގޮތުން ހެދޭ ގަވާއިދުތަކަކީ އީ-ސިނގިރޭޓުގެ ބްލެކްމާކެޓް ވީހާވެސް ކުޑަކޮށް، އަދި އީ-ސިނގިރޭޓް އަދި އާންމުކޮށް ބޭނުންކުރާ ސިނގިރޭޓް އަލަށް ބޭނުންކުރަންފަށާ ޒުވާނުން މަދުކުރެވޭނެ ގޮތަކަށް ތައްޔާރުކުރެވޭ ގަވާއިދަކަށް ވުމަކީ މުހިންމު ކަމެއް ކަމަށް ތަޖުރިބާކާރުން ބުނެ އެވެ.\nއެހެންނޫންނަމަ އީ-ސިނގިރޭޓާއި ގުޅޭގޮތުން މީހުންގެ މެދުގައި ބިރުވެރިކަން އުފެދި، އީ-ސިނގިރޭޓުގެ ބަދަލުގައި އާންމުކޮށް ބޭނުންކުރާ ސިނގިރޭޓް ބޯން ފެށުމުގެ ބިރު އެބައޮތެވެ. އެހެންކަމަށްވެއްޖެނަމަ، އެއީ ސިއްހަތަށް ގެއްލުން ކުޑަ ގޮތެއް އޮއްވާ އޭގެ ބަދަލުގައި އެތައް ބަޔަކު އެއަށް ވުރެއް ބޮޑު ނުރައްކަލަކަށް ވައްޓާލުން ކަމަށް ވާނެ އެވެ.\nދުންފަތުގެ އިސްތިއުމާލުކުރުން ސިނގިރޭޓް ސިއްހަތު


Fuluhun haazirukuran ninmai, victim aa suvaaalu kuranee\nފުލުސް ހާޒިރުކުރަން ނިންމައި ވިކްޓިމްގެ ބަސް ހޯދަނީ\nހުޅުމާލެ ފަޅުތެރޭގައި އޮތް ސަފާރީއެއްގައި ބިދޭސީ އަންހެނަކު ރޭޕްކުރި މައްސަލަ ދިރާސާކުރަން ބޭއްވި ހިއުމަން ރައިޓްސް ކޮމިޓީގެ ބައްދަލުވުން -- ފޮޓޯ: މަޖިލީސް\nހުޅުމާލެ ފަޅުތެރޭގައި އޮތް ސަފާރީއެއްގައި ބިދޭސީ އަންހެނަކު ރޭޕްކުރި މައްސަލާގައި އަނިޔާ ލިބުނު އަންހެން މީހާގެ ބަހެއް ހޯދުމަށާއި މައްސަލަ ބަލަމުންދާ ފުލުސް އޮފިސަރުން ހާޒިރުކޮށް މައުލޫމާތު ހޯދަން ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން މިއަދު ނިންމައިފި އެވެ.\nކޮމިޓީގެ މިއަދުގެ ބައްދަލުވުމުގައި ވާހަކަ ދެއްކެވި ހުރިހާ މެންބަރުން ވެސް މައިގަނޑު ގޮތެއްގައި ފާހަގަކުރެއްވީ އެ މައްސަލަ ކޮމިޓީން ދިރާސާކުރާއިރު ވަރަށް ފުޅާ ދާއިރާއެއްގައި މައުލޫމާތު ހޯދަން ޖެހޭ ކަމަށެވެ. ފުރަތަމަ ސީންއަށް އެޓެންޑްވި ފުލުސް އޮފިސަރުންނާއި ވިކްޓިމްގެ ބަސް ވެސް ހޯދަން ތާއީދުކުރައްވައި މެންބަރުން ވާހަކަ ދެއްކެވި އެވެ.\nހުރިހާ މެންބަރުން ފާހަގަކުރެއްވި ކަންކަމަށް ރިއާޔަތްކޮށް އައްޑޫ މީދޫ ދާއިރާގެ މެންބަރު ރޮޒައިނާ އާދަމް ފަސް ކަމެއް ކޮމިޓީން ކުރުމަށް ހުށަހެޅުއްވި އެވެ. އެ ހުށަހެޅުއްވުމަށް ތާއީދު ކުރެއްވީ ފުވައްމުލަކު އުތުރު ދާއިރާގެ މެންބަރު މުމްތާޒު މުހައްމަދެވެ. ކޮމިޓީގެ މެންބަރުންގެ އިއްތިފާގުން ހުށަހެޅުއްވުންތައް ފާސްކުރި އެވެ.\nފުރަތަމަ ހުށަހެޅުމަކީ، މާދަމާގެ ވަގުތެއްގައި ފުލުހުންނާ އެކު ދެ ބައްދަލުވުމެއް ތާވަލުކުރުމަށެވެ. އެ ގޮތުން ހުށަހެޅީ، ފުރަތަމަ ބައްދަލުވުމުގައި މައްސަލަ ހިންގި ތަނަށް އެޓެންޑްވި ފުލުހުން ހާޒިރުކުރުމަށާއި ދެވަނަ ބައްދަލުވުމަށް ސްޓޭޝަން އިންޗާޖާއި ތަހުގީގުގައި އިސްކޮށް އުޅޭ ފުލުސް އޮފިސަރުން ހާޒިރު ކުރުމަށެވެ.\nދެވަނަ ހުށަހެޅުމަކީ، ޖިންސީ ގޯނާގެ ޝިކާރައަށްވި އަންހެން ވިކްޓިމްގެ ބަހެއް ހޯދަން ކޮމިޓީން މަސައްކަތް ކުރުމަށެވެ. އެ ގޮތުން ކޮމިޓީއަަށް ވިކްޓިމް ގެނެސް އޭނާގެ ބަސް ހޯދާނީ އެ ކަމުގައި އޭނާގެ އެއްވެސް މައްސަލައެއް ނެތި، އަމިއްލައަށް އެ ގޮތަށް ބޭނުންވާނަމަ ކަމަށް އެ ހުށަހެޅުމުގައިވެ އެވެ.\nތިންވަނަ ކަމަކީ، ޖެންޑާ މިނިސްޓްރީން އެ ވިކްޓިމްގެ ރައްކާތެރިކަން ކަށަވަރު ކުރުމަށް އަޅަމުންދާ ފިޔަވަޅުތަކުގެ މައުލޫމާތު ހޯދުމެވެ. ހަތަރުވަނަ ކަމަކީ ޕްރޮސެކިއުޓާ ޖެނެރަލް (ޕީޖީ) އިން ފުލުހުންގެ ތަހުގީގު ގާތުން ބެލައި ޕީޖީގެ މަސައްކަތްތަކުގެ މައުލޫމާތުތައް ކޮމިޓީއަށް ފޮނުވަން އެދި އެ މުއައްސަސާއަށް ސިޓީއެއް ފޮނުވުމެވެ.\nފަހު ކަމަކަށް ރޮޒައިނާ ހުށަހެޅުއްވީ، މި މައްސަލައިގެ ހަބަރުތައް ރަސްމީ މީޑިއާތަކުން ފަތުރާއިރު، ވިކްޓިމްއަށް އިތުރު ގެއްލުމެއް ނުވާނެ ގޮތަށް، ތެދު މައުލޫމާތު މީޑިއާތަކުން ފަތުރަމުންދާ ކަން މީޑިއާ ކައުންސިލް އާއި ބްރޯޑްކާސްޓިން ކޮމިޝަނުން ކަށަވަރު ކުރުމަށް މަސައްކަތް ކުރުމަށެވެ.\nމި މައްސަލާގައި ތުހުމަތު ކުރެވޭ ދެ މީހަކު ހައްޔަރުކުރުމަށް ފަހު، ފަހުން ވަނީ ކުއްލި ގޮތަކަށް ދޫކޮށްލައިފަ އެވެ. އެ މީހުން ދޫކޮށްލީ "ނުފޫޒުގަދަ" ބައެއް ކަމަށް ބުނެ ފުލުހުންގެ އިސްވެރިން އެންގުމުން ކަމަށް ދަނީ އަޑުފެތުރެމުންނެވެ. ނަމަވެސް ފުލުހުން މި ކަން ދޮގު ކުރެ އެވެ. މައްސަލަ ބެލުމުގައި ނުފޫޒެއް ނެތް ކަމަށް ބުނެ އެވެ.\nއަނިޔާ ލިބުނު އަންހެން މީހާއާ ހަވާލާދީ ވެސް ބައެއް ނޫސްތަކުގައި އެކި މައުލޫމާތު ފަތުރާފައިވެ އެވެ. ނަމަވެސް ފުލުހުން ބުނާ ގޮތުން، އެއްވެސް މީޑިއާއަކަށް އަންހެން މީހާ އިންޓަވިއު ދީފައެއް ވެސް ނުވެ އެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޖިންސީ ގޯނާ + ރޭޕް ސަފާރީ ރޭޕް\n"ރޭޕް ނުކުރާ ކަމަށް ބުނެ، ޑޮކްޓަރަށް ދައްކަން ދެކޮޅު ހެދި"


MITDC medhuverikoh kuree sarukaarun hingi kankan balan faaskohfi\nއެމްއައިޓީޑީސީ މެދުވެރިކޮށް ކުރީ ސަރުކާރުން ހިންގި ކަންކަން ބަލަން ފާސްކޮށްފި\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ: އެމްއައިޓީޑީސީގެ މައްސަލާގައި ކޮމިޓީން އެކުލަވާލި ރިޕޯޓް ފާސްކުރި -- ފޮޓޯ: މަޖިލީސް\nމޯލްޑިވްސް އިންޓެގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްއައިޓީޑީ) ގެ ނަމުގައި ކުންފުންޏެއް އުފައްދައިގެން މިދިޔަ ސަރުކާރުގައި ހިންގާފައިވާ ކަންކަމުގެ މައްސަލަތައް އެ ކުންފުނީގެ މިހާރު މެނޭޖްމަންޓާއި ކަމާ ބެހޭ މުއައްސަސާތަކުން ބަލަން ގޮވާލައި ރައްޔިތުންގެ މަޖިލީހުން މިއަދު ފާސްކޮށްފި އެވެ.\nއެމްޑީޕީގެ ސުޕަ މެޖޯރިޓީއާ އެކު 19 ވަނަ ރައްޔިތުންގެ މަޖިލީސް ފެށުމާއެކު ސަރުކާރު ހިއްސާވާ ކުންފުނިތަކުގެ ކަންކަން ބެލުމުގެ ގޮތުން ސްޓޭޓް އޯންޑް އެންޓަޕްރައިޒަސްގެ ނަމުގައި ވަކި ކޮމިޓީއެއް އުފެއްދި އެވެ. މިހާރު ހިނގަމުންދާ މަޖިލީހުގައި އަލަށް އުފެއްދި އެ ކޮމިޓީއަށް އެމްއައިޓީޑީސީގެ މިހާރުގެ މެނޭޖްމަންޓްގެ ބޭފުޅުން ވަނީ ހާޒިރުކޮށްފަ އެވެ.\nއެމްއައިޓީޑީސީން ވަނީ އެ ކުންފުންޏަށް ގާނޫނީ ޒިންމާ އަދާ ކުރުމުގައި ކުރިމަތިވެފައިވާ ހުރަސްތައް ބަޔާންކޮށް މަޖިލީހުގެ އެ ކޮމިޓީއަށް ރިޕޯޓެއް ވެސް ފޮނުވައިފަ އެވެ. އެ ރިޕޯޓް ދިރާސާކޮށް ކޮމިޓީން އެކުލަވާލި ރިޕޯޓް މަޖިލީހުގެ މިއަދުގެ ޖަލްސާގައި ފާސްކުރީ 64 މެންބަރުންގެ ވޯޓުންނެވެ. އެ ރިޕޯޓް ފާސްނުކުރަން އެއްވެސް މެންބަރަކު ވޯޓެއް ނުދެއްވަ އެވެ.\nކޮމިޓީ ރިޕޯޓްގައި ބުނެފައިވާ ގޮތުގައި އެމްއައިޓީޑީސީ މެދުވެރިގެން މިދިޔަ ސަރުކާރުގައިބ ހިންގާފައިވާ ކަންތައްތައް ބެލުމުގެ މަސައްކަތް ކަމާ ބެހޭ މުއައްސަސާތައް މަދުވެރިގެން އެ ކުންފުނީގެ އާ މެނޭޖްމަންޓުން ކުރިއަށް ގެންދިއުމަށް މަޖިލީހުން އެންގުމަށް ވަނީ ކޮމިޓީގެ މެންބަރުން ނިންމަވައިފަ އެވެ.\nމީގެ އިތުރުން، އެމްއައިޓީޑީސީ އަކީ ފައިދާވާ ކުންފުންޏަކަށް ބަދަލު ކުރުމަށް އަޅާފައިވާ ފިޔަވަޅުތަކާއި ލިބިފައިވާ ކުރިއެރުން، އަދި ކުރި މަގުގައި ލިބޭނެ ފައިދާ އެނގޭނެ ފަދަ ރިޕޯޓެއް މަޖިލީހުން ކޮމިޓީ ރިޕޯޓް ފާސްކުރާތާ ހަ މަސް ދުވަހުގެ ތެރޭގައި ކޮމިޓީއަށް ފޮނުވުމަށް ވެސް ކޮމިޓީން ނިންމާފައިވެ އެވެ.\nމަޖިލީހުގެ އެސްއޯއީ ކޮމިޓީއަށް ހާޒިރުވެވަޑައިގެން އެމްއައިޓީޑީސީގެ މިހާރު ޑައިރެކްޓަރު މުހައްމަދު ރާއިދު ވަނީ ކުރީގެ ސަރުކާރުގައި އެ ކުންފުނީގެ އޭރުގެ މެނޭޖްމަންޓުން ހިންގާފައިވާ ކަންކަމަށް ކަމަށް ބުނެ ބޮޑެތި ތުހުމަތުތަކެއް ކުރައްވާފަ އެވެ.\nއެ ގޮތުން އެ ކުންފުނީގެ ފައިސާއިން އޭރު ވެރިކަން ކުރާ ޕާޓީ، ޕީޕީއެމްގެ އޮފީހެއް ގާއިމު ކުރަން 1.9 މިލިއަން ރުފިޔާ ހޭދަކޮށްފައިވާ ކަމަށް ރާއިދު ވަނީ ވިދާޅުވެފަ އެވެ. އަދި އެމްއައިޓީޑީސީން ލ. ބަރެސްދޫއިން ބިން ދޫކުރިއިރުގައި އޭރުގެ ސަރުކާރުގެ ބައެއް އިސް ބޭފުޅުންނަށް ބިން ދޫކޮށްފައިވާ ކަމަށް އޭނާ ކޮމިޓީގައި ވިދާޅުވެފައިވެ އެވެ.\nމި ކަމާ ގުޅިގެން ކޮމިޓީގައި އިންނަވާ އެމްޑީޕީ ޕާލިމެންޓްރީ ގްރޫޕްގެ ޑެޕިއުޓީ ލީޑަރު އަދި ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސައިން) ވަނީ އެ ކުންފުނި އުވާލަން ޖެހޭ ކަމަށް ވެސް ވިދާޅުވެފަ އެވެ. އެކަމަކު ކޮމިޓީން ނިންމާފައި ވަނީ ކުންފުނި އުވާނުލައި ކުންފުނި ހިންގުމުގެ ފުރުސަތު ދިނުމަށެވެ.\nރައްޔިތުންގެ މަޖިލިސް ބަރެސްދޫ އެމްއައިޓީޑީސީ\n"ކުރީ ސަރުކާރުގެ ބައެއް ވެރިންނަށް ބަރެސްދޫން ބިން ދިން"


އިބްރާހީމްގެފާނު - ވިކިޕީޑިއާ\nއިބްރާހީމްގެފާނަކީ ﷲ ގެ ރަސޫލު ބޭކަލުން ކުރެ އެއް ބޭކަލެކެވެ. މި ކަލޭގެފާނަކީ ﷲ ގެ ޚަލީލެވެ. އިބްރާހީމްގެފާނު އުފަންވެވަޑައިގަތީ، ތަރިއަށްއަޅުކަންކުރުމާ، ބުދަށްއަޅުކަންކުރުމާ، ނޭއްގާނީ ޢަމަލުތަކުން ފުރިފައިވާ ފަސްގަނޑަކަށެވެ. ﷲގެ ހެޔޮ ރަޙްމަތްފުޅުން އެންމެ ތުއްޕުޅު އިރުއްސުރެވެސް، ކަންކަމުގެ ހަޤީޤަތާއިމެދު ވިސްނާ، ފިކުރުކުރެއްވުމުގެ ޙިކްމަތް އިބްރާހީމްގެފާނަށް ދެއްވިއެވެ. ޙައްޤުމަގު ހޯއްދެވުންއެދި މި މޭރުމުން އެކަލޭގެފާނު ފިކުރުކުރެއްވުމުގެ ނަތީޖާއަކީ، އިރުހަނދާ ތަރިތަކާ އަދި ވަށައިގެންމިވާ އެންމެހާތަކެއްޗެއް ނެތުމުގެތެރެއިން އުފެއްދެވި ޚާލިޤްވަންތަ ފަރާތެއް ވާނެކަން ކަށަވަރުކުރެއްވުމެވެ. ﷲގެ ޙަޟްރަތުން ޙައްޤުމަގު އެކަލޭގެފާނަށް އިލްހާމުވުމެވެ.\nޙައްޤުމަގު ކަށަވަރުވެވަޑައިގަތުމާއިއެކު އިބްރާހީމްގެފާނު އެކަލޭގެފާނުގެ ދަޢުވަތާއިގެން ނުކުމެވެވަޑައިގަތެވެ. ޤައުމުގެ މީހުން އަޅުކަންކުރަން ގެންގުޅޭ ބުދުތަކުގެ ނުކުޅެދުންތެރިކަން ދެއްކެވުމުގެގޮތުން ބުދުކޯލަށް ވަންނަވާ، އޭގެތެރެއިން ބޮޑުބުދުނޫން ހުރިހާބުދެއް މުގުރައްވަވާ، ބޮޑުބުދުގެ ކަރުގައި ކޯރާޑިއެޅުއްވިއެވެ. މިފަދަ އިހާނެތިގޮތް މި އިލާހުންތަކަށް ހެދީ ކާކުތޯ ޤައުމުގެމީހުން ސުވާލުކުރުމުން، އިބްރާހީމްގެފާނު ޖަވާބުދެއްވަނީ އެކަމާއިމެދު ކަރުގައި ކޯރާޑިއަޅުވައިގެންހުރި ބޮޑުބުދާއި ސުވާލުކުރުމަށެވެ. އެހިސާބުން ޤައުމުގެމީހުންގެ ދޫ ބަންދުވެ، އެމީހުންގެ ނުކުޅެދުންތެރިކަން އަމިއްލައަށް އިޙްސާސްވެ، ބަދަލުހިފުމުގެގޮތުން އިބްރާހީމްގެފާނު އަލިފާންގަނޑަކަށް އެއްލާލާ އަންދާލަން ކަނޑައެޅިއެވެ. ޤައުމުގެ އެންމެތަކުންގެ ޙާޒިރުގައި އިބްރާހީމްގެފާނު އަލިފާންގަނޑަށް އެއްލާލިހިނދު ވީކިހިނެއްތޯއެވެ؟ ﷲގެ ގަދަކީރިތިވަންތަކަމުގެ ސަބަބުން، އެއަލިފާންގަނޑަކީ، އިބްރާހީމްގެފާނުގެމައްޗަށް ފިނިއެއްޗެއްކަމުގައިލެއްވީއެވެ.\nއިބްރާހީމްގެފާނުގެ އަޅުވެރިކަމާއި ތަޤްވާވެރިކަމާއި އީމާންތެރިކަމަށްޓަކައި، ﷲ އުފެއްދެވި އެންމެހާ މަޚްލޫޤުންކުރެ އެކަލާނގެ މިތުރެއްކަމުގައި ޚިޔާރުކުރެއްވީ އިބްރާހީމްގެފާނެވެ. ﷲގެ ޙަޟްރަތުން އެކަލޭގެފާނާއި ކުރިމަތިކުރެއްވި އެތައް އެތައް އިމްތިޙާނަކުން، އެކަލޭގެފާނުގެ އީމާންތެރިކަމާއި، ކިޔަމަންތެރިކަމާ، ކެތްތެރިކަން ހާމަވެގެންދެއެވެ. މީގެތެރެއިން އެއްކަމަކީ، ދަރީންގެ ނިޢުމަތުން މަޙުރޫމުވެވަޑައިގެން އެކަނިވެރިގޮތެއްގައި ދިގު ޢުމުރުފުޅެއް ހޭދަކުރައްވަންޖެހިވަޑައިގަތުމެވެ. ކެތްތެރިކަމާއިއެކު އެތައް ޒަމާނަކު އެކަމަށް އެދިވަޑައިގެން ދުޢާފުޅު ކުރެއްްވުމަށްފަހު، ޢުމުރުފުޅުން 86 އަހަރުފުޅުގައި އިސްމާޢީލްގެފާނު ލިބިވަޑައިގަތެވެ. އެފަދަ އުފާފުޅު ލިބިވަޑައިގަތްތަނާ، މައްކާގެ ހަނަފަސް ބިމަށް އިސްމާޢީލްގެފާނާއި، އަނބިކަނބަލުން ހާޖަރް ދޫކޮށްލައްވައި، އެނބުރިވަޑައިގަތުމަށް ﷲ އަމުރުކުރެއްވުމުން އެއަމުރުފުޅަށް ކިޔަމަންތެރިކަމާއިއެކު އިޖާބަދެއްވައެވެ. އިސްމާޢީލްގެފާނު އެންމެ ޅަނދޮޅުފުޅު ޢުމުރުގައި، އެކަލޭގެފާނު ޤުރުބާންކުރެއްވުމަށްވެސް ﷲއަމުރުކުރައްވައެވެ. ﷲގެ އެއަމުުފުޅު ތަންފީޒުކުރެއްވުމަށް އިބްރާހީމްގެފާނު ކިޔަމަންތެރިކަމާއިއެކު ތައްޔާރުވެވަޑައިގަތްހިނދުން، ﷲގެ އަމުރުފުޅު ލުއިކޮށްދެއްވިއެވެ. އިސްމާޢީލްގެފާނެކޭ އެއްފަދައިން، އަނބިކަނބަލުން ސާރާގެ ފަރާތްޕުޅުން އިސްޙާޤްގެފާނުވެސް އިބްރާހީމްގެފާނަށް ދަރިކަލެއްގެގޮތުގައި ﷲ މިންވަރުކުރެއްވިއެވެ.\nއިބްރާހީމްގެފާނާއި އިސްމާޢީލްގެފާނަށް ﷲދެއްވެވި އެންމެބޮޑު ޝަރަފަކީ، ބިންމަތީގައިވާ ﷲގެ ގެފުޅު، ކަޢުބާ، މައްކާގެ ބިމުގައި ބިނާކުރެއްވުމަށް އެދެބަފައިކަލުންނަށް އަމުރުކުރެއްވުމެވެ. އަދިއަދަށްވެސް ކަޢުބާ އެހުރީ އިބްރާހީމްގެފާނުގެ ދެބަފައިކަލުން އެޅުއްވި ބިންގަލުގެ މަތީގައެވެ. އަދި ގެފުޅުގެ އަރިހަށް ޙައްޖަށްގޮސް އަދާކުރެވޭ ގިނަ އަޅުކަންތަކަކީ، އިބްރާހީމްގެފާނުގެ ޙަޔާތްޕުޅާއި ގުޅިފައިވާ ޒިކްރާތަކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 10 އެޕްރީލް 2013، 19:06 ގައެވެ.


ސެކިއުރިޓީ ކެމެރާ ސިސްޓަމެއް ހޯދުމާބެހޭ\nމި އިދާރާގެ އިމާރާތުގައި ހަރުކުރުމަށް ސެކިއުރިޓީ ކެމެރާ ސިސްޓަމެއް ގަންނަން ބޭނުންވެއްޖެއެވެ. މި ސިސްޓަމްގައި ހިމެނޭ މައިގަނޑު ތަކެތީގެ ސްޕެސިފިކޭޝަނާއި އަދަދުތައް ތިރީގައި މިވަނީއެވެ.\nއެޗް.ޑީ (16 ޕޯޓުގެ)\nޕްލާސްޓިކް ޑޯމް 700 ޓީވީއެލް\nވާގަނޑު (ސީސީޓީވީ ކޭބަލް)\nކަނެކްޓަރ (ސީސީޓީވީ ކޭބަލަށް ގުޅާ)\nވީމާ، މި ތަކެތި ފޯރުކޮށްދެއްވަން އެދިވަޑައިގަންނަވާ ފަރާތްތަކުން، 08 ފެބުރުވަރީ 2015 ވާ އާދީއްތަ ދުވަހުގެ މެންދުރުފަހުގެ 14:30 އަށް ލޯކަލް ގަވަރންމަންޓް އޮތޯރިޓީއަށް ވަޑައިގެން މަޢުލޫމާތު ސާފު ކުރެއްވުމަށްފަހު، 12 ފެބުރުވަރީ 2015 ވާ ބުރާސްފަތި ދުވަހުގެ މެންދުރުފަހުގެ 14:30 އަށް ލޯކަލް ގަވަރންމަންޓް އޮތޯރިޓީއަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރުމަށާއި، އަންދާސީހިސާބު ހުށަހެޅުއްވުމަށް ކަނޑައެޅިފައިވާ ގަޑި ޖެހުމަށްފަހު ހާޒިރުވި ނަމަވެސް އެ ފަރާތްތަކަށް އެ ފުރުޞަތެއް ނުދެވޭނެއެވެ. އަދި މަޢުލޫމާތު ސާފުކުރުމަށް މީހަކު ފޮނުއްވުމަކާނުލައި ފޮނުއްވާ އަންދާސީހިސާބު ބަލައެއްވެސް ނުގަނެވޭނެއެވެ.\nވީމާ، މިކަމަށް އެދޭ ފަރާތްތަކުން މި ދެންނެވި ގޮތުގެމަތިން އަގު ހުށަހެޅުއްވުމަށް އެދި މިކަން ޢާންމުކޮށް އިޢުލާން ކުރީމެވެ.\n4 ރަބީޢުލްއާޚިރު 1436\n25 ޖަނަވަރީ 2015\nސުންގަޑި: 08 ފެބުރުވަރީ 2015 1430


Fiyoaree In Nadellaa Ah Gina Eheethakeh ފިޔޯރީ އިން ނަޑެއްލާއަށް ގިނަ އެހީތަކެއް – Huvadhoo News Fiyoaree In Nadellaa Ah Gina Eheethakeh Huvadhoo News\nފިޔޯރީ އިން ނަޑެއްލާއަށް ގިނަ އެހީތަކެއް\nފިޔޯރީއިން ނަޑެއްލާ ރައްޔިތުންނަށް ހަދިޔާ ކުރެއްވި ތަކެތި ހަވާލު ކުރަނީ: ފޮޓޯ/އާސިފް\nކޮވިޑް-19 ގެ ކޭސްތަކެއް ފެނިގެން މޮނީޓަރިންގ ހާލަތަށް ގެންގޮސްފައިވާ ގދ ނަޑެއްލާގެ ރައްޔިތުންނަށް ދިމާވެދާނެ ދަތިތަކަށް އެހީ އެއް ދިނުމުގެ ގޮތުން ފިޔޯރީ ރައްޔިތުންގެ ފަރާތުން ގިނަ އަދަދެއްގެ ތަކެތި މިއަދު ހެނދުނު ނަޑެއްލާއަށް ގެންގޮސް ޙަވާލުކޮށްފިއެވެ.\nފިޔޯރީން ގެންގޮސްފައިވާ ތަކެތީގެ ތެރޭގައި ހިމެނެނީ ސެނިޓައިޒަރ ، މިނަރަލް ފެން، މަސް ދަޅު. އަންގި، ކަނޑު މަސް އަދި މާސްކެވެ.\nނަޑެއްލާ އަށް މިތަކެތި ހަދިޔާކުރީ ފިޔޯރީ ކައުންސިލް، ސްފައިސް ޖަމިއްޔާ، ފޭސް ޖަމިއްޔާ ، ކަރަންކާ ސްޕޯޓްސް ކްލަބް، ވިޔަފާރި ވެރިންގެ އިތުރުން ފެނަކަ ފިޔޯރީ ބްރާންޗާއި އާންމު ބައެއް ރައްޔިތުންނެވެ.\nމީގެ5ދުވަސް ކުރިން ފެނުން ކޮވިޑް-19 ގެ ޕޮޒިޓިވް ކޭސްއަކުން ރަށުގައި ފެތުރެން ފެށި ބަލީގައި މިހާރު ވަނީ ގިނަ ބަޔަކު ފައްސި ވެފައެވެ. އޭގެ ތެރޭގައި މާބަނޑު އަންހެނުން ވެސް ހިމެނެއެވެ.\nކޮވިޑް-19 އާއި ގުޅިގެން ނަޑެއްލާ ރައްޔިތުންނަށް އެހީތެރިކަން ފޯރުކޮށްދޭން އެކި ފަރާތްތަކަށް މިހާރުދަނީ ފަށާފައެވެ. އެގޮތުން ގދ މަޑަވެއްޔާ ފަރެސްމާތޮޑާގެ ކައުންސިލް އަދި އެ ރަށު އަންހެނުންގެ ތަރައްޤީއަށް މަސައްކަތް ކުރާ ކޮމެޓީ އިން ވަނީ ތަފާތު ތަކެތި ހަދިޔާ ކޮށްފައެވެ.\nފިޔޯރީ ރައްޔިތުންގެ ފަރާތުން ނަޑެއްލާ ރައްޔިތުންނަށް ދެއްވި އެހީތެރިކަމަށް ނަޑެއްލާ ރައްޔިތުންނާއި ކައުންސިލްގެ ފަރާތުން ޝުކުރު އަދާކުރާކަމަށް ނަޑެއްލާ ކައުންސިލްގެ ރައީސް ބުންޏެވެ.


ތިނަދޫގައި ކޯވިޑް ފެސިލިޓީއެއް ގާއިމް ކުރަނީ - DhiDaily\nތިނަދޫގައި ކޯވިޑް ފެސިލިޓީއެއް ގާއިމް ކުރަނީ\nގދ ތިނަދޫގައި ކޯވިޑް 19 އަށް ބޭނުން ކުރުމަށް ފެސިލިޓީއެއް ގާއިމް ކުރުމަށް ނިންމާފައި އެވެ.\nތިނަދޫ ކައުންސިލުގެ ރައީސް އަލީ އަމްޖަދު ވިދާޅުވީ، ތިނަދޫގައި ކޮވިޑް ފެސިލިޓީއެއް ޤާއިމްކުރަން މާދަމާ އެ ރަށަށް ޓީމެއް ދާނެކަން ކައުންސިލަށް އަންގާފައިވާ ކަމަށެވެ. އަދި އެ ފެސިލިޓީގެ މަސައްކަތް ވަރަށް ބާރު މިނުގައި ކުރިއަށް ދާނެ ކަމަށާއި، އަވަސް މުސްތަގްބަލެއްގައި އެ މަސައްކަތް ނިމޭނެ ކަމަށް ޤަބޫލުކުރައްވާ ކަމަށް އޭނާ ވަނީ ވިދާޅުވެފައެވެ.\nއެރަށުގައި ފެސިލިޓީއެއް ޤާއިމްކުރަން ނިންމާފައި މިވަނީ އެރަށުން ކޮވިޑް-19 އަށް ފައްސިވި އުމުރުން ދުވަސްވީ މީހަކު އިއްޔެ މެންދުރު ގއ. ވިލިނގިލީގައި ހުންނަ ކޮވިޑް ފެސިލިޓީއަށް ގެންދިއުމުން އެ ރަށަށް ނާރުވާ އަނބުރާ ފޮނުވާލުމާއި ގުޅިގެންނެވެ. އެކަމަށް އިޝާރާތް ކުރައްވާ އަމްޖަރު ވިދާޅުވީ، ގ.ތިނަދޫގައި ޤާއިމްކުރާ ވަސީލަތަށް ބޭނުންވާ ތަކެތި ވަކިން ހޯދަން އެދިވަޑައިގަންނަވާ ކަމަށެވެ.\nއެކަމާއި ގުޅިގެން މިތަން މި އަޅަނީ. ގއ.ވިލިގިލީގައި ހުރި ތަނަކީ އަތޮޅު އެންމެންނަށް ފަރުވާދޭން އެޅިތަނެއް. އެތަނުން ފަރުވާ ނުދެވުނީމަ ސަރުކާރުން ފޯރުކޮށްދޭން ޖެހޭނެ ނޫންތޯ އެހެން ގޮތެއް. އަދި ކުރިން ވެސް ބުނަން ޖެހޭނެ ނޫންތޯ ނާރުވާނެ ވާހަކަ. ވިލިގިލީގަ ހުރި އެއްޗެހި މިތަނަށް ބަދަލު ނުކޮށް އެތަން ހުރިގޮތަށް ބަހައްޓާފައި މިތަނަށް އެއްޗެހި ދިނުން އަޅުގަނޑުމެން އެދެނީ. އެތަނުން އެއްޗެއް ގެންނާކަށް ނޭދެން.“ އޭނާ ވިދާޅުވިއެވެ.\nތިނަދޫއިން ފައްސިވި މީހާ ގއ ވިލިނގިއްޔަށް ނޭރުވުމުން އެމީހާ ވަނީ މާލެ ގެނެސްފަ އެވެ. އެކަމާއި ގުޅިގެން ގިނަ ބަޔަކު އަންނަނީ ވިލިނގިލިން ކުރި ކަންތަކަށް ވަރަށް ބޮޑަށް ފާޑުކިޔާފައިވާ.


ޓެކްސީއަށް އަތް ހޫރަ ހޫރާ ހުއްޓާ އެ ޖެހުނީ ގަޑި، ކޮބާ ހައްލަކީ؟ – Faanooz\nޓެކްސީއަށް އަތް ހޫރަ ހޫރާ ހުއްޓާ އެ ޖެހުނީ ގަޑި، ކޮބާ ހައްލަކީ؟\nMarch 6, 2019 | އަޙުމަދު އަނަސް\nތައްޖެހިފައިވާ މާލޭގައި ދިރިއުޅޭ ކޮންމެ މީހަކުވެސް، މާލޭގެ ކުއްޔަށް ފަހު، ދެން އެންމެ ގިނައިން ކުރާ އެއް ޝަކުވާއަކީ މާލޭގައި ޓެކްސީ ލިބުމުގެ ދަތި ކަމުގެ ވާހަަކައެވެ. ޓެކްސީއަކަށް އަތް ހޫރުވަން މަގުމަތީގައި އުޅެނިކޮށް، އޮފީހަށާއި، ސްކޫލަށް ގަޑި ޖެހޭ ވާހަކައެވެ. ތަނަކަށް ގަޑިއަށް ދާން ޓެކްސީ އެއް ނުލިބޭ ވާހަކައެވެ. ހުޅުމާލެއަށް ޓެކްސީގައި ދާން ޖެހޭނަމަ އެނަގާ ބޮޑު ފީއެއްގެ ވާހަކައެވެ. މިކަންކަމަށް ގިނަ ބަޔަކު ތިބީ ހައްލެއް ބޭނުންވެފައެވެ.\nދުނިޔޭގައި ޓެކްސީ ހިދުމަތް މުޅިިން ބަދަލުވެއްޖެ އެވެ. ފޯނު އެޕަކުން ޓެކްސީ ހަމަޖައްސައި، ޓެކްސީ އޮތް ތަން އެނގި، އަންނަން ނަގާނެ އިރު ވެސް ލަފާކުރެވެ އެވެ. ރާއްޖޭގައިވެސް މިޚިދުމަތް މިހާރު މިވަނީ ފަށާފައެވެ. މަދު ދުވަސްކޮޅެއްގެ ތެރޭގައި ގިނަ ބައެއްގެ މަޤްބޫލުކަން ހޯދާފައިވާ، “އަވަސް ރައިޑް” އަކީ ރާއްޖޭގެ ޓެކްސީގެ ޚިދުމަތަށް އިންޤިލާބީ ބަދަލެއް ގެނައުމަށްޓަކައި ރާއްޖެއަށް ތަޢާރަފްކޮށްފައިވާ އެޕްލިކޭޝަންއެކެވެ.\nއަވަސް ރައިޑް އެޕްގެ ހިދުމަތް ފެއްޓިތާ އަދި މިވީ ހަ ވަރަކަށް ދުވަހެވެ. “އަވަސް ރައިޑް” އެޕްލިކޭޝަންގެ ޚިދުމަތް ދޭން ފެށިތާ2 ދުވަސް ތެރޭގައި އެ އެޕްލިކޭޝަންވަނީ 300 މީހުންނަށްވުރެ ގިނަ މީހުން ބޭނުންކޮށްފައެވެ. ހަމަގައިމުވެސް މިހާ ބޮޑު ތަރުޙީބެއް ލިބިގެންދާނީ، މިހާރު އޮންނަ “އަތް ހޫރާ ސިސްޓަމަށް” ވުރެ، މި ސިސްޓަމް ލައްކަ ފަސޭހަ ވީމަތާއެވެ.\n“އަވަސް ރައިިޑް” އިން ދަތުރު ހޯދައިގެން ދަތުރު ކުރި ބައެއް މީހުންނާ “ފާނޫޒް” އިން ވާހަކަ ދައްކާލީމެވެ.\n“މިއީ ހަމަ ރާއްޖޭގެ އޫބަރ. ޓެކްސީ ގެނީމަ އެބަ އިނގޭ މިހާރު ޓެކްސީ އޮތް ހިސާބު. ދަތުރު ކުރަމުން އަންނަ މަގު. އާދެވޭނީ ކިހާ އިރަކުންކަން. ބޭރު ޤައުމުތަކުން ބޭނުން ކުރަމުން އަންނަ ޓެކްސީ ޚިދުމަތް، އޫބަރ، އިން ލިބޭ ހުރިހާ ޚިދުމަތެއްހެން ‘އަވަސް ރައިޑް’ އިން އެބަ ލިބޭ. މިއީ ހަމަ ފައްކާއެޕްލިޝަނެއް.” “އަވަސް ރައިޑް” އެޕްލިކޭޝަން ބޭނުން ކުރި ޒުވާނަކު ހެވި ދިއްލިފައިހުރެ ކިޔައިދިނެވެ.\nރާއްޖޭގައި މިހާރު އޮތް ޓެކްސީ ސިސްޓަމް، އަތް ހޫރުވުމާއި ޓެކްސީ ސެންޓަރަށް ގުޅައިގެން މަޢުލޫމާތު ހޯދަން، ބޮޑު ކަމަކަށް ވެގެން އެކަން ބަދަލު ކުރަން މަސައްކަތް ފެށީ އެންމެ19 އަހަރުގައި، މުހައްމަދު ޔާނިއު ރަމީޒުއެވެ. ކުރިން ޓެކްސީ ހޯދުމުގައި ދިމާވާ ތަކުލީފްތަކަށް ލުޔެއް ގެނެސްދިނުމުގެ، ނިޔަތުގައި ޔާނިއު ފެށި މި މަސައްކަތަކީ، މީގެ އަހަރު ތަކެއް ކުރިން ޔާނިއުގެ ބައްޕަ ހަސަން ރަމީޒުގެ މަސައްކަތުން އިސްޕަޔާޑް ވެގެން ފެށި މަސައްކަތެއް ކަމަށް ޔާނިއު ބުނެއެވެ. “ކޮބާ ޓެކްސީ” ގެ ނަމުގައި ޓްރާންސްޕޯޓް މިނިސްޓްރީގެ ހުއްދައާއެކު އެންމެ ފުރަތަމަ މިފަދަ އެޕްއެއް ރާއްޖެއަށް ގެނެސްދިނީ ހަސަން ރަމީޒުއެވެ. ޔާނިއު ބޭނުންވަނީ، “ކޮބާ ޓެކްސީ” އަށް ވުރެ ދިވެހިންގެ ބޭނުންތަކަށް ފަރިތަ އެޕްލިކޭޝަނެއް އުފައްދާށެވެ. ބަލާ ބެލުމަށް ޔާނިއުގެ އުންމީދު ޙަޤީޤަތަކަށް ވެއްޖެއެވެ.\nކިހިނެތް އެޕްލިކޭޝަން ޑައުންލޯޑް ކުރާނީ؟\n150 އަށްވުރެ ގިނަ ކާރު މިހާރުވެސް ރަޖިސްޓްރީކޮށްފައިވާ “އަވަސް ރައިޑް” އެޕްލިކޭޝަންއަކީ ބޭނުން ކުރަން ނިކަން ފަސޭހަ އެޕްލިކޭޝަންއެކެވެ. މި އެޕްލިކޭޝަން ޑައުންލޯޑް ކުރައްވަން ބޭނުންނަމަ ތިރީގައިވާ މި ލިންކަށް ފިއްތާލައްވާށެވެ.


vnews - TC athun molhuvy naseebu rangalhu kamun: Bangaluru coach\nޓީސީ އަތުން މޮޅުވީ ނަސީބު ރަނގަޅުކަމުން: ބެންގަލޫރު ކޯޗު\nއޭއެފްސީ ކަޕު ފުޓުބޯޅަ މުބާރާތުގެ ޕްލޭއޮފް ބުރުގެ ފުރަތަމަ ލެގުގައި އަންގާރަ ދުވަހުގެ ރޭ މާލޭގައި ރާއްޖޭގެ ޓީސީ ސްޕޯޓްސް ކުލަބު އަތުން އިންޑިއާގެ ބެންގަލޫރު އެފްސީއަށް މޮޅުވެވުނީ ނަސީބު އަތުގައި ހިފުމުން ކަމަށް ބެންގަލޫރު އެފްސީގެ ކޯޗު އަލްބާޓް ރޮކާ ބުނެފި އެވެ.\nޓީސީގެ ފަރާތުން މޮޅު ކުޅުމެއް ފެނިގެންދިޔަ މި މެޗުން ބެންގަލޫރު އެފްސީ މޮޅުވީ 3-2 ގެ ނަތީޖާއަކުންނެވެ.\nމި މެޗުގައި ޓީސީން ވަނީ ބެންގަލޫރު ދެ ގޯލުގެ ލީޑަކާއެކު އޮއްވާ ފަހަތުން އަރާ ނަތީޖާ ހަމަހަމަކޮށްފަ އެވެ. ނަމަވެސް ބެންގަލޫރު ވަނީ ލިބުނު މަދު ފުރުސަތުތަކުގެ ބޭނުން ހިފާ ނަތީޖާ އެޓީމުގެ ކޮޅަށް އަނބުރާލާފަ އެވެ.\nމެޗަށްފަހު ވާހަކަދައްކަމުން ބެންގަލޫރު އެފްސީ ކޯޗު ރޮކާ ބުނީ މެޗުގެ ފަހު 20 މިނެޓަކީ އެޓީމަށް ފިޒިކަލީ ގިނަ މައްސަލަތަކެއް ކުރިމަތިވި ވަގުތުތަކެއް ކަމަށާއި މި މެޗު ކުޅުނުއިރު ދަނޑުގެ ހާލަތުގެ ސަބަބުން ގިނަ އުނދަގޫތަކެއް ތަހައްމަލުކުރަން ޖެހުނު ކަމަށެވެ. އަދި ޓީސީގެ ކުޅުންތެރިންގެ ފަރާތުން މޮޅު ކުޅުމެއް ފެނުނު ކަމަށާއި ހީކުރި ގޮތާއި ހިލާފަށް ޓީސީ މޮޅު ކަމަށެވެ. އެގޮތުން ދެ ގޯލުގެ ލީޑަކާއެކު އޮތުމުން ލީޑަށް ބަދަލެއް ނާންނާނެ ކަމަށް ވިސްނި ކަމަށާއި ނަމަވެސް ޓީސީގެ ހިތްވަރުން ދެ ގޯލާއެކު ނަތީޖާ ހަމަހަމަކުރި ކަމަށެވެ.\nއެހެންކަމުން އެޓީމަކީ އާދައިގެ ޓީމެއްގެ ގޮތުގައި ދެކިގެން ނުވާނެ ކަމަށްވެސް ކޯޗު ބުންޏެވެ. ރޮކާ ބުނީ ރަށުން ބޭރުގައި މޮޅުވެ ތިން ލަނޑު ޖެހުމަކީ އެޑްވާންޓޭޖަކަށް ވާނެ ކަމަށް އުއްމީދުކުރާ ކަމަށާއި އެކަމަކު ބެންގަލޫރު އޮންނަން ޖެހޭނީ އަނެއް މެޗާ ކުރިމަތިލާއިރު ސަމާލުވެގެން ކަމަށެވެ.\nޓީސީ އަށް ގްރޫޕް ސްޓޭޖަށް ދެވެން އޮތީ ބެންގަލޫރުގައި ކުޅޭ ދެވަނަ ލެގުން ދެ ލަނޑުގެ ތަފާތަކުން މޮޅުވެގެންނެވެ. ދެވަނަ ލެގު އިންޑިއާގައި ކުޅޭނީ މިމަހުގެ 20 ގައެވެ.


Israel fuluhun hathiyaaraa eku masjidhul aqsaa ah vadhegenfi\nމަސްޖިދުލް އަޤްސާ: މިސްކިތުގެ އެތެރެއާ ބޭރުގައި އިޒްރޭލު ފުލުހުން ހަތިޔާރާއެކު ފަލަސްތީން މީހުންނަށް ޖެއްސުންކުރަނީ\nއިޒްރޭލު ފުލުހުން ހަތިޔާރާއެކު މަސްޖިދުލް އަޤްސާއަށް ވަދެގަނެ އަޅުކަމުގައި ތިބި ފަލަސްތީން މީހުންނަށް އަނިޔާކޮށް ގިނަ ބަޔަކު މިސްކިތުން ބޭރުކޮށްފި އެވެ. މުސްލިމުން ފާހަގަކުރާ މާތް މައްސަރުތަކާއި އީދުތަކުގައި ފަލަސްތީން މީހުންނަށް ޖެއްސުންކޮށް އަނިޔާކުރުމަކީ އިޒްރޭލުގެ ޒައާމަތަށް ލިބޭ ނުހަނު ބޮޑު ހިތްހަމަޖެހުމެކެވެ.\nމިހަރު ރަމަޟާން މަސް ވެސް ފެށުނީ މިއަނިޔާވެރިކަމުގަ އެވެ.\nހުކުރުދުވަހުގެ ރޭ ތަރާވީސް ނަމާދުގައި މުސްލިމުން ތިއްބައި އިޒްރޭލް ފުލުހުން މަސްޖިދުލް އަޤްސާއަށް ހަތިޔާރާއެކު ވަދެގަނެ ސަފުތައް ބުރުވާލައި ހިންގި އުދުވާނުގައި 178 އަށް ވުރެ ގިނަ މީހުންނަށް އެކިވަރުގެ އަނިޔާލިބިފައިވާ ކަމަށް ރިޕޯޓްކޮށްފައި ވެއެވެ. އޭގެ ތެރެއިން ބޮޑަށ އަނިޔާލިބުނު 88 މީހަކަށް ފަރުވާދިނުމަށް ހޮސްޕިޓަލަށް ގެންދަންޖެހުނު ކަމަށް ވެސް ނޫސްތަކުން ރިޕޯޓްކުރެ އެވެ. މިސްކިތުގެ އެތެރެއާ ގޯތިތެރޭގައި އިޒްރޭލު ފުލުހުން ކަރުނަގޭހާއި ރަބަރު އުންޑަ އަދި ސްޓަން ގްރޭނޭޑާއި ގޭސް ބޮން ބޭނުންކޮށް ފަލަސްތީން މީހުންނަށް ވަނީ އަނިޔާކޮށްފަ އެވެ.\nއިޒްރޭލުގެ އަނިޔާވެރިކަން ފަލަސްތީންގެ މީހުންގެ މައްޗަށް ގަދަވެގަންނަ ކޮންމެ ފަހަރަކު ގައުމުތަކަށް ކުރެވެން އޮންނަ ކަމަކީ ހަމަލާތައް ކުށްވެރިކުރުމެވެ. ތިޔަކަން ނުކުރާށޭ ބުނުމެވެ. މިއީ ނަމެއްގައި ކުރާ ކަމެކެވެ. މިފަހަރު ވެސް ކަންހިނގަމުން އަންނަނީ މިއާދައިގަ އެވެ.\nމެދުއިރުމަތީގައި ސުލްހަ ގާއިމުކުރުމަށް މެދުވެރިއެއް ގޮތުގައި އދ އިން ކަނޑައަޅުއްވާފައި ހުންނަވާ ކޯޑިނޭޓަރު ޓޯ ވެނެސްލަންޑް އެދިވަޑައިގަންނަވަނީ ޒިންމާދާރުވުމަށެވެ. ސުލްހަވެ ހިމޭންވުމަށެވެ. އަދި އަޅުކަންކުރުމަށް ބޭނުންކުރާ އިމާރާތްތަކަށް ހިތްހެޔޮވުމަށެވެ.\nސައޫދީ އަރަބިއްޔާ އާއި ކުވައިތާއި ތުރުކީ އަދި މިސްރާއި ޕާކިސްތާނުން އިޒްރޭލުގެ އަމަލުތައް ވަނީ ކުށްވެރިކޮށްފަ އެވެ. ސައޫދީ ފޮރިން މިނިސްޓްރީން ބުނީ ފަލަސްތީން މީހުން ގެދޮރުން ބޭރުކުރުމަކީ އިޒްރޭލަށް ލިބިގެންވާ ބާރެއް ނޫން ކަމަށެވެ. މިސްރާއި ކުވޭގުން އަދި އެހެން އަރަބި ގައުމުތަކުން ވެސް ހަމަ މިމޭރުމުން އިޒްރޭލު ކުށްވެރިކޮށް ބަޔާންތައް ވަނީ ނެރެފަ އެވެ.\nޔޫއެން ފަލަސްތީން އިޒްރޭލް + ގުދުސް


Crown and Champa resortuthah July mahu hulhuvan thayyaaruvanee | Mihaaru\nކްރައުން އެންޑް ޗަމްޕާއިން ހިންގާ ހުރަވަޅި ރިސޯޓުގެ އަންޑަވޯޓާ ރެސްޓޯރެންޓު--\nކްރައުން ކޮމްޕެނީގެ ރިސޯޓްތައް ޖުލައި 1 ގައި ހުޅުވަން ތައްޔާރުވަނީ\n16 މެއި 2020 - 19:38 19 comments\nޗަމްޕާ ކުންފުނިން ރާއްޖޭގައި ނުވަ ރިސޯޓާއި ހޮޓެލްއެއް ހިންގަ އެވެ. މީގެ ތެރޭގައި ހުރަވަޅި ރިސޯޓާއި ކުޑަދޫ މޯލްޑިވްސް އާއި އިންނަހުރާ އާއި ކޮމަންޑޫ މޯލްޑިވްސް އާއި ވެލިގަނޑު ރިސޯޓާއި ކުރެއްދޫ އާއި ވިލަމެންދޫ އާއި މީރު އައިލެންޑް ރިސޯޓް އަދި ޗަމްޕާ ސެންޓްރަލް ހޮޓެލް ހިމެނެ އެވެ.\nކޮވިޑް-19 އިން ރައްކާތެރިވުމުގެ ގޮތުން ރާއްޖޭން ބޭރުން މީހުން އައުން ކޮންޓްރޯލްކޮށް ދަތުރުތައް ހުއްޓާލުމާ އެކު ޓޫރިސްޓުން އައުން ހުއްޓި އިގްތިސާދަށް ވަނީ ހީނަރުކަން އައިސްފަ އެވެ. ނަމަވެސް ޖުލައި މަހު ޓޫރިސްޓުންނަށް ރާއްޖެ ހުޅުވާލަން ސަރުކާރުން އަންނަނީ މަސައްކަތްކުރަމުންނެވެ. އެހެންވެ ސީސީއާރުން ވަނީ އެ ކުންފުނީގެ ރިސޯޓުތަކުގައި ޗުއްޓީ ހޭދަކުރަން ބޭނުންވާ މީހުންނަށް ހާއްސަ އޮފާތަކެއް އިއުލާންކޮށްފަ އެވެ. މި އޮފާތަކުގެ ތެރޭގައި ބޮޑެތި ޑިސްކައުންޓުތައް ލިބޭ "އާލީ ބާޑް" އޮފާތައް ހިމެނެ އެވެ. މި އޮފާތައް މުޅި އަހަރަށް ދެމިގެންދާނެ ކަމަށް އެ ކުންފުނިން ވަނީ އިއުލާން ކޮށްފަ އެވެ.\nސީސީއާރު ރިސޯޓުތަކުގައި ޗުއްޓީ ހޭދަކުރަން ބޭނުންވާ ޓޫރިސްޓުންނަށް މިހާރު ވެސް ބުކިން ހެއްދުމުގެ ފުރުސަތު ވަނީ ހުޅުވާލައިފަ އެވެ. އެގޮތުން މިހާރު ބުކިން ހައްދާ ފަރާތްތަކަށް 10 ޕަސެންޓް ފައިސާ ދެއްކުމަށްފަހު ޗުއްޓީ ހޭދަކުރާ ދުވަސް ގާތްވުމުން ބާކީ ބައި ދެއްކޭނެ އެވެ.\nރާއްޖެއިން ކޮވިޑް-19 ފެނުމާ އެކު ގިނަ އަދަދެއްގެ ރިސޯޓުތައް ވަނީ ބަންދުކޮށްފަ އެވެ. މީގެ ތެރޭގައި ސީސީއާރުގެ ހުރިހާ ރިސޯޓެއް ހިމެނެ އެވެ. ނަމަވެސް ސަރުކާރުގެ ޕްލޭނާއެކު އަންނަ ޖުލައި މަހު ހުރިހާ ރިސޯޓުތަކެެއް ހުޅުވާލެވޭނެ ކަމަށް ވަނީ ލަފާކޮށްފަ އެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވިގޮތުގައި ރާއްޖޭގެ ޓޫރިޒަމް އަލުން ހުޅުވާލެވޭނެ ޕްލޭނެއް މިހާރު ވަނީ އެކުލަވާލައިފަ އެވެ. އެ ޕްލޭނުގައި ލަފާކޮށްފައިވާ ގޮތުން އަންނަ ޖުލައި މަހު ނުވަތަ އޮކްޓޯބަރު މަހު ޓޫރިސްޓުންނަށް ރާއްޖެ ހުޅުވާލެވޭނެ ކަމަށް މިނިސްޓަރު ވިދާޅުވި އެވެ.\nއިތުރު ލިޔުންތައް ކުރެއްދޫ އައިލެންޑް ރިސޯޓް ރިސޯޓްތައް ޗަމްޕާ ގެސްޓް ހައުސް މީރު އައިލެންޑް ރިސޯޓް ވެލިގަނޑު އައިލެންޑް ރިސޯޓް ވިލަމެންދޫ އައިލެންޑް ރިސޯޓް


Deepika Ranbir ah Jahaidhin Tattoo Filuvalitha?\nދީޕިކާ ރަންބީރަށް ޖަހައިދިން ޓެޓޫ ފިލުވާލީތަ؟\nބޮލީވުޑް ކާމިޔާބު ބަތަލާ ދީޕިކާ ޕަޑުކޮން ރަންބީރު ކަޕޫރަށް ޖަހައިދިން ޓެޓޫ ފިލުވާލައިފި ކަމަށް އިންޑިއާގެ ބައެއް ނޫސަތްކުން ބުނެފިއެވެ.\nމިމަހު 15 ވަނަ ދުވަހު އިޓަލީގެ ލޭކް ކޯމޯގެ ވިލާ ޑެލް ބަލްބިއާނެއްލޯގައި ދީޕިކާ ރަންވީރު ސިންގް އާއި ކައިވެނިކޮށްފައިވާއިރު އެދެމީހުން ވަނީ މިދިޔަ އާދިއްތަ ދުވަހު އެނބުރި މުމްބާއީ އަށް އައިސްފައެވެ. ރޭ ދެމީހުން ރިޝެޕްޝަން ޕާޓީ ބެންގަލޫރުގައި ބާއްވާފައިވާއިރު ދެފަންނާނުން ވެސް ވަނީ އިއްޔެ އެއާޕޯޓު ތެރެއިން ގިނަ ބަޔަކަށް ފެނިފައެވެ.\nނަމަވެސް، ގިނަ ބައެއްގެ ލޮލުގައި އަޅައިގަތީ ދީޕިކާގެ ކަންދުރާ ގައި ޖަހާފައި އިން ޓެޓޫ ނެތް މަންޒަރަށެވެ. އެޓެޓޫ އަކީ ދީޕިކާ މީގެ ކުރިން ލޯބީގެ ގޮތުން ގުޅިގެން އުޅުނު އެކްޓަރ ރަންބީރަށް ޖަހާފައިވާ ޓެޓޫއެކެވެ.\nރަންބީރުގެ ނަން ރަމްޒުކޮށްދޭ ދެއަކުރު ކަމަށްވާ 'އާރްކޭ' ޖަހާފައިވާ އެޓެޓޫ ފިލުވާފައިވާ ކަން ނުވަތަ ނޫން ކަން ދީޕިކާ އަދި ހާމަކޮށްފައެއް ނުވެއެވެ.\nބެންގަލޫރުގައި ބޭއްވުމަށް ހަމަޖެހިފައިވާ ޕާޓީއަށް ފަހު ބޮލީވުޑުގެ ފަންނާނުންނަށާއި ހާއްސަ ރަހުމަތްތެރިންނަށް ހާއްސަ ޕާޓީއެއް މުމްބާއީގައި ދިނުމަށް ވަނީ ނިންމާފައެވެ. އެޕާޓީއަށް ގިނަ ފަންނާނުންނަށް ދައުވަތު ދޭނެ ކަމަށާއި އޭގެ ތެރޭގައި ކެޓްރީނާ އާއި ރަންބީރު ވެސް ހިމެނޭ ކަމަށް ރިޕޯޓުތައް ވަނީ ބުނެފައެވެ.\nއިޓަލީގައި އޮތް ދީޕިކާ އާއި ރަންވީރުގެ ކައިވެނީގައި ބައިވެރިވެފައިވަނީ އެމީހުންގެ އާއިލާ މީހުންނާއި ގާތް ރަހުމަތްތެރިން އެކަންޏެވެ. ކައިވެނީގެ ފޮޓޯތައް ދެފަންނާނުންވެސް މިހާރު ހިއްސާކޮށްފައިވާއިރު ދެ ތަރިން ކައިވެނި ކޮށްފައި މިވަނީ ހަ އަހަރު ލޯބީގެ ގޮތުން ގުޅިގެން އުޅުމަށް ފަހުއެވެ.\nދީޕިކާ ރަންބީރު ކަޕޫރް ރަންވީރް ސިންގް


Majileehai EC Aa Dhemedhu Rayyithun Thaashi Kurumakee Bodu Jareemaa Eh: Jameel - Vaguthu\nމަޖިލީހާއި އީސީއާ ދެމެދު ރައްޔިތުން ތާށިކުރުމަކީ ބޮޑު ޖަރީމާއެއް: ޖަމީލް\n2 ހަފްތާ ކުރިން ( ފެބުރުއަރީ 5, 2021 )\nކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ވަގުތު އިމޭޖަސް: އިބްރާހިމް ޝާބިލް\nއިލެކްޝަންސް ކޮމިޝަން (އީސީ) އާއި ރައްޔިތުންގެ މަޖިލީހާ ދެމެދު ރައްޔިތުންގެ ނިންމުންތައް ތާށިކުރުމަކީ ހިންގާ ބޮޑު ޖަރީމާއެއް ކަމަށް އިދިކޮޅު ކޯލިޝަންގެ އެޑްވައިޒަރު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nޖަމީލް މިފަދަ މޭރުމަކުން ވިދާޅުވީ، ކޮވިޑް-19 ގެ ބަލިމަޑުކަމުގެ ސަބަބުން އަމަލު ކުރަން ޖެހިފައިވާ އާ އާންމު ހާލަތުގައި އިންތިޚާބު ބާއްވާނެ ގޮތުގެ މައްޗަށް އެޗްޕީއޭއިން ކަނޑައެޅި ގައިޑްލައިންގައި ކުރި ކަންބޮޑުވުންތަކާ ގުޅިގެން ރައްޔިތުންގެ މަޖިލީހަށް މަޝްވަރާ ކުރުމަށް ވަޑައިގަންނަވަން އީސީގެ މެންބަރުން ނިންމަވާފައިވަނިކޮށެވެ.\nޖަމީލް ކުރެއްވި ޓްވީޓެއްގައި ވިދާޅުވީ ދިވެހި ސަރުކާރާއި ރައްޔިތުންގެ މަޖިލީހުގެ އަޣުލަބިއްޔަތު އެމްޑީޕިއަށް އޮތަސް އިރުކޮޅުކޮޅާ ކުރާ ކަމަކީ ރައްޔިތުންގެ އިންތިޚާބީ ހައްގު ނިގުޅައިގަތުމަށް އެކިއެކި ހީލަތްތެރި މަސައްކަތްތައް ކަމަށެވެ.\n"މަޖިލީހާއި އީސީއާ ދެމެދު ރައްޔިތުން ތާށި ކުރުމަކީ ބޮޑު ޖަރީމާއެއް، ގާނޫނުގެ ދިގު އަތް ފޯރާ ދުވަސް އަންނާނެ، ބަލިވާ ތަން ފެނުމަކީ އިންތިޚާބު ފަސް ކުރަން ޖެހޭ ސަބަބެއް ނޫން،" ޖަމީލްގެ ޓްވީޓްގައި ލިޔުއްވާފައިވެއެވެ.\nއީސީގެ ރައީސް އަހުމަދު ޝަރީފް ވިދާޅުވެފައިވާ ގޮތުގައި ގައިޑްލައިންގައި އެ ކޮމިޝަންއިން ކަންބޮޑުވާ ބައެއް ކަންކަން އެބަ ހުއްޓެވެ. މި ގޮތުން އިންތިޚާބަށާއި ކެމްޕޭން ކުރުމަށް ޚާއްސަ އުސޫލެއް ނެތް ކަމަށާއި ގައިޑްލައިންގައި އޮތީ މިހާރު ވެސް އެޗްޕީއޭއިން އަމަލު ކުރަން އަންގާފައިވާ އޮތް އުސޫލު ކަމުގައެވެ. އަދި ކަރަންޓީނުގައި ތިބޭ މީހުނަށް ވަކި ވޯޓްލާ މަރުކަޒުތަކެއް ގާއިމް ކުރަން އޮތް އިރު، އެއީ ގާނޫނީ ގޮތުން ކުރެވިދާނެ ކަމެއްތޯ ވެސް ސުވާލު އުފެއްދެވިއެވެ.\nމިފަދަ ކަންބޮޑުވުންތަކާއެކު އީސީއިން އަންނަ ހަފުތާގައި މަޖިލީހާ މަޝްވަރާ ކުރަން އެ ކޮމިޝަނުން ނިންމާފައި އޮތް އިރު، އެ ކޮމިޝަންގެ ބައެއް މެންބަރުން މިހާރު ވެސް ވަނީ އަންނަ ޖޫން މަހަށް އިންތިޚާބު ފަސް ކުރުމަށް ތާއީދު ކުރައްވައި ވާހަކަ ދައްކަވައިފައެވެ.\nއެންމެ ފުރަތަމަ މިދިޔަ އަހަރުގެ އޭޕްރީލް މަހު ބާއްވަން ތާވަލުކުރި އިންތިޚާބު ފަސްކުރަން ޖެހުނީ ވެސް ކޮވިޑް-19 ގެ އާލަމީ ބަލިމަޑުކަން ކުރިމަތިވެ މުޅި ރާއްޖެ ފުރަބަންދުކުރުމާ ގުޅިގެނެވެ. ދެން މި އަހަރުގެ މާޗު މަހު އިންތިޚާބު ބާއްވަން މަސައްކަތް ކުރިއެވެ. އެކަމަކު އާންމު ސިއްހަތުގެ ކުއްލި ނުރައްކަލުގެ ހާލަތު އުވާނުލަނީސް އިންތިޚާބު ނުބޭއްވޭ ގޮތަށް އިންތިޚާބުގެ ވަގުތީ ގާނޫނު އޮތުމުން އެ ތާރީޚަށް ވެސް އިންތިޚާބު ނުބޭއްވެއެވެ. ސިއްހީ ކުއްލި ހާލަތުގައި ވެސް އިންތިޚާބު ބޭއްވޭ ގޮތަށް ރައްޔިތުންގެ މަޖިލީހުން ގާނޫނު އިސްލާހު ކުރުމުން މިހާރު ނިންމާފައި އޮތީ އޭޕްރީލް 10 ގައި އިންތިޚާބު ބޭއްވުމަށެވެ.\nފެބުރުއަރީ 5, 2021 21:26\nފެބުރުއަރީ 6, 2021 05:53\nރައްޔިތުންނޭ ވިސްނާށެވެ ގާނޫނަކުން ރައްޔިތުންނައްކިބިދޭހައްގުވެސް ފާޅުކަންބޮޑުގޮތަކައް މުގުރާލީ މިހާތިބި ނަހަލާލު ކައުންސިލަރުންވެސް މިކަމާ ވިސްނަވާ ތިޔަތިބީ ރައްޔިތުންވޯޓްދީގެންތޯ ތިޔަފައިސާ ހަލާލުވާނެތޯ އެހެން މިބުނީ ރައްޔިތުންގެ ހައްގެއް ނިގުޅައިގަނެ ސީދާރައްޔިތުން އައްޔަންކުރަންޖެހޭބަޔަކު ހަމައެކަނި ސަރުކާރުބޭނުންވާގޮތައް ދިގުދައްމާނުލެވޭނެތީއެވެ\nފެބުރުއަރީ 6, 2021 07:55


Massala aee PPM in, Maseeh dhevvee beerukanfayi!\nމަސީހާމެދު ކަނބޮޑުވުން އުފަންވީ ޕީޕީއެމުން\nމަގާމު ދިފާއު ކުރަން މަސީހު މަސައްކަތެއް ނުކުރައްވާ\nމަސީހާ މެދު ތުހުމަތުތައް އިންތިހާއަށް ބޮޑު\nއިދިކޮޅު ފަރާތްތަކުން މިހާރު ހުށަހަޅާފައިވާ، ރައްޔިތުން މަޖިލީހުގެ ރައީސްގެ އިތުބަރު ނެތް ކަމުގެ މައްސަލައަކީ ރައީސް އަބްދުﷲ ޔާމީންގެ ވެރިކަމުގައި އެމަނިކުފާނު މިހާތަނަށް ކުރިމެތިލައްވަން ޖެހި ވަޑައިގަންނަވާ އެންމެ ބޮޑު ސިޔާސީ އެއް ލޮޅުންގަނޑަށް ވާނެ އެވެ. ވޭތުވެ ދިޔަ ތިން އަހަރާ ބައި ތެރޭގައި ސަރުކާރު ކުރިމަތިލާން ޖެހުނު ބޮޑެތި މައްސަލަތަކުގައި ވެސް ސަލާމަތްކޮށްދިން "އައްޑަނަ" އަކީ މަޖިލީހުގައި ރައީސް ޔާމީނަށް ލިބި ވަޑައިގެންފައިވާ މެޖޯރިޓީ އެވެ. ނަމަވެސް ސަރުކާރު ފަޅީގައި އޮތް މަޖިލީސް މެންބަރުންގެ ބޮޑު "ލަޝްކަރެއް" ވަނީ މަންޒަރު ބަދަލުކޮށްލާފަ އެވެ.\nމަސީހުގެ މައްސަލާގައި އިދިކޮޅު ފަރާތްތައް އެހާ ގަދައަށް ހިފުމުގައި، އެ ފަރާތްތަކުގެ ނިޔަތް ކޮންމެ ގޮތަކަށް އޮތް ކަމުގައިވީ ނަމަވެސް މިހާތަނަށް އައިރު ދައްކަމުން އަންނަނީ ކަންބޮޑުވުންތަކެއްގެ ވާހަކަ އެވެ. އެއީ މަޖިލީހުގެ ޖަލްސާތައް ކުރިޔަށް ދާއިރު އިދިކޮޅު ފަރާތްތަކަށް ދޭން ޖެހޭ ވަރަށް ފުރުސަތު ނުދިނުމާއި ގާނޫނާއި ގަވައިދާ ހިލާފު ބިލުތަކެއް މަޖިލީހަށް ބަލައިގަތުމާއި ސަރުކާރާއި އިދިކޮޅު ފަރާތްތަކާ ދެމެދު ހަމަހަމަ އުސޫލެއް ނުގެންގުޅުމެވެ. އިދިކޮޅު ފަރާތްތަކުގެ ޝަކުވާ އެންމެ ކުރީގައި ވެސް އަދި މިހާރު ވެސް ހުރީ އެއް ބީޓަކަށެވެ. ނަމަވެސް އެއިން އެއްވެސް އަސަރެއް މަސީހަށް ނުކުރެ އެވެ. އެއަޑު އިވިވަޑައިގަންނަވާ ކަމަކަށް ނުހައްދަވަ އެވެ.\nސަރުކާރު ޕްރެޝަރަށް ވެއްޓޭ ވަރަށް، މަސީހުގެ އިތުބާރު ނެތް މައްސަލަ މި ފަހަރު އެހާ ބޮޑަށް ހޫނުވީ ޕީޕީއެމްގެ ތެރެއިން ގިނަ މެންބަރުންތަކެއް ނުކުމެ ވަޑައިގެން ސަރުކާރާއި މަސީހާ ދެކޮޅަށް ތެދުވުމުންނެވެ. މި މަހުގެ ތިން ވަނަ ދުވަހު 45 މެންބަރުންގެ ސޮޔާ އެކު މަސީހުގެ މައްސަލަ އަލުން ހުށަހެޅުމަށް ފަހު އެ މެންބަރުންގެ ބައެއް އުދާސްތައް މި ވަނީ މީޑިއާއަށް ބަނޑުން ޖަހާލާފަ އެވެ. އަދި އެ މެންބަރުން މަސީހާ ދޭތެރޭ ހުރި ހިތް ހަމަ ނުޖެހުންތައް ދަނީ އޮއްސަމުންނެވެ.\nމެންބަރު އަމީތު - އަހުމަދު ޝުރާއު | އަވަސް\nޕީޕީއެމްގެ ލީޑާޝިޕްގައި ހިމެނިވަޑައިގަންނަވާ ވިލުފުށީ ދާއިރާގެ މެންބަރު ރިޔާޒު ރަޝީދު ވިދާޅުވެފައިވާ ގޮތުގައި މީގެ ކުރިން ވެސް މަަސީހާ ދެކޮޅަށް ޕީޕިއެމްގެ ތެރެއިން މެންބަރުންތަކެއް މަސައްކަތް ކުރެއްވި އެވެ. އެހެންކަމުން އެ މައްސަލަ އުފަންވީ ޕީޕީއެމްގެ ތެރެއިންނެވެ.\n"ޕީޕީއެމްގެ މެންބަރުންނާ ދޭތެރޭގަ އާއި އިދިކޮޅު ފަރާތްތަކާ މެދު ވެސް މަސީހު އަމަލު ކުރައްވާފައި ވަނީ އެންމެ ރަނގަޅު ގޮތަކަށް ނޫން. ބައެއް މައްސަލަތަކުގައި އަޅުގަނޑުމެންގެ ބަހަކަށް ވެސް ސަމާލުކަމެއް ނުދެއްވާ. އެގޮތަށް ކަންތައް ކުރައްވާތީ މަޑުމަޑުން ގޮސް އަޅުގަނޑުމެންގެ ތެރޭގައި ވެސް އެމަނިކުފާނާ މެދު ހިތްހަމަ ނުޖެހުންތަކެއް އުފެދުނީ. އޭގެ އިތުރުން އިދިކޮޅު ފަރާތްތަކާ މެދު ވެސް އަމަލު ކުރައްވަނީ އިންސާފުން ބޭރުން. އެފަދަ ހުރިހާ ސަބަބުތަކަށްޓަކައި މަސީހު މިހާރު ވެސް އިސްތިއުފާ ދެއްވަން ޖެހި ވަޑައިގަންނަވާ،" މަސީހާ ދެކޮޅަށް ހުށަހެޅި ގަރާރުގައި ޕީޕީއެމްގެ ފަރާތުން ސޮއި ކުރެއްވި ދިއްދޫ ދާއިރާގެ މެންބަރު އަބްދުލްލަތީފް މުހައްމަދު ވިދާޅުވި އެވެ.\nކަންބޮޑުވުންތަކެއް ހުރި ނަމަވެސް ޕީޕީިއެމްގެ ހުރިހާ މެންބަރުން ތިއްބެވީ އެކަން "ފިއްތާލައި" ގެނެވެ. ނަމަވެސް މެންބަރުންގެ ކެތްތެރިކަން ކުޑަވެގެން ދިޔައީ މިދިޔަ މަހުގެ 13 ވަނަ ދުވަހު މަޖިލީހުގެ ތަޅުމުގައި މަސީހުގެ އަމަލުތައް ބެހެއްޓެވި ގޮތުންނެވެ.\nޖިނާއީ އިޖުރާތުގެ ގާނޫނާ ބެހޭ ގޮތުން ސަރުކާރު ފަރާތުން ބިލެތްދޫ ދާއިރާގެ މެމްބަރު އަހުމަދު މުބީން މެދުވެރިކޮށް ހުށަހެޅި ބިލްގައި 50 ހަކަށް އިސްލާހު އޮތެވެ. ނަމަވެސް ބިލު އައި އިރު 90 އާ ގާތް ކުރާ އަދަދަކަށް އިސްލާހު ހުށަހަޅާފައި އޮތެވެ. އެ ބިލު މެންބަރުންގެ އަތަށް އެރީ ވެސް މަޖިލީހަށް ހުށަހެޅުމަށް ފަހުގަ އެވެ. އޭގެ އިތުރުން އެ ބިލަށް ބަހުސްއަށް ފުރުސަތު ހުޅުވާލުމަށް ފަހު މަސީހު ކުއްލިއަކަށް މުގުރި ޖައްސަވާފައި ފުރުސަތު ބަންދުކޮށްލެއްވީ އެވެ. އެކަމާ ހެދި ޕީޕީއެމްގެ ގިނަ މެންބަރުންތަކެއް ކަންބޮޑުވުން ފާޅު ކުރި އެވެ.\n"މަސީހު ދިޔައީ މަޖިލީހުގެ ތެރޭގައި އޮޅުވާލަމުން. މަޖިލީހުގައި ވަކާލާތު ކުރެއްވުމުގެ ފުރުސަތު ވެސް ދެނީ އެމަނިކްފާނު ބޭނުންވާ މެންބަރުންނަށް. ހަގީގަތަކީ މަސީހަކީ ކުރިމަތީގައި ބަހައްޓާފައި ހުރި ހިޔަންޏެއް... މަޖިލިހުން ފާސް ކުރާ ބިލުތަކަށް ހިޔާނަތްވާން ފެށީ. ނަމަވެސް މަޖިލީހަކީ ރައީސް ބޭނުންވާ ކަން ކުރަންވީތަނެއް ނޫން. ރައީސް ޔާމީނަށް ފާރަލާން އޮތް ތަނެއް. ނަމަވެސް މިކަހަލަ މައްސަލަތައް ހުރުމާ ގުޅިގެން މެންބަރުންގެ މެދުގައި ހިތްހަމަ ނުޖެހުން ގިނަވެ މިއަދު މިއޮތް ހާލަތަށް މި އޮތީ އައިސްފައި،" މަސީހުއާ ދެކޮޅަށް ރައްޔިތުން މަޖިލީހުގައި އެންމެ ފުރަތަމަ އަޑު އުފުލަން ފެށި، ތިމަރަފުށީ ދާއިރާގެ މެންބަރު މުހައްމަދު މުސްތަފާ ވިދާޅުވި އެވެ.\nއިދިކޮޅު ފަރާތްތަކުގެ ކުރިން މަަސީހާ މެދު ކަންބޮޑުވުންތައް ހުރީ ހުދު ޕީޕީއެމްގެ ތެރޭގަ އެވެ. ދެން އޮތީ އަނެއް ބޮޑު މައްސަލަ އެވެ. މަސީހާދެކޮޅަށް ޕީޕީއެމްގެ ތެރޭގައި ގިނަ މެންބަރުންގެ ކަންބޮޑުވުން ހުރިކަން ފެންމަތިވަމުން އައިއިރު ވެސް މަސީހު އެކަމަށް ދެއްވަނީ "ބީރު" ކަންފަތެކެވެ.\nއިތުބާރު ނެތް މައްސަލާގައި މަސީހު ދުއްވާލުމަށް އިދިކޮޅު ފަރާތްތަކުން މަސައްކަތް ކުރައްވާތާ އެތައް ދުވަހެކެވެ. އަދި ޕީޕީއެމްގެ މެންބަރުން ވެސް މިހާރު އެ ގެންދަވަނީ މަސީހު ހެއްދެވި ގޯސްތަށް ކަމަށް ބުނެ ފާޑު ވިދާޅުުވަމުންނެވެ. ނަމަވެސް އެއިން އެއްވެސް ކަމަކަށް މަސީހު ރައްދެއް ނުދެ އެވެ. އިދިކޮޅު ފަރާތްތަކުން މުޅި ރާއްޖެއަށް ފެންނަ ގޮތަށް މަސީހަށް ފާޑު ވިދާޅުވާއިރު ވެސް މަގާމު ދިފާއު ކުރަން ނުވަތަ އަގު ހިފަހައްޓަން މަސައްކަތެއް ނުކުރައްވަ އެވެ.\nޕީޕީއެމްގެ ކައުންސިލް ބައްދަލުވުމެއް ނިންމާލުމަށް ފަހު މަސީހު ނިކުތް ގަޑިއަށް މީޑިއަތަކުން މަސީހު "އަތުލައިގަތުމުން" ވެސް ވިދާޅުވީ "ހުރިހާ ކަމެއް ދާނި ރަނގަޅަށް" ކަމަށެވެ. އިތުރު އެއްވެސް އެއްޗެއް މިހާތަނަށް ވިދާޅެއް ނުވެ އެވެ.\n"މަސީހު އެއްވެސް މަސައްކަތެއް ނުކުރައްވާ އަމިއްލަ މަގާމު ދިފާއު ކުރައްވާކަށް. އެއްކޮށް ދޫކޮށްލައިގެން ހުންނަވަނީ ރައީސް ޔާމީނަށް، އެމަނިކްފާނު ސަލާމަތް ކުރައްވާނެ ކަމަށް ބަލައިގެން. މަޖިލީހުގެ މެންބަރުންނާމެދު މާ ބޮޑު ވިސްނުންފުޅެއް ފިކުރެއް ނުބަހައްޓަވާ،" އިދިކޮޅު މެންބަރަކު ވިދާޅުވި އެވެ.\nމިހާރު މި އޮތީ މަސީހު ކޮންޓްރޯލް ކުރި މަޖިލިސްގެ ބާރުތައް އިދިކޮޅަށް ލިބިފަ އެވެ. އިދިކޮޅު ފަރާތްތަކާ ގުޅިވަޑައިގެން ތިއްބެވި މެންބަރުންގެ އަދަދަށް ބަލާ އިރު އިލެކްޓްރޯނިކް ނުވަތަ ރޯލް ކޯލް ވޯޓަކަށް ދިިޔަަކަމުގައި ވީނަމަވެސް މަސީހަށް ސަލަމަތް ވެވޭނެ އިތުރު މަގެއް އަދި ފެންނާކަށް ނެތެވެ.\nއަބްދުﷲ މަސީހު މުހައްމަދު ޕީޕީއެމް އިތުބާރު ނެތް ކަމުގެ މައްސަލަ + ރައްޔިތުންގެ މަޖިލިސް


14 އޯގަސްޓް 2009\nޑިޕާޓްމަންޓް އޮފް ޕެނިޓެންޝަރީ އެންޑް ރިހެބިލިޓޭޝަން ސަރވިސަސް (ޑީ.ޕީ.އާރު.އެސް) ގެ ޑިރެކްޓަރ ޖެނެރަލް މުޙައްމަދު ރަޝީދު މިއަދު ވިދާޅުވީ މީގެ 15 ވަރަކަށް ދުވަސް ކުރިން ގައިދީންތައް “ޕެންޓަގަން” ޖަލަށް ބަދަލުކުރީ އެ ތަނުގެ މަސައްކަތް މުޅިން ނިމިގެން ނޫން ކަމަށާއި އެހެން ނަމަވެސް ޖަލުގެ ހާލަތު ރަނގަޅު ކުރުމަށްޓަކައި މި ވަގުތަށް އެކަން ކުރަން ޖެހޭތީ ކަމަށެވެ.\n“ޖަލުގައި އަލިފާން ރޯކޮށްލުމާ ގުޅިގެން ޖަލުގެ ހާލަތު ވަރަށް ގޯސްވެފައި އޮތީ. އެއާ އެކު މިއީ ރޯދަ މަސް ކަމަށް ވެފައި ތަންކޮޅެއް ބޮޑަށް ހަމަޖެހިލައިގެން ތިބެ އަޅުކަން ކުރެވޭނެ މާހައުލެއް ކުށްވެރިންނަށް ލިބިދޭން އެބަ ޖެހޭ. އެހެންވެ މިއީ ރޯދަމަސް ކަމަށް ވުމާ އެކު ކުށްވެރިންގެ ހާލަތު ރަނގަޅު ކުރުމަށްޓަކައި ޕެންޓަގަން ޖަލަށް ކުށްވެރިން ބަދަލު ކުރީ،” ޑީޖީ ރަޝީދު ވިދާޅުވި އެވެ.\nމާފުށީ ޖަލުގެ ހުޅަނގު ފަރާތުގައި “ޕެންޓަގަން” ޖަލު އިމާރާތް ކޮށްފައި ވަނީ 300 މީހުންގެ ޖާގަ ހިމެނޭ ގޮތަށް ނަމަވެސް މިހާރު އެތަނަށް ބަދަލުކޮށްފައި ވަނީ ކިތައް ގައިދީން ކަމެއް ޑީޖީ ރަޝީދު ވިދާޅެއް ނުވެއެވެ. އޭގެ އިތުރުން އެ ތަނަށް ޤައިދީން ބަދަލުކުރަނީ ކޮން ގޮތަކަށްތޯ އާއި އެ ތަނުގައި ތިބީ ކޮން ކެޓަގަރީއެއްގެ ގައިދީންތަކެއް ކަމެއް ވެސް ރަޝީދު ވިދާޅެއް ނުވެއެވެ.


Sifain ge flat thaku gai mi aharu dhiriulhen fesheyvaru vaane: Raees\nސިފައިންގެ ފްލެޓްތަކުގައި މިއަހަރު ދިރިއުޅެވޭނެ: ރައީސް\nސިފައިންގެ އަހަރީ ދުވަސް ފާހަގަކުރުމަށް ބޭއްވި ޖަލްސާގެ ތެރެއިން - ފޮޓޯ: ރައީސް އޮފީސް\nސިފައިންނަށް ހާއްސަކޮށް ހަދަން ފެށި، ސިފްކޯ ފްލެޓްތަކުގެ މަސައްކަތް މި އަހަރު ނިންމައި، ދިރިއުޅެވޭ ވަރު ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެ އެވެ.\nއެ ފްލެޓްތަކުގެ މަޝްރޫއަކީ މިދިޔަ ސަރުކާރުން ފެށި މަޝްރޫއުއެކެވެ. އެ މަޝްރޫއުއަށް ސިފައިންގެ އަތުން ޑައުންޕޭމަންޓް ވެސް ނެގި އެވެ. ބައެއް ސިފައިން ލޯނު ނަގައިގެން ޑައުންޕޭމަންޓް ދެއްކިއިރު މިހާތަނަށް އެ ފްލެޓްތައް ނުނިމި އޮތުމަކީ ބޮޑު ކަންބޮޑުވުމެކެވެ.\nރައީސް ސޯލިހު ވިދާޅުވީ ސިފައިންނަށް ވެސް ދިމާވެފައިވާ އެންމެ ބޮޑު ކަންބޮޑުވުމަކީ ބޯހިޔާވަހިކަމުގެ ދަތިކަން ކަމަށާއި ސިފައިންގެ ފްލެޓްތައް ހުޅުމާލޭގައި އެޅުމަށް ބޭނުންވާ ފައިސާ މިހާރު ހުރީ ހަމަޖެހިފަ ކަމަށެވެ.\n"އަޅުގަނޑު އުއްމީދު ކުރަނީ އެ ފްލެޓްތައް ނިމި މި އަހަރުގެ ތެރޭގައި ދިރިއުޅެން ފެށޭނެ ކަމަށް،" ރައީސް ސޯލިހު ވިދާޅުވި އެވެ.\nރައީސް ސޯލިހު މިރޭ ވިދާޅުވީ ސިފައިންގެ ޗުއްޓީ އާއި އެލެވެންސްތައް ވެސް މިހާރު ރަނގަޅު ކުރެވިފައިވާ ކަމަށެވެ. އަދި އިނާޔަތްތައް ވެސް ރަނގަޅު ވެގެން ދާނެ ކަމަށެވެ. ސިއްހީ ހިދުމަތް ރަނގަޅު ކުރުމަށް މިހާރު ކްލިނިކެއްގެ ގޮތުގައި ހިންގާ ސެނެހިޔާ ހޮސްޕިޓަލަކަށް ބަދަލު ކުރައްވާނެ ކަމަށް ވެސް ވިދާޅުވި އެވެ. ކުރިއަށް އޮތް ދެ މަސް ދުވަހުގެ ތެރޭގައި ސެނެހިޔާ ހޮސްޕިޓަލަކަށް ހަދައި އާ ހިދުމަތްތައް ދޭން ފަށާނެ ކަމަށް ރައީސް ވިދާޅުވި އެވެ.\nކޯސްޓްގާޑަށް ބޭނުންވާ ބަންދަރަކާއި ޑޮކްޔާޑެއް ގާއިމް ކުރުމަށް ވެސް މަސައްކަތް ކުރައްވަމުންދާ ކަމަށް ރައީސް ސޯލިހު މިރޭ ވިދާޅުވި އެވެ.\nރައީސް ސޯލިހު ވިދާޅުވީ ސިފައިން އިތުރަށް ގާބިލް ކުރުމަށްޓަކައި ތަމްރީނު ފުރުސަތުތައް އަވަށްޓެރި ގައުމުތަކުން ހޯދުމުގެ މަސައްކަތް ވެސް ކުރައްވަމުން ގެންދަވާ ކަމަށެވެ. ދިވެހި ސިފައިންނަކީ އިލްމީ ގޮތުންނާއި ފަންނީ ގޮތުން އަދި ޖިސްމާނީ ގޮތުންނާއި ނަފްސާނީ ގޮތުންވެސް ސިފަވަންތަ ބަޔަކަށް ހެދުމަކީ މި ސަރުކާރުން ވަރަށް ބޮޑަށް އިސްކަން ދޭ ކަމެއް ކަމަށެވެ.\nމިރޭ ވަނީ ސިފައިންގެ ޑޮކްޓްރީންއެއް އިފްތިތާހުކޮށްފަ އެވެ. ރައީސް ވިދާޅުވީ އެ ޑޮކްޓްރީންގެ އެހީގައި ދިވެހި ސިފައިންގެ ހިދުމަތް ޒަމާނީ ފެންވަރަށް ތަރައްގީވެގެންދާނެ ކަމަށެވެ.\n"އެ ޑޮކްޓްރީންއިން ގެނެސްދޭ ބަދަލުތަކާ އެކު، ދިވެހިރާއްޖޭގެ ގައުމީ ދިފާއީ ބާރު ވެގެންދާނީ، އަސްކަރިއްޔާއެއްގެ ގޮތުގައި ހިންގުމަށް ބޭނުންވާ، ހުނަރާއި ތަމްރީން ލިބިފައިވާ އަދި ވަސީލަތުގެ ގޮތުން ވެސް، ގާބިލުކަން ލިބިފައިވާ ލަޝްކަރަކަށް،" ރައީސް ވިދާޅުވި އެވެ.\nރައީސް ވިދާޅުވީ ރައްޔިތުންނަށް ހިދުމަތްކުރުމުގެ އެންމެ މުހިންމު މަގުސަދަކީ، އިންސާފުގެ މަގަށް މުޅި ގައުމު އަނބުރާ ގެނައުން ކަމަށެވެ. ދިވެހި ސިފައިންނަކީ، އަސްކަރީ އަހްލާގަށާއި އަސްކަރީ ހުނަރަށް އަހުލުވެރިވެފައިވާ، އަދި ގާނޫނަށް ހުރުމަތްތެރިކޮށް ހިތާ ބައެއް ކަމަށެވެ.\n"ދިވެހިރާއްޖޭގެ ގައުމީ ދިފާއީ ބާރާ މަތިކުރެވިފައިވާ، މަދަނީ އަދި އަސްކަރީ މަސްއޫލިއްޔަތުތަކާއި ވާޖިބުތައް އަދާކުރުމުގައި، ހިތްވަރާއި ނުގުޑާ ފަދަ އަޒުމެއްގައި، ސާބިތުވެ ތިއްބެވުމަށް އަޅުގަނޑު އިލްތިމާސްކުރަން،" ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު އެމްއެންޑީއެފް ޑިފެންސް މިނިސްޓްރީ\nއިސް ސިޔާސަތަކީ މިނިވަންކަމާއި ސިޔާދަތު ދެމެހެއްޓުން: ރައީސް\n"ސިޔާސީ ބޭނުމަށް ސިފައިން ދެން ނުކަނޑާނެ"\nނުރައްކަލެއްގެ ވާހަކައާއެކު އިންތިހާބު ލަސްކުރުމުގެ ތުހުމަތު!


Ishqbaaz in fenigendhiya Rudra dhen fenigendhaanee Gul khan ge Show akun\n2 ފެބްރުއަރީ 20190ކޮމެންޓް\nއިޝްގްބާޒް އިން ފެނިގެންދިޔަ ރުދްރަ ދެން ފެންނާނީ ގުލް ހާންގެ ޝޯއަކުން\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ އިޝްގްބާޒް އިން ރުދްރަ ސިންގް އޮބްރޯއީގެ ރޯލުން ފެނިގެންދިޔަ ލީނިޝް މައްޓޯ ދެން ފެނިގެންދާނީ ޑައިރެކްޓަރ ގުލް ހާނުގެ ޝޯއަކުން ކަމަށް އިންޑިއާގެ ނޫސްތަކުން ބުނެފިއެވެ.\nއިންޑިއާގެ ނޫސްތަކުން ބުނާގޮތުގައި އެއީ ގުލް ހާނުގެ ބިރުވެރި ސީރީޒަކުންނެވެ. އެގޮތުން އެޝޯގައި ލީނިޝް އާއެކު ލީޑު ބަތަލާގެ ރޯލުން ފެނިގެންދާނީ ކަލީރެއިން އިން ފެނިގެންދިޔަ އަދިއްތީ ސަރުމާ ކަމަށާއި އެސީރީޒުގެ މަސައްކަތް މިމަހު މެދުތެރޭ ފެށިގެންދާނެ ކަމަށް ވެސް ނޫސްތަކުން ވަނީ ބުނެފައެވެ.\nލީނިޝް ވަނީ މީގެ ކުރިން ސްޓާޕްލަސް އިން ދެއްކި ސުހާނީ ސީ އެކް ލަޅްކީ އިން ވެސް ފެނިފައެވެ. އަދި އަދިއްތީ ވަނީ ކަލާސް ޓީވީ އިން ދައްކަމުން އަންނަ ޝޯ ނާގިން3އިން ފެނިފައެވެ.\nއިޝްކުބާޒް ފަށާފައިވަނީ 2016 ވަނަ އަހަރެވެ. އެ ސީރީޒަކީ ތިން ބެއިންގެ ހަޔާތުގެ މައްޗައް ހަދާފައިވާ ސީރީޒެކެވެ.\nއިޝްގްބާޒް ގައި އާ ޖެނިރޭޝަނެއް މިހާރު ފަށާފައިވާއިރު އެ ޝޯގައި މީގެ ކުރިން މަސައްކަތް ކުރި ގިނަ ފަންނާނުން ވަނީ އެޝޯ ދޫކޮށްލާފަ އެވެ. އާ ޖެނިރޭޝަނާއެކު އެސީރީޒްގައި ފެނިގެން ގޮސްފައިވަނީ ކުރިން ފެންނަ ތަރިންގެ ތެރެއިން ހަމައެކަނި ނަކުލް މެހެތާ (ޝިވާއީ) އެކަންޏެވެ.\nމުނިފޫހިފިލުވުން އިޝްގްބާޒް ލީނިޝް މައްޓޯ\nއެމްޕީއެލުން "ހޯޕް" ކުލާހަށް ތަކެތި ހަދިޔާކޮށްފި


BREAKING NEWS: Prince Philip Avahaaravumun Ves Boduvazeeru Ganduvaru Gai Party Kuri - Vaguthu\nއިނގިރޭސިވިލާތުގެ ޕްރިންސް ފިލިޕް އަވަހާރަވުމުން ވެސް ބޮޑުވަޒީރުގެ ގަނޑުވަރު ޑައުނިން ސްޓްރީޓްގައި ޕާޓީ ކުރި ކަމަށް އިނގިރޭސިވިލާތުގެ މީޑިއާ ރިޕޯޓްތައް ބުނެފިއެވެ.\nފިލިޕް އަވަހާރަވުމުން ވެސް ބޮޑުވަޒީރުގެ ގަނޑުވަރުގައި ޕާޓީ ކުރިކަން ބޭޒާރުވުމަކީ ބޮޑުވަޒީރު ބޮރިސް ޖޯންސަން އަށް ކުރިމަތިވެފައިވާ "ޕާޓީގޭޓް" މައްސަލަ އަނެއްކާވެސް އިތުރަށް ގޯސްވެގެން ދާނެ ކަމެކެވެ.\nމިހާރު އެނގިފައިވާ ގޮތުގައި ޕްރިންސް ފިލިޕް އަވަހާރަވެ، އެމަނިކުފާނު ފަސްތާނުލާން ހަމަޖެއްސި ދުވަހުގެ ކުރީ ރޭ ބޮޑުވަޒީރުގެ ގަނޑުވަރުގައި މުވައްޒަފުން ވަނީ މަސްތުވެގެން ތިބެ ބޮޑު ޕާޓީއެއް ބާއްވާފައެވެ. އޭރު އިނގިރޭސިވިލާތުގައި ކޮވިޑްގެ ހާލަތު ގޯސްވެ ރައްޔިތުން ތިބީ ފުރަބަންދުކޮށްފައެވެ.\nއޭރު އިނގިރޭސިވިލާތުގައި ކޮވިޑްގެ ހާލަތު އޮތްގޮތުން ރާނީ އެލިޒަބަތު ވެސް ޗާޗްގައި އިންނަވަން ޖެހުނީ ވަކިން ގިނިކަންޏާއެވެ.\nޕްރިންސް ފިލިޕް އަވަހާރަވެ، ފަސްތާނުލުމުގެ ކުރިން ބޮޑުވަޒީރުގެ ގަނޑުވަރުގައި ޕާޓީ ކުރިކަން ބޭޒާރުވެފައި މިވަނީ މެއި މަހު ބޮޑުވަޒީރު ޖޯންސަން 100 ވަރަކަށް މީހުން ގަނޑުވަރަށް ގެނެސް ޕާޓީ ކުރިކަން ބޭޒާރުވެ އޭނާގެ ސިޔާސީ ކުރިމަގާއިމެދު ވެސް ސުވާލު އުފެދިފައި ވަނިކޮށެވެ.\nމީގެ ކުރިން ވަނީ 2020 ވަނަ އަހަރު ޑިސެމްބަރ މަހު ވެސް ބޮޑުވަޒީރުގެ ގަނޑުވަރުގައި ޕާޓީއެއް ބާއްވާފައެވެ. އެފަހަރު ޕާޓީގައި 25 މިނެޓް ވަންދެން ބައިވެރިވި ކަމަށް ޖޯންސަން ވަނީ ކުރިން އިއުތިރާފުވެފައެވެ.\n"ޑެއިލީ ޓެލެގްރާފް" އިން ބުނީ ޕްރިންސް ފިލިޕް އަވަހާރިވެ އިނގިރޭސިވިލާތް ހިތާމައިގައި ވަނިކޮށް ބޮޑުވަޒީރުގެ ގަނޑުވަރުގައި ބޭއްވި ޕާޓީ ފުރަތަމަ ކުރިއަށް ދިޔައީ ގަނޑުވަރުގެ ދެތަނެއްގައެވެ. ނަމަވެސް ފަހުން ޕާޓީ ކުރަން ތިބި އެންމެން އެއްތަނަކަށް ޖަމާވިއެވެ. އޭރު އެމީހުން ތިބީ ބަނގުރާ ބޮއެގެން ކަމަށާއި އެމީހުން ދިޔައީ މިއުޒިކް ޖަހައި، މިއުޒިިކާއި އެއްވަރަށް ނަށަމުން ކަމަށް އެނޫހުގައި ބުނެފައި ވެއެވެ.\nޕްރިންސް ފިލިޕް އަވަހާރަވެފައި ވަނިކޮށް ޕާޓީ ކުރިއަށް ގެންދިޔައީ ބޮޑުވަޒީރުގެ ގަނޑުވަރުގައި ކަމަށް ވީނަމަވެސް އޭރު ބޮޑުވަޒީރު ޖޯންސަން ގަނޑުވަރުގައި ނެތް ކަމަށް ސަރުކާރުގެ އޮފިޝަލުން ވަނީ ވިދާޅުވެފައެވެ.\nކޮވިޑް-19 ފެތުރެމުން އަންނާތީ ރައްޔިތުން ގޭގައި ބަންދު ކުރުމަށް ފަހު ބޮޑުވަޒީރު ޖޯންސަން ޕާޓީ ކުރެއްވި މައްސަލަތަކާއި ގުޅިގެން އޭނާ މަގާމުން އިސްތިއުފާ ދެއްވުމަށް އިދިކޮޅު ލޭބާ ޕާޓީން ގެންދަނީ ގޮވާލަމުންނެވެ.\nލޭބާ ޕާޓީގެ ޑެޕިއުޓީ ލީޑަރު އެންޖެލާ ރޭނާ ވިދާޅުވީ ބޮޑުވަޒީރުގެ އަމަލުތައް ކިޔައިދޭނެ ގޮތެއް ވެސް އެނގިވަޑައިނުގަންނަވާ ކަމަށެވެ. "ބޮޑުވަޒީރު ވަނީ ބޮޑުވަޒީރު ގަނޑުވަރުގެ ޒަމާންވީ އާދަކާދަތަކާއި އަދި ހިފަހައްޓަން ޖެހޭ އަހްލާގީ މިންގަނޑުތަކާއި ވެސް ހިލާފުވެފައި." އެންޖެލާ ވިދާޅުވިއެވެ.\nބޮޑުވަޒީރުގެ ގަނޑުވަރުގައި ޕާޓީތައް ބޭއްވި މައްސަލަ މީޑިއާގެ ސަމާލުކަމަށް އައުމާއި ގުޅިގެން މީޑިއާތަކުން ކުރަމުންދާ ރިޕޯޓްތައް ބޮޑުވަޒީރުގެ ގަނޑުވަރުން ދޮގެއް ނުކުރެއެވެ.\nބައެއް ފަރާތްތަކުން ލަފާކުރާ ގޮތުގައި "ޕާޓީގޭޓް" މައްސަލައިގައި ޖޯންސަން ބޮޑުވަޒީރު ކަމުން އިސްތިއުފާ ދެއްވުން ގާތެވެ. ނަމަވެސް ޖޯންސަން މިހާތަނަށް ފާހަގަ ކުރެވެނީ ވަރަށް ބޮޑަށް ބުނާ ބަހުގައި ހިފަހައްޓަވާ އަދި އޭނާ ގަބޫލުކުރާ ކަންކަން ދޫކޮށްނުލައްވާ ބޭފުޅެއްގެ ގޮތުގައެވެ.\nކޮވިޑް-19: އިނގިރޭސިވިލާތުގައި އަޅާފައިވާ ފިޔަވަޅުތައް އުވާލައި, ގައުމު އާންމު ހާލަތަށް ގެންނަނީ\nގަނޑުވަރުގައި ޕާޓީ ބޭއްވީ ބޮޑުވަޒީރަށް ނޭނގި ކަމަށް ބުނެ ދޮގުހެދި މައްސަލަ ގޯސްވެއްޖެ\nރައްޔިތުން ގޭގައި ބަންދު ކުރުމަށްފަހު އިނގިރޭސިވިލާތުގެ ބޮޑު ވަޒީރު ޕާޓީ ކޮށްފި\nޖެނުއަރީ 14, 2022 14:29\nޑެއިލީ ޓެލެގުރާފަކުން ނުއެއް ބުނާނެ. އޭގައި ޝާއިއު ކުރާނީ.. ނުވަތަ ހާމަކުރާނީ. އެއީ އިންސާނެއްނޫން ބުނެ އުޅޭކަށް.\nޖެނުއަރީ 14, 2022 21:10\nފިލިޕް މަރުވިޔަސް ޕާޓީ ކުރެވެން ޖެހޭނެ. މިކަމުގައި ބޮޑުވަޒީރު ގެ ކުށެއްނެތް.


Soleimani Avahaarakohlumaa Gulhigen IS in America Ah Thaureefukohfi - Vaguthu\nސުލައިމާނީ އަވަހާރަކޮށްލުމުން އައިއެސް އިން އެމެރިކާއަށް ތައުރީފްކޮށްފި\n6 މަސް ކުރިން ( ޖެނުއަރީ 11, 2020 )\nއީރާނުގެ ކޮމާންޑަރު، ޣާސިމް ސުލައިމާނީ އަވަހާރަކޮށްލުމާ ގުޅިގެން ހައްދުފަހަނައަޅާފައިވާ ނިރުބަވެރި ޖަމާއަތް، އައިއެސް އިން އެމެރިކާއަށް ޝުކުރު އަދާކޮށްފިއެވެ.\nއައިއެސްގެ އަމިއްލަ ނޫހެއް ކަމަށްވާ އަލް އަލް ނަބާ އިން ބުނީ ސުލައިމާނީގެ މަރަކީ އެ ޖަމާއަތަށް ލިބުނު އިތުރު ބާރެއް ކަމަށެވެ. އެ ނޫހުގައި އެމެރިކާގެ ނަމެއްވެސް އަދި ސުލައިމާނީގެ ނަމެއްވެސް ހާމަކޮށްފައި ނުވެއެވެ. އެ ދެ ފަރާތަށް ރައްދުވާހެން ނުސީދާކޮށް ލިޔެފައިވާ ލިއުމެއްގައި ބުނެފައިވަނީ އެ އަމަލަކީ އެ ސަރަހައްދުގައި އަނެއްކާވެސް އެ ޖަމާއަތުގެ ބާރު ހިންގުމަށް ލިބުނު ފުރުސަތެއް ކަމަށެވެ.\nއެމެރިކާއިން އީރާނުގެ ކޮމާންޑަރު މަރާލުމާ ގުޅިގެން އެ ދެގައުމުގެ ދެމެދުގައި ޖެހިފައިވާ މައްސަލަ ހޫނުވުމާ ގުޅިގެން އައިއެސްއާ ދެކޮޅަށް އެމެރިކާއިން އިރާގާއި ކުރުދިޝް އަސްކަރިއްޔާ ގުޅިގެން އެ ސަރަހައްދުގައި ފެށި ހަރަކާތް ވަނީ މެދުކެނޑިފައެވެ. އެއާއެކު އެ ޖަމާއަތުން ބުނީ ސަރަހައްދުގެ ބާރު އަނެއްކާވެސް އައިއެސްގެ ބާރުގެ ދަށަށް ގެންނަން ފަސޭހަވެގެންދާނެ ކަމަށެވެ.\nމެދު އިރުމަތީގެ ގައުމުތަކުން އައިއެސްގެ ބާރު އެއްކޮށް ކަނޑުވާލެވިފައި ނުވި ނަމަވެސް ފަހަކަށް އައިސް އެ ޖަމާއަތުގެ ބާރު ވަނީ ސަރަހައްދުގައި ވަރަށް ކުޑަ ވެފައެވެ. އެގޮތުން އެ ޖަމާއަތުގެ ބާރުގެ ދަށަށް މި ފަހުން އެއްވެސް ރަށެއް ގެންދެވިފައެއް ނުވެއެވެ. އެކަން ހާސިލް ވެފައިވަނީ ކޮމާންޑަރު ސުލައިމާނީގެ ބާރުގެ ދަށުން، ގުދުސް ފޯސްއާއި ރަޝިއާ އަދި ސީރިއާގެ އަސްކަރިއްޔާ ގުޅިގެން އެ ޖަމާއަތާ ދެކޮޅަށް ދެމުންދިޔަ ހަމަލާތަކެވެ. އެ ހަމަލާތަކުގެ ސަބަބުން އެ ޖަމާއަތުގެ ބާރު ވަނީ ވަރަށް ކުޑަވެފައެވެ.\nޖެނެރަލް ސުލައިމާނީގެ މަރާއެކު އެމެރިކާއާއި އީރާނާ ދެމެދު މައްސަލަ ހޫނުވެ ހަނގުރާމައެއް ފަށައިފި ނަމަ އެ ސަރަހައްދުގައި ހަރަކާތްތެރިވާ ނިރުބަވެރި ޖަމާއަތްތަކަށް ބާރު ލިބޭނެ ކަމުގެ ބިރު އޮތީ ކުރިންވެސް ހީވެފައެވެ.\nއެމެރިކާއިން ސުލައިމާނީ އަވަހާރަކޮށްލި ހަމަލާ ޤާނޫނާއި ޚިލާފު - އދ\nޖެނުއަރީ 11, 2020 15:50\nބޯކަނޑާ ގުރޫޕްވެސް ޓްރަމްޕަށް ތާރީފު. ދެން ކަލޭމެން ދިވެހި އައިސިސްގެ ބަހަކީ ކޮބާ؟\nޖެނުއަރީ 11, 2020 18:59\nރާއްޖޭގައިވެސް އައިސިސް އަށް މަރުދޭ ބަޔަކު އުޅޭ. އައިސިސް އަކީ އެމެރިކާއިން ފަންޑުކޮށްގެން އުފައްދާފައިވާ ޖަމާއަތެއް ކަން މިކަމުން ވެސް ސާފުވެއްޖެ.. އެމެރިކާ އިން މުސްލިމުން މަރަން އުފައްދާފަ ތިބި ބަޔަކަށް ތާއީދު ކުރާ ބަޔަކާ ރެޑް ބެލޫން ގުރޫޕް މީ ހަމަ ހައްދުފަހަނަ އަޅާފަ ތިބި ދެބައި މީހުން... އެހުރިހާ އެންމެން ހިފާ ހައްޔަރުކޮށް ދައުވާ އުފުލަން ޖެހޭކަމަށް ދެކެން. ހަރުކައްޓާ މަޑުކަށި ގުރޫޕް ގެ އެންމެ އިސް މީހަކީ މަޖިލީހުގެ ރަޢީސް ސޮނި ހުއްތު😡😡😡😡🥵\nޖެނުއަރީ 11, 2020 22:43\nކޮބާ ހަރުކަށި ކަލޯމެން އަނގަޔަކުންވެސް ނުބުނި. ބިމަށް ބޯކޮއްޕައިފި\nޖެނުއަރީ 11, 2020 22:46\nއައިއެސް ޖަމާއަތުން އެމެރިކާއަށް ތަޢުރީފް ކުރީ އެމެރިކާ ދެކެ ވާ ލޯތް ބަކުން ނޫން. ސުލައިމާނީއަކީ އައިއެސް އަށް އޮތް ބިރަކަށްވާތީ.


Hampu ge molhu kulhumaa eku New Radiant3vana ah!\nހަމްޕުގެ މޮޅު ކުޅުމާއެކު ނިއު ރޭޑިއަންޓް ތިން ވަނައަށް!\nނިލަންދުއާ ދެކޮޅަށް ކުޅުނު މެޗުގައި، އެ ޓީމުގެ ކުޅުންތެރިޔަކުގެކައިރިން ނައްޓާލާފައި ދާން ހަމްޕު (ވ) މަސައްކަތް ކުރަނީ ---\nހަމްޒާ މުހައްމަދު 'ހަމްޕު' ގެ މޮޅު ކުޅުމާއެކު، ފ. ނިލަންދޫގެ މައްޗަށް 5-2 ގެ ނަތީޖާއަކުން ކާމިޔާބު ހޯދައި، ދިވެހި ޕްރިމިއާ ލީގްގެ ތާވަލުގެ ތިން ވަނަ މަގާމަށް ނިއު ރޭޑިއަންޓް ޖެހިލައިފި އެވެ.\nމެޗުގެ ފުރަތަމަ ލަނޑު، އޮޑަކޫ ލޫކަސް ނިލަންދޫ ޓީމަށް ކާމިޔާބު ކޮށްދިނީ، އެޓީމުން ލީޑު ނަގައިފާނެ ކަމަށް ހީނުކޮށް ތިއްބަ އެވެ. އޭރިއާގެ އަރިމަތިން ޓަޗް ލައިންއާ ފަސް ފޫޓެއްހައި ދުރުން ލިބުނު ހިލޭ ޖެހުން ލޫކަސް ފޮނުވާލުމުން އެ ބޯޅަ ގޯލަށް ވަނީ ނިއުގެ ޒުވާން ގޯލްކީޕަރު ހަސަން އަބްދުލް ހަކީމު އަތުގައި ޖެހިފަ އެވެ.\nއޭގެ ހަތަރު މިނެޓް ފަހުން ރުއިޒް އޭންހަލް 'ކަންޑެލާ' ވަނީ ނިއުއަށް ފުރަތަމަ ލަނޑު ކާމިޔާބު ކޮށްފަ އެވެ. ނިލަންދޫގެ އޭރިއާގެ އަރިމަތީގައި ހުރެފައި، ހަމްޒާ މުހައްމަދު 'ހަމްޕް' ކުރިއަށް ފޮނުވާލި ބޯޅަ، ނިލަންދޫގޭ ޑިފެންޑަރު ބޮލުން ދިފާއު ކުރުމުން އެ ބޯޅަ ނިކުތީ ރީބައުންސަށެވެ. އޭރިއާގެ ބޭރުގައި ހުރެފައި ކަންޑެލާ ވަނީ އެ ބޯޅަ ގޯލުގެ ތެރެއަށް ވައްދާލާފަ އެވެ.\nމެޗުގެ 26 ވަނަ މިނެޓްގައި، ނިއު އަށް ލީޑް ނަގައިދިނީ، ކެޕްޓަން އަލީ ފާސިރު 'ސެންޓޭ' އެވެ. އެ ލަނޑު ޖެހުމުގައި ނިއުގެ މެދުތެރެއިން އުފެއްދި ޕާސިން ގޭމްގެ މޮޅުކަން ފާހަގަ ކޮށްލެވުނެވެ. ފުރަތަމަ ޕާސް އުފެއްދީ ޓީމުގެ ޑިފެންސުން އަކުރަމް އަބްދުލް ގަނީ އެވެ. ސެންޓޭ ލަނޑު ޖަހަން ބޯޅައަށް އެރުމުގެ ކުރިން އޭނާވެސް ވަނީ އެ ޕާސިން ކޮމްބިނޭޝަން އުފެއްދުމަށްޓަކައި އެހީ ވެފަ އެވެ. ނިލަންދޫގެ ހާފުގެ އަރިމަތިން ހާފުގެ ރޮނގު މަތީގައި ހުރި ކަންޑެލާއަށް ބޯޅަ ދިނުމަށްފަހު، ސެންޓޭ ކުރިއަށް ދެމިގަތީ އެ ބޯޅަ ލިބިގަތުމަށްޓަކައި އެވެ. ކަންޑެލާ އާއި ސެންޓޭ އާ ދެމެދު ބޮޑު ޖާގައެއް އޮތުމުން ކަންޑެލާ ބޯޅަ ދިނީ ހާފުގެ މެދެއްހާ ހިސާބުގައި ހުރި ހަމްޕު އަށެވެ. ހަމްޕު ސެންޓޭއަށް ބޯޅަ ތަނަވަސް ކޮށްދިނީ ވަރަށް ބަލާލާފަ އެވެ. އެ ލަނޑު ޖެހުމުގައި ހަމްޕު ދިން މޮޅު ޕާސް ފާހަގަ ކުރެވުނެވެ.\nނިަލްނަދޫގެ ލޫކަސް (ވ) އަތުން ބޯޅަ ހޯދަން ހަމްޕު (ކ) މަސައްކަތް ކުރަނީ ---\nނިލަންދޫގެ ދެ ވަނަ ލަނޑު، އެ ޓީމުން ކާމިޔާބު ކުރީ، ދެ ވަނަ ހާފު ފެށިގެން ހަ ވަނަ މިނެޓްގަ އެވެ. އެ ލަނޑު ޖެހީ އިބްރާހިމް ފުރުގާން އެވެ. އެ ގޯލާއެކު ދެ ވަނަ ހާފުގެ ބޮޑު ބައެއްގައި މެޗުގެ ނަތީޖާ ހަމަހަމަ ވެފައި އޮތުމުން ނިއުގެ ކުޅުންތެރިންގެ ފަރާތުން ފެނިގެންދިޔައީ ކޮންމެވެސް ވަރެއްގެ ޕްރެޝަރެއްގައި ކުޅެމުން ދިޔަ މަންޒަރެވެ.\nއެޓީމަށް އަލުން ލީޑް ނަގައި ދިނީ މެޗުގެ 84 ވަނަ މިނެޓްގައި މުހައްމަދު އުމޭރު އެވެ. އެ ލަނޑު ޖަހަން ވެސް ފުރުސަތު ތަނަވަސްކޮށް ދިނީ، މެޗުގެ މޮޅު ކުޅުންތެރިޔާގެ މަގާމު ހޯދި ހަމްޕު އެވެ. އެ ބޯޅައަށް ހަމްޕު އާއި އުމޭރު އާ ދެކުޅުންތެރިންވެސް މަސައްކަތް ކުރީ އެކުއެކީގަ އެވެ. ބޯޅަ ލިބުނީ ހަމްޕު އަށެވެ. ނިލަންދޫގެ ޑިފެންޑަރުގެ ކިބައިން ނެއްޓި ގަތުމަށް ފަހު ހަމްޕު ދިން ބޯޅަ، ފުރާޅެއްހެން ގޯލްގެ މަތީ ދާގަނޑަށް އުމޭރު ފޮނުވާލީ ވެއްޓިގެންފަ އެވެ.\nއެ ލަނޑަށް ފަހު ފަސް މިނެޓް ތެރޭ، ހަމްޕު ވަނީ ދެ ލަނޑު ކާމިޔާބު ކޮށްފަ އެވެ. ނިއުގެ ހަތަރު ވަނަ ލަނޑު އޭނާ ކާމިޔާބު ކުރީ 88 ވަނަ މިނެޓްގައި ލިބުނު ޕެނަލްޓީ އަކުންނެވެ. ހަމްޕު ޖެހި ދެ ވަނަ ލަނޑު ޖެހުމުގައި، އޭނާގެ އަމިއްލަ ހުނަރު ވަރަށް ބޮޑަށް ފާހަގަ ކުރެވިގެން ދިޔަ އެވެ. ނިލަންދޫގެ ޕެނަލްޓީ އޭރިއާ ތެރެއަށް ވަދެ، އޭނާ ގޯލް ތެރެއަށް ބޯޅަ ފޮނުވާލީ، ނިލަންދޫގެ ތިން ކުޅުންތެރިން ނައްޓާލުމަށް ފަހު އެވެ.\nމޮޅާ އެކު ނިއު ވަނީ 27 ޕޮއިންޓް ހޯދާފަ އެވެ. ދެ ވަނައިގައި އޮތް މާޒިޔާ އާއި ނިއު އާ ދެމެދު މިހާރު އޮތީ އެންމެ ޕޮއިންޓެއްގެ ފަރަގެވެ. ކުރިން ތިން ވަނައިގައި އޮތް އީގަލްސް މިހާރު އޮތީ ހަތަރު ވަނައިގަ އެވެ. އެހެންނަމަވެސް މާދަމާ ހަވީރު، ށ. ފޯކައިދުއާ ދެކޮޅަށް ކުޅޭ މެޗުން އީގަލްސްއަށް މޮޅު ވެވިއްޖެނަމަ އެ ޓީމަށް އަލުން ތާވަލުގެ އެއް ވަނަ މަގާމު ލިބޭނެ އެވެ.


Covid-19: Quarantine Koffa Huri India Meehaku Dhaiy Alhaa Anhenaku Maraalaifi - Vaguthu\nކޮވިޑް-19:ކަރަންޓީންކޮށްފައި ހުރި އިންޑިއާ މީހަކު ދަތް އަޅާ އަންހެނަކު މަރާލައިފި\nސްރީލަންކާ އިން، އިންޑިއާ އަށް ދިޔަ މީހަކު ގޭގައި ކަރަންޓިންކޮށްފައި ހުއްޓައި ގެެއިން ފިލައިގެން ދުވެފައި ގޮސް، އުމުރުން ދުވަސްވީ އަވަށްޓެރިއެއްގެ ކަރުގައި ދަތް އަޅައި، އެ އަންހެން މީހާ މަރާލައިފިއެވެ.\nއިންޑިއާގެ ރިޕޯޓްތައް ބުނާ ގޮތުގައި، އެ ފިރިހެން މީހާ ދަތް އަޅާފައި ވަނީ އުމުރުން 80 އަހަރުގެ އަންހެނެއްގެ ކަރުގައެވެ.\nއެ ހަދިސާގައި އެ އަންހެން މީހާގެ ކަރުގައި ޒަހަމްތަކެއް ހުރިއިރު، މިދިޔަ ހުކުރު ދުވަހު ރޭގަނޑުގެ ވަގުތެއްގައި އެ މީހާ ވަނީ ހޮސްޕިޓަލަށް ގެންގޮސްފައެވެ. އަދި އޭނާއަށް އެ ހޮސްޕިޓަލުގައި ފަރުވާދެމުން ދަނިކޮށް، އިއްޔެގެ ވަގުތެއްގައި ވަނީ މަރުވެފައެވެ.\nކަރަންޓީންކޮށްފައި ހުއްޓާ ފިލައިގެން ދިޔަ އެ ޒުވާނާއަކީ ވިޔަފާރި ކުރުމުގައި އުޅޭ މީހެކެވެ. އެ މީހާ މިހާރު ހުރީ ފުލުހުންގެ ބެލުމުގެ ދަށުގައެވެ.\nކޮވިޑް-19 އާ ގުޅިގެން ބޭރު ގައުމަކުން އިންޑިއާ އަށް އަންނަ ކޮންމެ މީހަކު ވަކި މުއްދަތެއް ވަންދެން ކަރަންޓީނު ކުރެއެވެ. އެއީ ކަމާއި ގުޅުން ހުރި ޖަމިއްޔާތަކުންވެސް އެގޮތަށް އަންގާފައިވާތީއެވެ. އެެހެންވެ އެ އުސޫލުގެ ދަށުން އެ މީހާވެސް ކަރަންޓިން ކުރީއެވެ.\nނަމަވެސް މިދިޔަ ހުކުރު ދުވަހުގެ ހަވީރު، އެ މީހާ ކުއްލިއަކަށް ހުރެފައި ގެއިން ނުކުމެ، މަގުމަތީގައި ދުވަން ފެށީއެވެ. އެކަމާއި އާއިލާއިންވެސް ތިބީ ހައިރާންވެފައެވެ. އޭނާގެ ބައްޕަވެސް އޭނާ އަތުލެވޭތޯ މަސައްކަތް ކުރި ކަމަށް ވެއެވެ.\nއެންމެ ފަހުން އޭނާ ވަނީ މަގުމަތީގައި އިން އަންހެނެއްގެ ކަރުގައި ވަރަށް ބާރަށް ދަތް އަޅައިފައެވެ.\nމާޗް 29, 2020 14:11\nއަނެއްކާ މި ބަލި (ޒޮމްބީ) އަށް ވެސް ބަދަލުވަނީ ތޯ!\nމާޗް 29, 2020 14:57\nތިޔައީ ކޮވިޑްނަވާރައިގެ ސަބަބުން ވީކަމެއްކަމައްވަންޏާ ވަރައްބިރުބޮޑު\nމާޗް 29, 2020 15:13\nކުއްލިއަކަށް ނުކުމެ ދުވަންފެށީއޭ؟؟ ތިވާނީ މެންޓަލް ހެލްތް ހުއްނަ މީހަކަށް ހަމަހޭގަ ހުއްނަ މީހަކު ދަތެއް ނާޅާނެ\nމާޗް 29, 2020 15:14\nއޭނަގެ ދަތްޕިލަ އުފުރާލާ


BREAKING: Addu Gai Jamaa Athugai Namaadhu Kurun Medhukandaalan Angaifi - Vaguthu\nއައްޑޫގައި ޖަމާއަތުގައި ނަމާދު ކުރުން މެދުކަނޑާލަން އަންގައިފި\nއައްޑޫ ސިޓީގައި ކޮވިޑް-19 ފެތުރެމުންދާތީ، އެ ސިޓީގައި ޖަމާއަތުގައި ނަމާދު ކުރުން މެދުކަނޑާލަން އިސްލާމިކް މިނިސްޓްރީން އަންގައިިފިއެވެ.\nއިސްލާމިކް މިނިސްޓްރީން އައްޑޫގެ މިސްކިތްތައް ޖަމާއަތުގައި ނަމާދު ނުކުރުމަށް އަންގާފައިވަނީ މިއަދުން ފެށިގެން މިމަހުގެ 17 ވަނަ ދުވަހުގެ އަސްރު ނަމާދުގެ ނިޔަލަށެވެ.\nއިސްލާމިކް މިނިސްޓްރީން އައްޑޫސިޓީ ކައުންސިލް އަދި ލޯކަލް ގަވަރމަންޓް އޮތޯރިޓިއަށް ފޮނުވާފައިވާ ސަރކިއުލާގައި ބުނެފައިވަނީ އެފަދަ ފިޔަވަޅެއް އަޅާފައިވަނީ ދުނިޔޭގައި ހަލުވި ކަމާއި އެކީ ފެތުރެމުންދާ ކޮވިޑް-19ގެ ވައިރަސް އައްޑޫސިޓީން ފެނި، އެ ސިޓީ މޮނިޓަރިންގެ ހާލަތަށް ގެނެވިފައިވާތީއާއި ހާލަތު އިތުރަށް ގޯސްވަމުންދާ ކަމަށް ކަމާއި ބެހޭ އިދާރާތަކުން މައުލޫމާތު ދެއްވާފައިވާތީ ކަމަށެވެ.\nމިނިސްޓްރީން ވަނީ މި ހާލަތުގައި މިސްކިތްތަކުގައި ހަމަ އެކަނި ބަންގި ގޮވުމަށާއި މިސްކިތުގެ ޖަމާއަތުގައި ނަމާދު ނުކުރި ނަމަވެސް، ފަރުޟު ނަމާދު ބަރާބަރަށް އަދާ ކުރުމަށާއި ސުންނަތް ނަމާދު ގިނަކޮށް، ގިނަގިނައިން ދުއާކޮށް، އިސްތޣްފާރު ކުރުމަށް ހުރިހާ ރައްޔިތުންނަށް ނަސޭހަތްތެރިވެފައެވެ.\nމީގެ އިތުރުން ކަމާއި ބެހޭ ފަރާތްތަކުން ދޭ އިރުޝާދުތަކާއި އެއްގޮތަށް އަމަލު ކުރުމަށާއި، ﷲގެ ރަހުމަތުން މާޔޫސްނުވެ، ސަބަބުތަކުގައި ހިފައި ފުރިހަމައަށް ﷲއަށް ވަކީލުކޮށް އުޅުމަށްވެސް ވަނީ ނަސޭހަތްތެރިވެފައެވެ.\nއައްޑޫގައި ޖަމާއަތުގައި ނަމާދު ކުރުން މެދުކަނޑާލަން ނިންމާފައިވަނީ އެ ސިޓީއިން ގިނަ އަދަދެއްގެ ބަޔަކު ކޮވިޑް-19 އަށް ފައްސިވަމުން އަންނަ ދަނޑިވަޅެއްގައެވެ.\nފެބުރުއަރީ 9, 2021 18:17\nއަސްތާ، ތިގޮތައް ނަމާދު މެދުން ކަނޑަންޏާ އައްޑޫއިން ދީންވެސް ނެތިގެން ހިނގައިދާނެ\nފެބުރުއަރީ 9, 2021 18:21\nކޮވިޑް ޖެހެނީ މިސްކިއްތަކަކުންނެއް ނޫން. އެހެންނޫންނަމަ މާލޭގެ ހުުކުރު ނަމާދައް ގޮސްގެން ގިނަ ބަޔަކަށް އެއްފަހަރާ ކޮވިޑުޖެހުނިސް. ކޮވިޑް ޖެހޭ ތަންތަނަށް ބަލާއިތު މިސްކިތް ތަކުގެ ކޭސް ގެ އަދަދަކީ 0%. ތިބައްޔަކީ ގައިގޯޅިވުން ބޮޑުވާ ކުލަސްޓަރތަކުގައި އެނބުރޭ ބައްޔެއް. ދޮންދީ ބެއްދުމުން އަދި މިނޫނަސް ކުޅުގެ އަސަރު ކުރާ ފަދަ ކަންކަމުން ބަލިހުރިމީހެއްގެ ފަރާތުން ޖެހޭ ބައްޔެއް. ލާދީނީ ވިޔަސް ބޮޑުވަރު. ނާޗަރަންގީ ނުކުޅެވޭތީއޭ ކިޔާފަ އިސްލާމްދީނައް އެކަމުގެ ރޯޅި ބާލާކަށް ނުޖެހޭ.\nފެބުރުއަރީ 9, 2021 19:00\nމިސްކިތްތައް ބަންދުކުރަން ވަރަށް ފޯރި އެބަހުރިދޯ! މަލޭގައި ދުވާލަކު 100 އިން މަތީގައި ކޭސްތައް ހުންނައިރު މާލޭގައި މިސްކިތްތައް ހުޅުވާފައި ކީއްވެތޯ އައްޑޫގައު މިސްކިތްތައް ބަންދު ކުރަންވީ!!!\nފެބުރުއަރީ 9, 2021 19:42\nތީ ވަރަށް ބޮޑު ނުބަޔެއް. ތިގޮތަށް ޖަމާޢަތް ހުއްޓައެއް ނުލެވޭނެ! ތިކަމާ ދެކޮޅަށް ރައްޔިތުން ތެދުވަން ޖެހޭ. ޢުމަރުގެފާނުގެ ޒަމާނުގައި ތޯއޫން ބަލި ފެތުރުން އިރުވެސް ޖަމާއަތް މެދުކަނޑަނުލާ.\nފެބުރުއަރީ 9, 2021 20:23\nޢޮޕޮޒީޝަން މީހުންގެ ކެމްޕޭނަށް ހުރަސް އަޅަން ކުރާކަމެއް !\nފެބުރުއަރީ 9, 2021 20:43\nދެކުނު މީހުންނަށް ޖެއްސުނު ކުރާ ޑުރާމާ، އޮޕޮޒީޝަން ކެމްޕޭނަށް ހުރަސް އަޅަން ސްޓަންޓް ޖައްސަނީ !


ކާމިޔާބު ދިރިއުޅުމަކަށް، ފުރިހަމަ ސިއްހަތެއްގެ މުހިންމުކަން – Esfiya\nFeatured ހަޤީޤީ ކުޑަކުދިންގެ އުފެއްދުންތެރި ލިޔުން މަޒުމޫނު3days ago\nކާމިޔާބު ދިރިއުޅުމަކަށް، ފުރިހަމަ ސިއްހަތެއްގެ މުހިންމުކަން\nއާދޭހެވެ. މި ދަންނަވަނީ ކާމިޔާބު ދިރިއުޅުމެއްގެ ވާހަކައެވެ. ގަހެއްގެ ތެރެއިން ފުރޭނިގެން އަންނަ އިރުގެ ދޯއްޖެއްގެ ބީދައިން ކާމިޔާބު ދިރިއުޅުމަކަށް ވާސިލުވެވޭނީ ފުރިހަމަ ސިއްހަތެއް ލިބި ފުރިހަމަ ވެގެންނެވެ. ސިއްހަތެއް ނެތިއްޔާ ދިރިއުޅުމެއްގެ ބޭނުމެއް ވެސް ނެތެވެ. ސިއްހަތެއް ނެތިއްޔާ ފުރިހަމަ ކަމެއް ނުލިބޭނެއެވެ. ސިއްހަތެއް ނެތިއްޔާ އުފަލާއި އަރާމާއިއެކު ވެއަތު ކުރެވޭނެ ރަން ޒަމާން އެއޮތީ ހަމައިން ނެއްޓިފައެވެ.\nއަހަރެމެންގެ މުޖްތަމައުގެ އަފްރާދުންނޭވެ. މި ދިރިއުޅުމަކީ އަބަދުހެން އުފަލާއި އަރާމާއި އެކު ދުއްވާލެވޭނޭ ދިރިއުޅުމަކީ ނޫނެވެ.ތިމާ މޮޅު ދަރިވަރަކަށް ވެސް ވާން ޖެހެއެވެ. އެއީ އެންމެ ބޮޑު އަޒުމަކަށް ވާން ޖެހޭނެ ކަމުގައި ދަންނަމެވެ. މިކަމަށް ހުރަސް އަޅާނޭ އެއްޗަކީ ބަލިކަށި ކަމެވެ. ފުރިހަމަ ސިއްހަތެއް ނެތުމެވެ.\nރަނގަޅު ކާނާ ކެއުމާއިއެކު ވިޓަމިން ގިނައިން ހުންނަ އެއްޗިހި ކެއުމުން ހަށިގަނޑު ތާޒާވެއެވެ. ގަވާއިދުން ކަސްރަތު ކުރުމާއި ހަރަކާތްތެރިވެ އުޅުމުން ރީތި ހަށިގަނޑެއް ލިބެއެވެ. މުސްކުޅި އުމުރުގައި ތިބާ ރަނގަޅު ސިއްހަތެއްގައި ދެމިހުންނާނީ ތިބާ ތިބާގެ ޒުވާން އުމުރުގައި ކެއި އެއްޗެއްގެ ފައިދާ އިންނެވެ. ފައިދާހުރި ރަނގަޅު ކާއެއްޗެއް ނުކައިފި ިނަމަ، ތިމާ ނަފްސަނީ ގޮތުން ބަލިކަށި ވެއެވެ. ތިބާ ބަލިމަޑު ކަމެއްގެ ތެރެއަށް ގެބެން ނަގާނީ މަދު ދުވަސްކޮޅެކެވެ.\n“ރަނގަޅު ކާނާ އަކީ ފުރިހަމަ ސިއްހަތެއްގެ ތަޅުގަނޑި އެވެ. ފުރިހަމަ ސިއްހަތެއް ލިބިގެން ކާޟިޔާބު ދިރިއުލުމަކަށް ރުޖޫއަވާނީ ތިބާގެ އަމިއްލަ މަސައްކަތުންނެވެ.\nއަލުގަނޑު ކުޑަކުދިންނަށްޓަކައި ލިޔެފައި މިވާ މަޒުމޫނު މިހާ ކުރުވީތީ މާފަށް ްއެދެމެވެ.\nvarah reethi ❤ black flowerge ehen vaahaka eh libeyne kamah ummedhu kuran 😘😘\nThank you❤ labba .. varah avah libeyne\nVarah reethi 😊\nHi .. varah reethi mi mazmoonu😊😊❤\nVarah reethi mi mazmoonu .. thankolheh kuruveema massala akee ..ekamaku dhem faharakun dhigu kollachey!!❤\nހަޤީޤީ ހިތާމަ November 2, 2016\nބުނަން ބޭނުމޭ ލޯބިވާވަރު މަގޭ ހިތް..( ފެށުން )\nހަޤީޤީ ހިތާމަ މަޖާ ލޯބި June 15, 2020\nބީރައްޓެހި ކިޔަވާކުއްޖާ = ދީނީ ވާހަކަ =\nހަޤީޤީ ކުރުވާހަކަ ދީނީ January 3, 2021\nCopyright ©esfiya [email protected]om


India Ge Defense Academy Ge Courhakah Kurimathilumah Hulhuvaalaifi - Vaguthu\nއިންޑިއާގެ ޑިފެންސް އެކެޑަމީ ކޯހަކަށް ކުރިމަތިލާން ހުޅުވާލައިފި\nއިންޑިއާގެ ޕޫނޭގައި ހުންނަ ނޭޝަނަލް ޑިފެންސް އެކަޑަމީން ހިންގުމަށް ހަމަޖެހިފައިވާ "ނޭޝަނަލް ޑިފެންސް އެކެޑަމީ ކޯސް – 146" ގައި ބައިވެރިވުމުގެ ފުރުސަތު އާންމުކޮށް ހުޅުވާލައިފިއެވެ.\nމި ކޯހުގައި ބައިވެރިވުމަށް ފުރުސަތު ހުޅުވާލާފައިވާއިރު، މިއީ މިއަހަރުގެ ޖޫން 28 ގައި އިންޑިއާގެ ނޭޝަނަލް ޑިފެންސް އެކަޑަމީގައި ފެށުމަށް ހަމަޖެހިފައިވާ ތަމްރީނު ކޯހެކެވެ. މިއީ ހަތަރު އަހަެރު ދުވަހުގެ ކޯހެކެވެ. މި ކޯސް ކުރިއަށް ދާނީ 2024 ވަނަ އަހަރުގެ މެއި މަހުގެ 31 ވަނަ ދުވަހުގެ ނިޔަލަށެވެ.\nމި ކޯހަށް ކުރިމަތިލާ ފަރާތްތަކުން ވާން ޖެހޭނީ އޭލެވެލް ތިން މާއްދާއިން ފާސްވުން (ދިވެހި، އިސްލާމް މާއްދާ ނުހިމަނާ)، މި އަހަރުގެ ޖޫން 28 ވަނަ ދުވަހުގެ ނިޔަލަށް މީލާދީ ގޮތުން 23 އަހަރު ނުފުރޭ މީހެއް ކަމުގައިވުން އަދި، ނަފްސާނީ ގޮތުންނާއި ޖިސްމާނީ ގޮތުން ދުޅަހެޔޮ ފަރާތެއް ކަމުގައިވުމާއި، ހަށިހެޔޮ ކަމުގެ ގޮތުން ރަނގަޅު ފަރާތެއް ކަމުގައިވުން ހިމެނެއެވެ.\nމި ކޯހުގައި ބައިވެރިވުމަށް ފުރުސަތު ހުޅުވާލާފައިވާއިރު، މި ކޯހަށް ދިވެހިންނަށް އޮތީ އެންމެ ޖާގައެކެވެ.\nއެމްއެންޑީއެފް އިން ވިދާޅުވީ، މި ކޯހަށް ޝަރުތު ހަމަވާ ފަރާތްތަކަށް އެޕްލިކޭޝަން ފޯމް ފުރުމަށްފަހު ފަހު މެއި މަހުގެ 26 ވަނަ ދުވަހުގެ 12:00 ގެ ކުރިން އެމްއެންޑީއެފް ޑައިރެކްޓްރޭޓް އޮފް އޮޕަރޭޝަންސް އެންޑް ޓްރޭނިންގއަށް އީމެއިލް ([email protected]) އަށް ފޮނުވަން އެދޭ ކަމަށެވެ.\nކޯސް އެޕްލިކޭޝަން ފޯމް، އެމްއެންޑީއެފް ވެބްސައިޓްއިން ޑައުންލޯޑުކުރެވޭނެއެވެ. ކޯހާ ބެހޭ އިތުރު މައުލޫމާތު އެމްއެންޑީއެފް ޑައިރެކްޓްރޭޓް އޮފް އޮޕަރޭޝަންސް އެންޑް ޓްރޭނިންގގެ ނަންބަރު 3322607 އަށް ނުވަތަ މޯބައިލް 9871235 / 7534599 އަށް ގުޅައިގެން ކުރިއަށް ގެންދެވޭ،ެއެވެ.\nމެއި 19, 2021 18:41\nރަނުގެ ފުރުސަތެއް، ބެޗްލާސް ޑިގްރީ އެއް ލިބުމާއިއެކު ކަމިޝަން ކުރެވިގެންދާނެ، މުސާރަ މަދުވެގެން 20،000 ޔަޤީން.\nމެއި 19, 2021 21:53\nއަދިރަގަޅީ އިސްލާމްދީނުގެ އެއްކަމެއްވެސްނޭގޭމީހަކައްވިއްޔާ...


Lara ge Story: Ranaa\n"ލޯބިނުވަންޏާ އަހަންނެއް މިހެން ނޫޅޭނެއެއްނު" ރޭގަނޑު ސައިކަލުގައި ބުރެއްޖަހާލަން ނުކުމެ އަހަރެންގެ ފަހަތުގައި އިން ހީނާ ކުރި ސުވާލަށް ކުޑަކޮށް ވެސް ފަސްޖެހުމަކާ ނުލާ އަހަރެން ޖަވާބު ދިނީމެވެ.\n"އެކަމަކު އަހަންނަށް ހީވަނީ އަހަންނަށް ކުރެވުނު މޮޔަކަމެއްހެން އެއީ ޒަހީންއާއި ގުޅެން އާނއެކޭ ބުނެވުން" ހީނާ މިހެން ބުނުމުން އަހަރެން ހައިރާނެއް ނުވި އެވެ. އޭނާ ބޭނުން ވަނީ ކޮން ކަމެއްކަން އަހަންނަށް އެނގޭތީ އެވެ. ނަމަވެސް ނޭނގޭ ކަމަށް ހަދާފައި ވާހަކަ ކުރިއަށް ގެންދިއުމަށް އަހަރެން ހީނާއާ ސުވާލު ކޮށްލީމެވެ.\n"ކީއްވެ ތިހެން ތިބުނީ، އަހަރެން ހީނާއަށް ދެރައެއްދީފާނެހެން ހީވަނީތަ؟" ހިނިއައިސްފައި އިނދެ އަހަރެން އަހާލީމެވެ.\n"ދެރައެއް ނުދިނަސް، މިފަށައިގެން އުޅޭ މުބާރާތުގައި ބަލިވާނީ އަހަރެންހެން ހީވާތީ، ޒަހީންތީ އަހަންނާ އެއްކޮޅަށް ހުންނަންވި މީހާ، އެކަމަކު ޒަހީން ހީވަނީ ދެކޮޅަށް ކިރޭ ތިލަފަތެއްހެން، ގޮތެއް ނިންމަން ނޭނގިގެން ތިއުޅެނީ ކީއްވެތަ؟ އަހަރެން ގާތު ދެއްކި ވާހަކަތައް ހަނދާން ނެތުނީތަ؟ އަހަރެން ޒަހީނަށް ހުރިހާ އުފަލެއް ހޯދައިދޭނަން، އެކަމަކު ބުނަން، އަހަރެންގެ އުމުރުން ހަގެއް ކަމަކު އަހަންނަކީ ދުނިޔެއަށް ލޯހުޅުވިފައި ހުރި އަންހެންކުއްޖަކީމު، އެހެންވީމަ ހީނުކުރާތި ކައިވެނީގެ ކުރިން ޅައެއްޗެއް އަޅާފާނެއޭ، އެކަހަލަ ފުރުޞަތެއް އަހަރެން ޒަހީނަކަށް ނުދޭނަން، ކުރިން ވެސް އަހަރެން ނުބުނަންތަ އަހަރެން ބޭނުންވަނީ ޒަހީނަކީ މިނިވަނަކަށް ވާށޭ، މިހެން އުޅޭތާ އަހަރު ވަނީ، މަންމަމެން ވެސް މިހާރުތިބީ ޒަހީނާ ބައްދަލު ކުރަން ބޭނުންވެފައި، އަބަދު ސުވާލުކުރޭ ކީއްވެތޯ އަހަންނާ ބައްދަލު ކުރަން ގެއަށް ނާންނަނީ، ގޭގެ އެހެންކުދިން ވެސް ރައްޓެހިވެގެން އުޅޭ މީހާ ގެންނަނީ ގެއަށް، ބޭރުތެރޭ އަހަރެން މިއުޅޭ ހެނެއް ނޫޅޭ، އަހަރެން ބޭނުމެއް ނޫން ޒަހީން މިހާރު ތިހިރަ ގޮތުގައި ހުއްޓާ އަހަރެންގެ ޢާއިލާއާ ބައްދަލު ކޮށްދޭކަށް، އަހަރެންގެ ހިތް ރުހޭ ގޮތަށް ކަންތައް ކުރަން ޒަހީން ބޭނުން ނުވަނީ ކަންނޭނގެ، މި ރަމަޟާންމަހު މިގޮތަށް އުޅޭކަށް އަހަރެން ބޭނުމެއް ނޫން، ޒަހީން ތިހާ ފޫހިވާއިރު ކީއްވެތަ ސުމާ ވަރިކުރަން ނުކެރިގެން ތިއުޅެނީ، ނޫނީ އެއީ ހުސްވެސް އަހަރެންގެ ރުހުން ހޯދަން ދައްކާ ދޮގު ބަހަނާތަކެއްތަ؟" ހީނާގެ ވާހަކަތަކުން އޭނާގެ ހިތުގައި އޮތްއެއްޗެއް އަހަންނަށް އޮޅުންފިލިއެވެ.\nސުމާއަކީ އަހަރެންގެ ފަނަރައަހަރު ދުވަހުގެ ހަޔާތުގެ ބައިވެރިޔާ އެވެ. އަހަރެންގެ އަލަތު އަނބިމީހާއެވެ. ލޯބިން ކައިވެނި ކުރިއެއް ކަމަކު ކައިވެނިން އަހަރެން ހޯދަން ބޭނުންވި ހަޤީޤީ އުފަލެއް ނުލިބުނެވެ. ދިހައަހަރު އެކުގައި ހޭދަވެގެން ދިޔައިރު ކައިވެނީގެ ގަހުން މޭވާއެއް ނުނިކުތުންވީ އަހަރެން އެކަމާ މާޔޫސްވީ ކަމެކެވެ. މައްސަލައަކީ ކޮބައިކަމެއް ބުނެދޭކަށް އެއްވެސް ޑޮކްޓަރަކަށް ނޭނގުނެވެ.\nގަހަކީ މާއެޅުމުގެ ޤާބިލުކަން ލިބިފައިވާ ގަހެކެވެ. މުޑުވަށް ވެސް ގޯހެއް ނޫނެވެ. ނަމަވެސް މޭވާއެއް ނޭޅި އެވެ. ކިތަންމެ ލޯބިވިޔަސް އަހަންނަށް ކުށްވެރިކުރެވެނީ ސުމާ އެވެ. ކީއްވެކަމެއް ނޭނގެ އެވެ. އަހަރެންގެ ކައިވެންޏަށް ފަނަރަ އަހަރު ފުރުނީ އަހަންނާ ހީނާއާ ދެމެދު ގުޅުމެއް އުފެދުނު ފަހުންނެވެ. ނަމަވެސް އޭރު އަހަންނަށް އަހަރެންގެ އަނބިމީހާއާ ވަނީ ވަރަށް ބޮޑަށް ދުރުވެވިފަ އެވެ. އެކަމާ އަހަރެން ދެރައެއް ނުވެއެވެ. ސުމާ ދެކެ އެހާ ވެސް ފޫހި ވަނީ އެވެ. ހީނާއަކީ ސުމާއަށްވުރެ އުމުރުގެ ގޮތުން ޅަވެފައި އަހަރެންގެ އޮފީހުގައި މަސައްކަތްކުރާ ކުއްޖެކެވެ. އަހަރުމެން ދެމީހުން ވެސް މިހާރު ބޭނުންވަނީ ކައިވެނި ކުރާށެވެ. ސުމާ ވަރިކޮށް މިނިވަނެއްގެ ގޮތުގައި އަހަރެން ހުރެ އެވެ. އެކަމަކު ސުމާގެ އަޚުލާގު ރަނގަޅުކަމާ އޭނާގެ އޯގާތެރިކަން ހިތަށް އަރާފައި އަހަރެން ޖެހިލުންވާކަން ހީނާއަށް ހާމަކުރަން އަހަރެން ބޭނުމެއް ނުވެއެވެ. ސުމާއަށް އަހަރެން އޭނާއާ ދުރުވެއްޖެކަން އެނގި އެކަމާ ކުރީކޮޅު ސުވާލު ކުރި ނަމަވެސް އަހަރެން އެކަމާ ރުޅި އަންނާތީ މިހާރު އެކަހަލަ ސުވާލުތަކެއް ނުކުރެ އެވެ.\n"އަހަރެން ހީނާ ގާތު ދޮގެއް ނުހަދަމެންނު، އަހަރެން އެކަމެއް ކުރާނަމޭ ބުނެފިއްޔާ އެކަން ކޮށްފަ ނޫނީ ހުއްޓައެއް ނުލާނަން، އެ ދުވަހަކުން ހީނާ އަހަންނަށް ލަނޑުދީފައި އެހެން ފިރިހެނެއްގާތަށް" ކުއްލިއަކަށް އަހަރެންގެ ފަހަތުގައި އިން ހީނާ ނިކަން ބާރަށް ބުރަކަށީގައި ވިކައިގަތެވެ.\n"ދުވަހަކުވެސް ދެން ތިހެން ނުބުނާތި" ހިތްހަމަނުޖެހިފައި އިން ހީނާ އަމުރުވެރި ރާގަކަށް ބުނެލި އެވެ.\nދެމީހުންގެ ބައްދަލުވުން ނިންމާލެވެނީ ސައިކަލުގައި މާލެވަށާ ދެ ތިންބުރު ޖަހާލެވުމުންނެވެ. އެރޭ ގެއަށް އައިސް ވަންއިރު ސުމާ ހާރު ކައްކަން އުޅެ އެވެ. އަހަރެން އޭނާ ފެންނަ ކަމަކަށް ނުހަދަމެވެ. އައިގޮތަށް އައިސްވަނީ ކޮޓަރިއަށެވެ. އޭރު ވެސް ސިކުނޑީގައި ހީނާ ދެއްކިވާހަކަތައް ހަރުލާފައި ހުއްޓެވެ. ނިތްކުރީގައި އަތްބާއްވާލައިގެން ދެލޯމަރާލީ ކޮންމެވެސް ގޮތެއް ނިންމަންޖެހޭކަން އެނގޭތީ އެވެ. ފޫހި ދިރިއުޅުމެއްގެ ތެރޭގައި އުޅުމަށްވުރެ އެކަމުން ސަލާމަތްވުން މުހިއްމު ކަމުގައި އަހަރެން ދުށީމެވެ. އެކަމަކު އެހިސާބުން އެކަން ނިމިދާނޭ ކަމާމެދު އަހަންނަށް ޝައްކެވެ. މިހާރު ވެސް ގިނަ ފަހަރަށް، އަހަރެން ސުމާއަށް ފޮނުވާލާ ބަހުގެ ހަމަލާތަކަށް ރައްދުދޭ ފަރާތަކީ އަހަރެންގެ މަންމަ އެވެ. އުމުރުން ދުވަސްވެފައި އިން މަންމައަށް އަހަންނަށްވުރެ ސުމާ ރަނގަޅު ވެއެވެ. ނަމަވެސް މަންމައާ ހިސާބުން އަހަންނަށް ވެސް ޖެހެނީ މައިތިރިވެ ހިމޭންވާށެވެ. މަންމައާ ޖަދަލު ކުރުމުގެ ހިތްވަރެއް ނުހުރެ އެވެ.\nކެނޑިނޭޅި ހީނާގެ ޝަކުވާތައް އަންނަމުން ދިޔައެއް ކަމަކު އަހަރެން ހީކުރީ އަދި އިތުރު ދުވަސްކޮޅަކު ގޮތެއް ނުނިންމާ އުޅެވިދާނެ ކަމަށެވެ. އެހެން ނަމަވެސް އަހަރެން ސިހިގެން ދިޔައީ ހީނާ އަހަންނާ ވަކިވާން ނިންމި ނިންމުމެވެ. އޭރު އަހަންނަށް ވެސް ހީނާއާމެދު ދެކެވެމުން ދިޔައީ ވަރަށް ވެސް ގާތްކޮށެވެ. ހިތުގައި ހީނާއަށް ޚާއްޞަ މަޤާމެއް ދެވިއްޖެ އެވެ. އެހެންވެ ވަކިވުމަކީ އަހަރެން ބޭނުންވާ ގޮތެއް ނޫނެވެ. ހީނާ ނޫން އެހެން އަންހެން ކުއްޖެއް އަހަރެންގެ ހަޔާތަށް އަޔަސް ސުމާގެ ހިޔަނި އަހަރެންގެ ދިރިއުޅުމުން ނުފިލާނެކަން އެނގެ އެވެ. ވީއިރު އެންމެ ރަނގަޅު ގޮތަކީ ސުމާއާ ވަކިވުމެވެ.\n"އަހަރެން އެއްވެސް ވާހަކައެއް އަޑުއަހާކަށް ބޭނުމެއް ނޫން، ޒަހީނު މި ގުޅުން ކުރިއަށްގެންދަން ބޭނުންނަމަ އަހަރެން ގާތަށް ދެން އަންނަންވާނީ އަހަރެން ބޭނުންވާ ގޮތަށް ހުރެގެން" މޫނު ހަދާލާފައި އަހަރެންގެ އަތްފޮޅުވާލަމުން ހީނާ އޭނާގެ ގެއަށް ވަދެގެން ދިޔަ އެވެ. އެރޭ ގެއަށް ދެވުނީ ވަރަށް ލަހުންނެވެ. ލޮނުޒިޔާރަތްކޮޅު ރާޅުގަނޑު ސަރަޙައްދުގައި ފިކުރު ކުރުމުގައި ގިނަވަގުތުތަކެއް ހޭދަ ކުރުމަށްފަހު ވަކި ގޮތެއް ނިންމައިގެންނެވެ.\nގެއަށް އައިސް ވަން އިރު ސުމާ އޮތީ ނިދާފަ އެވެ. އެހެންވެ ސުމާއަށް ގޮވާ ހޭލައްވާފައި އަހަރެންގެ ހިތުގައި އޮތް އެއްޗެއް ބުނަން ބޭނުން ނުވީ އެވެ. ނަމަވެސް އެރޭ އަހަރެންގެ ލޮލާ ނިދި ދުރުކަން ފާހަގަވި އެވެ. ދޭތެރެއަކުން ސުމާއަށް ބަލާލެވެ އެވެ. އެ ސިފަ ފެނުމުން ސިކުނޑީގައި މާޒީގެ އެތައް މަންޒަރުތަކެއް ކުލަވެގެން ދެއެވެ. ދެލޯ މަރާ ތަގުޅިކޮށްލެވެނީ އެހެން ވެއެވެ. ހީނާ އާއި ސުމާ އަޅާކިޔަން އަހަރެން ދުވަހަކު ވެސް ބޭނުމެއް ނޫނެވެ. ދެ މީހުންނަކީ މުޅިން ތަފާތު ދެ މީހުންނެވެ. ކޮންމެ މީހަކު ވެސް އެމީހެއްގެ ގޮތުގައި އަހަންނަށް ކަމުދެ އެވެ. އެކަމަކު ހަމައެކަނި ކަމުދިއުމަކުން އެކުގައި އުޅުން ފަސޭހައެއް ނުވިއެވެ. ލޯތްބަކީ އެއިރެއްގައި ތިމާ ހުންނަ ހާލަތާ ގުޅިފައިވާ އިޙުސާސެއްކަން އަހަންނަށް ފާހަގަ ކުރެވުނީ ވެސް އެހެންވެއެވެ.\n"އަހަންނަށް މިގޮތަކަށް ނޫޅެވޭނެ، ދެވަނަ ކައިވެންޏެއް ކުރަން އަހަރެން ނިންމައިފިން" ހެނދުނު އޮފީހަށް ދާން ތައްޔާރުވަމުން ލޯގަނޑު ކުރިމަތީ ހުރެ ކޮޓަރީގައި އުޅުނު ސުމާއަށް އަހަރެން ބުނީމެވެ. ނަމަވެސް އޭނާ އެއްޗެއް ނުބުނުމުން އަހަރެން ވަރަށް ހައިރާންވި އެވެ.\n"ކީއްވެ އެއްޗެއް ނުބުނީ؟" އަހަރެން އަހާލީމެވެ. ސުމާގެ ޖަވާބު އައީ ދެނެވެ.\n"އަހަންނަށް އެނގޭ ޒަހީން މިހާރު އަހަރެންދެކެ ލޯތްބެއް ނުވާކަން، އަދި ޒަހީންގެ ހަޔާތަށް އަހަރެން ނޫން ބައިވެރިއަކު އައިސްފިކަން ވެސް، މިއަދު ނޫނީ މާދަން އަހަރެން ގާތު ތިހެން ބުނާނެކަން ވެސް އެނގޭ، މިހުރިހާ ދުވަހު އަހަރެން ތައްޔާރުވަމުން މިއައީ ޒަހީން ތެދު ހާމަ ކުރާނެ ވަގުތަކަށް، އަހަރެންގެ މައްސަލައެއް ނެތް ޒަހީން މީހަކާ އިނަސް، ޒަހީން ހިތްހަމަޖެހޭ ކޮންމެ ކަމެއް ކުރޭ" ސުމާ އެންމެ ފަހުން އެބުނި އެއްޗަކުން އަހަރެން ހައިރާންވެ އަންތަރީސްވި އެވެ. އަހަރެން އިތުރު މީހަކާ އިންނަން އެހާ ފަސޭހައިން ޤަބޫލުވީތީ އެކަމާ އެވެ. އެއްވެސް ޝަކުވާއެއް ކުރުމެއްނެތި ޒުވާބެއް ހިނގުމެއްނެތި އެހާ އޮމާންކޮށް އެވާހަކަ ދެކެވިދާނެ ކަމަކަށް އަހަރެން ހީއެއް ނުކުރަމެވެ.\n"އަހަރެން ދެވަނަ ކައިވެންޏެއް ކުރަން ނިންމީއޭ ބުނީމަ އޭގެ މާނައަކީ ސުމާ އަހަރެންގެ އަނތްބެއްގެ ގޮތުގައި އިންނާނެ ވާހަކައެއް ނޫން، މިއަދުން... މިއަދުން ފެށިގެން ސުމާ ތިހިރީ މިނިވަން ކޮށްދީފައި" ކީއްވެކަމެއް ނޭނގުނަސް، އަހަންނަށް އެހެން ބުނެވުނީ ކުޑަކޮށްޖެހިލުންވެފައި ހުރެއެވެ. އެހެންވެގެންނާއެކު އަވަސް އަވަހަށް ބެލީ ކޮޓަރިން ނުކުމެގެން ދެވޭތޯ އެވެ.\nއެދުވަހު އޮފީސް ނިމުނުގޮތަށް އަހަރެން އެންމެ ފުރަތަމަ ވެސް ދިޔައީ ހީނާއާ ބައްދަލު ކުރާށެވެ. ވަގުތުން ވަރީގެ ޚަބަރު އޭނާއަށް ދިނުމަށެވެ. ހީނާ މޫނުމަތިން ފެނުނު އުފާވެރި ކަމުން އަހަރެންގެ ހިތަށް ފިނިކަމެއް ލިބުނުއިރު ޒަމާންވީ ބައިވެރިޔާ ދޫކޮށްލުމުން އެ ލޮލުން ފައިބާނެ ވޭނީ ކަރުނައާމެދު ކުޑަކޮށް ވެސް ޚިޔާލެއް ފިކުރެއް ނެތެވެ. ގެއަށް އައިސް ވަނީ ވަރަށް ހަމަޖެހިލައިގެން ހުރެއެވެ. މަންމަ މިހާރު ހިތްހަމަ ނުޖެހުނަސް ދުވަސްކޮޅަކުން ސުމާގެ މަތިން ހަނދާން ނެތިދާނޭ ހިތަށް އަރުވާލައިގެން ހުރެއެވެ.\n"ޒަހީން، އެހާ ހެނދުނާ ސުމާ ކޮންތާކަށްތަ އެ ދިޔައީ؟ މަންމަ އަހާ އަހާ ވެސް ވަކި އެއްޗެއް ނުބުނި، އޭނާ އުޅެނީ ކުޑަކޮށް ބަލިވެކަން ޒަހީނަށް ނޭނގޭތަ؟" އަހަރެން ފެނުމުން ކަންބޮޑުވެފައި ސިޓިން ރޫމުގައި އިން މަންމަ ވާހަކަ ދައްކަން ފެށިއެވެ. ބޯ ކަހާލުމާއެކު ކޮށިގޮތަކަށް ވާހަކަ ދައްކަމުން ސުމާ ވަރިކުރި ވާހަކަ އަހަރެން ބުނީމެވެ.\n"ސުބްހާނަﷲ" މަންމަގެ އަނގައިގައި ފަސް އިނގިލި އެއްކޮށް އަޅާލި އެވެ. އެއަށްފަހު މަންމަ އެއްވެސް އެއްޗެއް ނުބުންޏެވެ. އިސްޖަހާލަމުން މޫނު އަނބުރާލީ އަނެއް ފަރާތަށެވެ. މަންމަގެ އެ އަމަލުން ވެސް ހިތްހަމަނުޖެހިފައި ހުރިވަރު އަހަންނަށް ނަގައިގަނެވުނެވެ. އެ ދުވަހަށްފަހު އަހަންނާ މަންމަ ވާހަކަ ދައްކާލެއް ވަރަށް މަދެވެ.\nސުމާއާ ވަކިވިތާ ފަސްމަސް ވެގެންދިޔައިރު އަހަންނާއި ހީނާގެ ގުޅުމަކީ ދެ ޢާއިލާއަށް ވެސް އެނގިފައިވާ ގުޅުމެކެވެ. އަދި އަހަރުމެންގެ ކައިވެންޏަށް ތައްޔާރުވަމުން ދިޔައިމެވެ. އެގޮތުން ކައިވެނީގެ ގޮށްޖަހާލުމަށްޓަކައި އެންމެފަހުގެ ތައްޔާރީއެއްގެ ގޮތުން އަހަރުމެން ކައިވެނި ކުރަން ހަމަޖެހިފައި އޮތް ހޯލު ތައްޔާރު ކުރަމުން ދިޔަ ވަގުތެވެ. ކުއްލިއަކަށް އަހަންނަށް އައީ މަންމަގެ ފޯނު ކޯލެކެވެ.\n"ޒަހީން، ތިހުރި ތާކުން ވީއެންމެ އަވަހަކަށް އައިޖީއެމްއެޗްއަށް އާދޭ، މަންމަ މިހިރީ ހޮސްޕިޓަލުގައި" މިހެން ބުނުމާއެކު މަންމަ ފޯނުކޯލު ކަނޑާލީ އަހަންނަށް އެއްޗެއް ބުނާނެ ފުރުޞަތެއް ނުދީ އެވެ. އަވަހަށް ކުރަންހުރި ކަންތައް ދޫކޮށްލާފައި ހޮސްޕިޓަލާ ދިމާލަށް ދިޔައީމެވެ.\n"ކިހިނެއްވީ މަންމާ؟" އަހަރެން ކަންބޮޑުވެފައި ކުރި ސުވާލަށް މަންމަ ޖަވާބެއް ދިނުމުގެ ބަދަލުގައި އަހަރެންގެ އަތުގައި ހިފައިގެން އައީ އަންހެނުން ވިއްސަން ވައްދާ ކޮޓަރިއާ ދިމާލަށެވެ. އެތަނުގައި މަންމަ މަޑުކޮށްލުމުން އަހަރެން ހިތްހަމަނުޖެހުނެވެ.\n"މަންމާ، މިތާ ކީއްތަ ތިކުރަނީ، އަހަރެން މިތަނުގައި ހުންނަން ޖެހެންވީ ސަބަބެއް ނުވިސްނުނު" އެވަގުތު ގުރޫޕު ހަދާލަފައި އަހަރުމެންނާ ދިމާލަށް ސުމާގެ ޢައިލާ މީހުން އަންނަތަން ފެނުނެވެ. އެމީހުން ފެނުމުން އެތަނުން ދާން އަހަރެން ބޭނުންވި އެވެ. ނަމަވެސް މަންމަ އަހަރެންގެ އަތުގައި ހިފެހެއްޓީތީ މީހުންތަކުގެތެރޭ އެއަތްފޮޅުވާލާފައި ދާކަށް އަހަންނަކަށް ނުކެރުނެވެ. ސުމާގެ ޢާއިލާ މީހުން އަހަރެން އެތަނުގައި ހުއްޓެއްކަމަކު ފެންނަ ކަމަކަށް ނުހެދިއެވެ. "ބޮޑު ސުވާލު" ސިކުނޑީގައި އުފެދިގެން ދިޔައީ އެވަގުތު އެވެ. ސުމާއަށް ކަމެއްވީބާއޭ ހިތަށް އެރީ ދެނެވެ. އެކަމަކު އަންހެނުން ވިއްސާ ކޮޓަރި ކައިރީ ތިބެންވީ ސަބަބެއް ނުވިސްނުނެވެ.\nދުނިޔެ އަހަރެން ސިއްސުވާ މިލީ ދުވަހަކުވެސް މީހަކު ނުސިހޭނޭ ވަރަށެވެ. ވިއްސާ ކޮޓަރިން ނެރުނު ކުޑަކުއްޖާގެ ވަށައިގެން އެންމެން އުޅެގަތް އިރު އަހަރެންގެ މަންމަ ވެސް ދުރަކު ނުހުއްޓެވެ. ވާންވީ ގޮތެއް ނޭނގިފައި ދުރުގައި ހުއްޓުން އަރާފައި ހުރީ އަހަރެން އެކަންޏެވެ.\n"ޒަހީން، ބަލާބަލަ ލޯބިކަން" މަންމަ އަހަންނަށް ގޮވާލާފައި އަތުގައި އޮތް ކުޑަކުއްޖާ ދައްކާލި އެވެ. ބޭއިޚްތިޔާރުގައި ކުރިއަށް ޖެހިލާ މަންމަގެ އަތުގައި އޮތް ތުއްތު ކުއްޖާއަށް އަހަރެން ބަލާލީމެވެ. ހީވީ ބިރުވެރި ހުވަފެނެއް ފެނުނު ހެންނެވެ. އެމޫނުން އަހަންނަށް ސުމާ ސިފަވިއިރު، ޚުދު އަހަރެންގެ ސިފަ ވެސް ފެނިގެން ދިޔައިމަ އެވެ. ހާސްވެ ނިތްކުރިން ދާތިކި ހިލެން ފެށި އެވެ. އެކުއްޖާގެ ގައިގާ އަތްލަން ބޭނުންނުވީ ލިބުނު ޝޮކުންނެވެ. ފަހަތަށް ޖެހެމުން އައިސް އެންމެނާ އެކަހެރިވެލީމެވެ.\n"ޒަހީން، އެއީ ޒަހީންގެ ދަރިއެއް، މަންމައަށް އެނގޭ އެކަން ޒަހީނަށް ވެސް އެނގޭކަން" އަހަރެންގެ މަންމަ ފުރަގަހުން ބުރަކަށީގައި ފިރުމާލާފައި ވާހަކަ ދެއްކި އެވެ.\n"އެކަމަކު ކިހިނެއް؟ ސުމާ..." އަހަންނަށް ވާހަކަ ދައްކަން ވެސް އުނދަގޫވި އެވެ.\n"ސުމާ ބުނެގެންނެއް ނޫން މަންމަ ދަރިފުޅު މިތަނަށް ގެނައީ، މަންމަ ވެސް އަދި ސުމާގެ މަންމަ ވެސް ޤަބޫލު ކުރާ ގޮތުގައި ދަރިފުޅަށް މިކަން އަންގަންޖެހޭނެ، އެކަމަކު ލަސް ކުރެވުނީ ސުމާ އެގޮތް ބޭނުން ނުވާތީ، ދަރިފުޅު ސުމާ ވަރިކުރިއިރު ވެސް ސުމާ އިނީ ދަރިއަކަށް ބަލިވެ، އެހެންވެ އެކުއްޖާ ބަލި ގޮތަކަށް އުޅެނީ، ބަނޑަށް ހަތަރުމަސް ފުރުނުއިރު ވެސް ނޭނގި ހުރީ، ދަރިފުޅު ވެސް ސުމާއަށް އަޅާލަނީކީއެއް ނޫން" މަންމަގެ ވާހަކައިން އަހަރެންގެ ލޮލަށް އެތައް މަންޒަރެއް ސިފަވެގެން ދިޔަ އެވެ. އެހެންޏާ އަހަރެން ގެއަށް އަންނަންދެން ހޭލާ ހުންނަ ސުމާ ފަހަކަށް އައިސް އޮންނަނީ ނިދާފަ އެވެ. އޭގެ އިތުރުން ސުމާގެ މޫނަށް ބަލާލުމުން ވެސް ފޮއްސި ގޮތެއް ހުންނަކަން އަހަންނަށް ފާހަގަވި ނަމަވެސް އެކަމާ ސުވާލެއް ނުކުރީ އޭރު ސުމާއާ ވާހަކަ ދައްކަން ބޭނުން ނުވާތީ އެވެ. ހުރިހާ ކަމަކަށްވުރެ ވެސް ބޮޑު ކަމަކީ އޭނާ އެންމެފަހުން ސުމާއާ ގާތްވީ ކޮންމެހެން ރޭ ކުރުމުގެ ނިޔަތުގައި ނޫނަސް އެކަން އެހެން ހިނގައި ދިޔައީތީ އެވެ. ހުރިހާ ކަމަކަށް ވިސްނާއިރު ސުމާ ބަލިވެ އިނީ އަހަންނަށްކަން ޔަޤީން ކުރެވުނެވެ. އިތުރަށް ހާސްވީ ދެނެވެ. އަހަރެން ސުމާ ވަރިކުރީ ހީނާއާ އިންނާށެވެ. "އަނބި ޤަބޫލުކޮށްފީމޭ" ބުނަންޖެހޭ ވަގުތު ކުޑަތަންވަމުން އައިއިރު އަހަރެންގެ ދިރިއުޅުމަށް މިއައި ބަދަލަކީ ޒަލްޒަލާއަކަށްވުރެ ކުޑަ ބަދަލެއް ނޫނެވެ.\n"ހީނާ، އަހަންނަށް ދަރިއަކު ލިބިއްޖެ" ވިސްނާ ވިސްނާ ހަނދާނެގޮތް ނޭނގުމުން އެންމެ ފަހުން އަހަރެން ހީނާ ގާތު އެވާހަކަ ބުނީމެވެ.\n"ވަޓް! ޒަހީންގެ ވައިފްއަކީ ދަރިން ނުލިބޭ މީހެންނު، އަހަންނާ ނީންނަން ބަހަނާއެއް ދައްކަނީތަ، ނޫނީ ތީ ކުރާ ސަމާސާއެއްތަ، އެހެންވެއްޖެއްޔާ ތި ސަމާސާ ކުރުން ހުއްޓާލާ" ވަގުތުން މޫޑު ގޯސްވި ހީނާ ރުޅިގަދަ ވިއެވެ. އަހަރެން ކަންތައްވީގޮތް ހީނާއަށް އޮޅުން ފިލުވާ ދިނީމެވެ.\n"ދެން އަހަންނަށްވާނީ ކިހިނެއް؟ ޒަހީން އަހަންނަށް އޮޅުވާލީ" ދެލޮލަށް ޖަމާވި ކަރުނައާއެކު ހީނާ ބުނެލި އެވެ. އަހަންނަށް ހީނާގެ އެ ސުވާލަށް ދޭނެ ޖަވާބެއް ނޭނގުނެވެ. އިހަށް ބޭނުންވީ ސުމާއާ ބައްދަލު ކުރާށެވެ. އެކަމަކު މިވަގުތު ސުމާ އޮންނާނެ ހާލު އަހަންނަށް ވިސްނެއެވެ. އަދި އަހަރެން ފެނުމުން އޭނާއަށް ވާނޭގޮތް ވެސް އެނގެއެވެ. ހަމައެއާއެކު އަހަރެންގެ ކުރިމަތީގައި އިނދެ ހީނާ ރޯ ތަން ދެކޭކަށް ވެސް ކެތެއް ނުވިއެވެ.\n"އަހަރެން ނުބުނަމެންނު ހީނާއާ ނީންނާނަމެކޭ، ހީނާއަށް އެއްވެސް ކަމެއް އަހަރެން އޮޅުވާލާކަށް ބޭނުމެއް ނޫން، ޤަބޫލުކުރޭ، ކުރިން އެވާހަކަ ނުބުނެވުނީ އަހަންނަށް ވެސް އެކަން ނޭނގި އޮތީމަ، ދެން ނުރޮއެ" އަހަރެން ވާހަކަ ދެއްކިއެއް ކަމަކު އަހަންނަށް ދެއްކޭ ވާހަކަތަކަކީ ހަމަހޭގައި ހުރެ މީހަކު ދައްކަމުންދިޔަ ވާހަކަތަކެއްކަމާ މެދު ޚުދު އަހަންނަށް ވެސް ޝައްކެވެ. ގޮތްނިންމަން ނޭނގި ހުރެ ހީނާގެ ހިތްހަމަޖައްސައިދޭން އަހަންނަށް މަސައްކަތްކުރެވުނީ އެވެ.\nކައިވެނި ކުރެވުނެވެ. އަހަރެންގެ އަނތްބެއްގެ މަޤާމަށް ހީނާ އައީ އެވެ. އަހަރެން އެކަމާ ހިތްހަމަޖެހުނެވެ. ނަމަވެސް ސުމާ އާއި ދަރިފުޅާމެދު އަހަންނަށް ވިސްނާ ފިކުރުކުރެވޭލެއް ގިނައެވެ. މަންމައާ އޮތް ގުޅުން ރަނގަޅުވެގެން ދިޔައީ އަހަރެން ސުމާއާ މެދު ވިސްނާވަރު މަންމައަށް އެނގުނީމަ އެވެ. އަދި ސުމާ ދޫކޮށްލުމަކީ އަހަންނަށް ހެދުނު ގޯހެއްކަން މަންމަ ގާތު އެއްބަސްވީމަ އެވެ. ހަޤީޤަތުގައި އަހަންނަށް ހެދުނު އެންމެ ބޮޑު ގޯހަކީ އެއީ އެވެ. ދެވަނަ އަނތްބެއްގެ މަޤާމުގައި ވެސް އިންނަން ތައްޔާރަށް ހުއްޓާ ސުމާ ވަރިކޮށްލެވުނީ އަހަންނަށް އެފަދަ މާތް ލޯތްބެއް ހައްޤު ނުވާތީ ކަމަށް ވެދާނެ އެވެ.\nއަހަރެން ސުމާއާ ބައްދަލުކުރަން ދިޔައީމެވެ. މާފަށް އެދެން ބޭނުންވާތީ އެވެ. އޭނާގެ ކުރިމައްޗަށް އަހަރެން އެރުމުން ހުރީ ރުޅި މޫނު ހަދައިގެނެއް ނޫނެވެ. ނަމަވެސް އޭނާ އެޢާއިލާގެ ކަޅިއެޅުންތަކުން އަހަރެން ސަލާމަތް ކުރަމުން ގެނެސް އޭނާގެ ކޮޓަރިއަށް ވެއްދި އެވެ. އެތަނުގައި ހުރި ކުޑަ އެނދުގައި އަހަރެންގެ ދަރިފުޅު އޮތެވެ. ކުރިއަށް ފިޔަވަޅަކަށްފަހު ފިޔަވަޅެއް އެޅުނީ ކިހިނެއް ކަމެއް ނޭނގެ އެވެ. ދަރިފުޅު ނަގާ އަތުރުތެރެއަށް ލުމާއެކު އެތުއްތު މޫނުގައި ބޮސްދެވުނެވެ.\n"ނަންކިޔައިފިން، ރަނާ ކީ، ޒަހީން ރަށުގައި ނެތީމަ ނުބުނީ" ސުމާގެ އަޑުގައި ހުރި ހިތްހެޔޮކަން އަހަރެންގެ ލޮލުން ކަރުނަ ހިލުވާލި އެވެ. ނަމަވެސް އޭނާއަށް ފުރަގަސް ދީގެން ހުރީތީ އަވަސް އަވަހަށް ދެލޯ ފޮހެލީ އެކަން ސުމާއަށް ނާންގަން ވެގެންނެވެ.\nކުޑަކުޑަ ރަނާ އަހަރެންގެ މުޅި ދިރިއުން ބަދަލު ކޮށްލައިފި އެވެ. އެންމެ އުފާވީ ސުމާ އެކަން ބަލައިގަތީމަ އެވެ. އޭނާއަށް އެ ދަރިފުޅު މުހިއްމުވި ގޮތަށް އެ ކުއްޖާއަކީ އަހަރެންގެ ދިރިއުޅުމުގައި ވެސް މުހިއްމު އެއްބައިކަމުގައި ވެއްޖެ އެވެ. އަހަންނާއި ހީނާ އިނދެގެން އުޅުނެއްކަމަކު ސުމާއާ އިންނަން އަހަރެން ބޭނުމެވެ. ރަނާއަށްޓަކަ އެވެ. މައިންބަފައިން ގާތުގައި ތިބެ ބޮޑުވާ ކުއްޖަކަށް ރަނާ ވާން އެދެވޭތީ އެވެ. ނަމަވެސް މިއަދާ ހަމައަށް އައިއިރު ވެސް އަހަންނަށް ސުމާގެ ވާހަކަ ހީނާ ގާތު ދައްކާނެހާ ހިތްވަރެއް ނުލިބުނެވެ.\nކޮންމެ ހާލެއްގައި އަހަރެން އުޅެންޖެހުނެއްކަމަކު "ރަނާ" ދުލެއް ނުކޮށްލާނަމެވެ. ބައްޕައަކަށް ވުމުގެ ފޮނި އިޙްސާސް ކުރެވުނީ އެ ދަރިފުޅުގެ ފަރާތުން ކަމަށްވީމައެވެ. -- ނިމުނީ\nރޯދަ އަތުވެއްޖެ، ހަދިޔާ ފޮށިގަނޑެއް ނައި!\nމިއަދު އިރު އޮއްސޭއިރު ހަނދު ފެންމަތީ ހުންނާނެ!


Accident gai aniyaavi anhenmeehaa ICU gai, adhives serious | Mihaaru\nހުޅުމާލޭގައި ރޭ ހިނގި އެކްސިޑެންޓުގައި އަނިޔާ ލިބުނު އަންހެން މީހާގެ ބޮލުން ފޭބި ލޭތައް މަގުމަތީގައި. އަދި އެކްސިޑެންޓުވި ސައިކަލް މަގުގެ އެއް ފަރާތުގައި ޕާކްކޮށްފައި. - ފޮޓޯ: މިހާރު\nއެކްސިޑެންޓުގައި އަނިޔާވި އަންހެންމީހާ އައިސީޔޫގައި، އަދިވެސް ސީރިއަސް\n09 ޖޫން 2017 - 16:53 15 comments\nހުޅުމާލޭގައި ރޭ ދަންވަރު ހިނގި ނުރައްކާތެރި އެކްސިޑެންޓުގައި އަނިޔާވި ޒުވާން އަންހެންމީހާގެ ހާލު އަދިވެސް ސީރިއަސް ކަމަށް އޭޑީކޭ ހޮސްޕިޓަލުން މިއަދު ބުނެފި އެވެ.\nއޭޑީކޭގެ މެނޭޖިން ޑިރެކްޓަރު އަހުމަދު އަފްއާލް ވިދާޅުވި ގޮތުގައި އެ އަންހެންމީހާ އަށް ފަރުވާ ދެމުން އަންނަނީ އެ ހޮސްޕިޓަލްގެ އައިސީޔޫގަ އެވެ. ސީރިއަސް ހާލަތުގައި އޮތް އެ ޒުވާނާ ނޭވާލަނީ ވެންޓިލޭޓަރުގެ އެހީގައި ކަމަށް އަފްއާލް ވިދާޅުވި އެވެ.\nމި އެކްސިޑެންޓުގައި އަނިޔާވީ ހުޅުމާލޭގައި ދިރިއުޅޭ އުމުރުން 22 އަހަރުގެ އަންހެނަކަށެވެ. އެނގިފައިވާ ގޮތުގައި އޭނާގެ ބޮލަށް ވަނީ ބޮޑެތި ގެއްލުންތަކެއް ލިބިފަ އެވެ.\nހުޅުމާލެ ހޮސްޕިޓަލްގައި ފަރުވާ ދިނުމަށް ފަހު، މެޝިންތަކުގެ އެހީގައި އިތުރު ފަރުވާ އަށް އެ ޒުވާނާ މާލެ ގެންދިޔައީ އޭނާގެ ހާލަތު އިތުރަށް ގޯސްވުމުންނެވެ.\nހުޅުމާލެ ފިތިރޯނު މަގުން، އެމްޕީއެލް ކައިރީ ރޭ 12:30 ހާއިރު ހިނގި އެކްސިޑެންޓުގައި ސައިކަލް ފަހަތުގައި އިން އަންހެން މީހާގެ އިތުރުން ސައިކަލް ދުއްވަން އިން ފިރިހެން މީހާގެ ފަޔަށް ވެސް އަނިޔާވި އެވެ. އެކަމަކު މީހާ އަށް ބޮޑެތި އަނިޔާތަކެއް ނުލިބި ވަނީ ސަލާމަތްވެފަ އެވެ.\nއެކްސިޑެންޓު ހިނގަން ދިމާވީ، އެ މަގުގައި އަޅާފައި ހުރި ބަމްޕަރެއްގެ މަތިން ދިޔަ ބާރު ސްޕީޑްގައި ދުއްވާފައި ދިޔަ ސައިކަލް ކޮންޓްރޯލް ނުވެ ކަހާލައިގެން ގޮސްގެންނެވެ. އެއާއެކު، އަންހެން މީހާގެ ބޯ ތާރުގަނޑުގައި ޖެހި ވަނީ ފަޅައިގެން ގޮސްފަ އެވެ.\nއެމްޕީއެލްގެ ވެހިކަލެއްގައި އަންހެންމީހާ ހުޅުމާލޭގެ ހޮސްޕިޓަލަށް ގެންދިޔަ މަގުމަތީގައި ވެސް ގިނަ އަދަދަކަށް ލޭ ފޭބި އެވެ. އެކްސިޑެންޓު ހިނގި ސަރަހައްދުގައި ވެސް ބައިވަރު ލޭ ހުއްޓެވެ.\nމި އެކްސިޑެންޓް ހިނގަން ދިމާވި ބަމްޕަރަކީ އެ މަގުގެ ކޮންސްޓްރަކްޝަން ސައިޓަކުން މޫދަށް ފެން ފޮނުވުމަށް މަގު ހުރަސްކޮށް އަޅާފައި ހުރި ހޮޅިތައް ފޮރުވުމަށް، އުސްކޮށް ހަދާފައިވާ ބަމްޕަރެއް ކަމަށްވެ އެވެ. ރޭގަނޑު ގަޑީގައި އެ މަގުގައި ދުއްވާފައި ދާއިރު، މަގުގައި މާބޮޑު އަލިކަމެއް ނެތުމުން ބަމްޕަރު ނުފެންނާތީ ގިނަ ބަޔަކު އަންނަނީ އެކަމުގެ ޝަކުވާ ކުރަމުންނެވެ.\nއިތުރު ލިޔުންތައް އެކްސިޑެންޓް ހުޅުމާލެ މަގުމަތީގެ އެކްސިޑެންޓް އޭޑީކޭ ހޮސްޕިޓަލް\nއެކްސިޑެންޓުގައި ސީރިއަސްވި ދެވަނަ މީހާގެ ހާލު ރަނގަޅު\nޕާކްކޮށްފައި އޮތް ޕިކަޕެއްގައި ޖެހުނު މީހާގެ ހާލު ދެރަ\nހުޅުމާލެ އެކްސިޑެންޓުގައި އަނިޔާވި މީހާ އަދިވެސް ހޭނާރާ


ބީއެމްއެލްއަށް 277 މިލިއަން ރުފިޔާގެ ފައިދާއެއް ލިބިއްޖެ\nބީއެމްއެލްއަށް 277 މިލިއަން ރުފިޔާގެ ފައިދާއެއް ލިބިއްޖެ\nބޭންކް އޮފް މޯލްޑިވްސްގެ ހެޑް އޮފީސް: މިދިޔަ ކުއާޓަރުގައި ވެސް އެ ބޭންކުން ބޮޑު ފައިދާއެއް ހޯދި. ފޮޓޯ: ބީއެމްއެލް\nމިދިޔަ އަހަރުގެ ފަހު ކުއާޓަރުގައި ބޭންކް އޮފް މޯލްޑިވްސް (ބީއެމްއެލް) އަށް ސާފު ފައިދާގެ ގޮތުގައި 277 މިލިއަން ރުފިޔާ ލިބިފައިވާ ކަމަށް އެ ބޭންކުން މިއަދު ބުނެފި އެވެ.\nރާއްޖޭގެ އެންމެ ބޮޑު ބޭންކުން އާއްމުކުރި މިދިޔަ އަހަރުގެ ފަހު ކުއާޓަރުގެ މާލީ ހިސާބުތައް ދައްކާ ގޮތުން، ޓެކްސް އަށް ކެނޑުމަށްފަހު ލިބުނު އާމްދަނީ އޭގެ ކުރީ އަހަރާ އަޅާ ބަލާއިރު ތިން ޕަސެންޓް ވަނީ އިތުރުވެފައެވެ.\nބީއެމްއެލް އިން ބުނިގޮތުގައި އާމްދަނީ އިތުރުވެފައި ވަނީ ބޭންކުގެ ހުރިހާ ދާއިރާއަކުން ފައިދާ ލިބި، ލޯނު ދޫކުރެވުނު މިންވަރު އިތުރުވުމުގެ ސަބަބުންނެވެ. މީގެ އިތުރުން ބޭންކުން ވަނީ ހިދުމަތް ފުޅާ ކުރުމަށްޓަކައި މިދިޔަ ކުއާޓާގައި ގިނަ މަސައްކަތްތަކެއް ކޮށްފަ އެވެ. އެގޮތުން ހިންގުމުގެ ހަރަދު އިތުރުކުރުމާއި އަލަށް ބޭނުން ކުރަން ފަށާފައިވާ އެކައުންޓިން ސްޓޭންޑަޑް އައިއެފްއާރުއެސް9ގެ ދަށުން ލޯނު ޕްރޮވިޝަންގެ ގޮތުގައި ބަހައްޓަންޖެހޭ މިންވަރު އިތުރުވެފައިވުމާއި “އަހަރެންގެ ބޭންކު” ޕްރޮގްރާމުގެ ދަށުން މުޖުތަމައުއަށް ފޯރުކޮށްދޭ އެހީތެރިކަން އިތުރުކޮށްފައިވެ އެވެ.\nބޭންކު ހިންގުމާ ހަވާލުވެ ހުންނެވި ޑެޕިއުޓީ ސީއީއޯ އައިޝަތު ނޫރައްދީނު ވިދާޅުވީ، ބޭންކުން ދަމަހައްޓަމުންދާ ކާމިޔާބީ މިދިޔަ އަހަރު ވެސް ލިބިގެން ދިޔައީ ރާއްޖޭގެ އެކި ހިސާބަށް ބޭންކުގެ ހިދުމަތް ފުޅާކުރެވުމުންނެވެ. މުޖުތަމައުއަށް އެހީތެރިކަން ފޯރުކޮށްދިނުމަށް ހިންގާ ޕްރޮގްރާމާއި ބޭންކިން ނެޓްވޯކް އިތުރަށް ފުޅާކުރުމަށް ކުރެވިގެންދިޔަ މަސައްކަތްތައް އެކުއެކީގައި ކާމިޔާބު ކަމާއެކީ ކުރިޔަށް ގެންދެވުނުކަމީ ބޮޑު އުފަލެއް ކަމަށް އޭނާ ވިދާޅުވި އެވެ.\nބޭންކްގެ އާމްދަނީ އިތުރުވެފައިވާ އިރު ރާއްޖޭގެ ހުރިހާ އަތޮޅެއްގައި ބޭންކްގެ ސާވިސް ސެންޓަރުތަކާއި ޕީއޯއެސް މާޗަންޓުންނާއި ރިލޭޝަންޝިޕް މެނޭޖުން ހަރަކާތްތެރިވެ އެވެ. ބީއެމްއެލްގެ އަމާޒަކީ އަމިއްލަ ފަރުދުންނާއި ވިޔަފާރިތަކަށް އެހީތެރިކަން ފޯރުކޮށްދީ، ރާއްޖޭގެ އެކި ކަންކޮޅުތަކުގައި މުޖުތަމައުތަކަށް އެހީތެރިކަން ފޯރުކޮށްދިނުމެވެ.